text:
মফম অসিদা মরুশীং (সিদশীং), ওর্গানিক অমসুং ইনওর্গানিক্কী হারশীং য়াউনা মখল কয়াগী এগ্রি-ইনপুটশীং শেম-শাবা অমসুং শিজিন্নবগী মতাংদা খংহল্লি।
লৌউ-শীংউ অমসুং মসিগা মরি লৈনবা থবকশীংবু কোনশিল্লিবা মখল-মখা কয়াগী ইন্সুরেন্স প্রদক্টশীং, অমসুং মখোয়গী অকুপ্পা মরোলশীং হায়বদি, প্রেমিয়ম, কোনশিল্লিবা শরুকশীং, ক্লেম তৌবগী প্রোসিজর, অসিনচিংবগী মতাংদা খংহল্লি।
এগ্রিকলচরেল ক্রেদিট, ক্রেদিট ইনষ্টিট্যুসনশীংগা মরি লৈনবা তোপিকশীং অমসুং মরি লৈনবা স্কিমশীং অসি সেক্সন অসিদা কোনশিল্লি।
লৌউ-শীংউ, শা-ষন লোইবা, ঙা য়োকপা অমসুং খুঙ্গংগী লমদা থবক পীবগা মরি লৈনবা পোলিসিশীং অমসুং স্কিমশীং মফমসিদা নৈনরি।
সেক্সন অসিদা এগ্রো মার্কেটশীং অমসুং প্রাইসশীং অমসুং পোৎ-চৈ য়োনবগা মরি লৈনবা ইনষ্টিট্যুসনশীংগী মতাংদা ইনফোর্মেসন পীরি।
মফম অসিদা শা-ষন, ঈরোই, য়াউ, হামেং, থেব অমসুং ওকশীংগী কমর্সিএল প্রদক্সন অমসুং সাইন্টিফিক মেনেজমেন্টকী মতাংদা শন্দোক্না তাক্লি।


c: text/html

text:
বরাক তম্পাক্কী খোমজিনবা পাউ ৩১-০৭-২০২০
বিন্নাকান্দি পার্ত তুগী মনুং চনবা ৱাংখেম লৈকায়দা সিপাই ম্যুটিনীগী নিংশিং খুভম অমা শানবা ঙরাং উরেপ উয়ুং তমখ্রে। সিপাই ম্যুটিনী মেমোরিয়েল প্রোতেক্সন কমিটি লখিপুরনা শিন্দুনা লখিপুর সাবদিবিজনগী বিন্নাকান্দি পার্ত টুগী ৱাংখেম লৈকায়দা মমাংঙৈদা জঙ্গীলাল হায়নসু খঙনরম্বা খৃঃ কুমজা ১৮৫৮ গী জনুৱারী ১২ গী সিপাই ম্যুটিনিদা থৱায় কৎখ্রবশিংগী খুভম ওইনা কমিউনিতি হোল অমা ওইনা শানবা কমিটি অসিগী প্রেসিদেন্ট য়ুম্নাম মনি অমসুং অতৈ থৌবুরোইশিংনা ঊরেপ ঊয়ুং তমখ্রে। নিংশিংবা য়াই, খুভম অসিগী দমক সিঙ্গেরবন্দ মুতুমলৈকায়দা লৈবা থেঙ্গুজম শরশীকান্ত না লম কৎপীরকখি অমসুং বিন্নাকান্দি জিপি না শেন্থং লুপা লাখ ২.৫ পীবিরকখি হায়না লুপ অসিগী সেক্রেটরী তৌরাংবম নগেন না ফোঙদোরকলি। Pao asi YouTube ta yengbiyu
লখিপুর সাবদিবিজনগী মনুং চনবদা লৈবা সাউথ বরাকতা ঙরাং পেত্রোল পাম্প অমা নৌনা হাংদোকখ্রে। সাউথ বরাককী বিন্নাকান্দি ঘাট জিপি অফিসকী মনাকতা অশোক কুমার পান্দেগী মশাগী লমদা শাবা পম্প অসি ঙরাং লখিপুরগী এমএলএ রাজদীপ গোৱালানা হাংদোকপীখি। ফিতা ককতুনা হাংদোকপগী থৌরমদা এমএলএ রাজদীপকা লোয়ননা থবক্তগী পোৎথারবা অজা মকোক দুর্গাকান্ত পান্দে শরুক য়াখি। হৌজিক ওইরিবা কোরোনাগী লায়চৎনা মরম ওইরদুনা শঙ্গাবগী থৌরম অদু পাকচাউনা পাঙথোকখিদে। থৌরমদা জিলা কংগ্রেসকী প্রেসিদেন্ট প্রদীপ কুমার দে, হরেশ্বর ধুবী, ইঙুদম কান্ত সিংহ, বিক্রম গোৱালা, চন্দ্রসেখর কোয়রী, বিন্নাকান্দি ঘাট জিপিগী প্রেসিদেন্ট হেলেনবাবু সিংহ নচিংবা মীওইশিং শরুক য়াখি। ইন্দিয়ান ওৱেল কোর্পোরেসনগী মখাদা প্রভুদয়াল ফুৱেলস্ হায়না মীংথোনবা পেত্রোল পাম্প অসি হাংদোকখিবনা সাউথ বোরাককী গারী মপুশিংদা পেত্রোল দিজেলগী অৱাবা খরদি সোইদনা কোকলগনি হায়না মীয়ামনা ফোঙদোক্নরি। Pao asi YouTube ta yengbiyu
লখিপুর সিনিয়র সিতেজেন্স ফোরামগী মীফম অমা হৌখিবা জুলাইগী তাং ২৮ দা পাঙথোকতুনা লখিপুর সাবদিবিজন অসিবু দিস্ত্রিকতা আপগ্রেদ তৌবিনবা ৱাকৎ ফোঙদোকখ্রে। সোসিয়েল দিস্তেন্সিং ঙাকতুনা পাঙথোকখিবা মীফম অদু লূপকী ভাইস প্রেসিদেন্ত ইঙুদম কান্ত সিংহনা প্রেসাইদ তৌখি। মীফমনা মহকুমাগী মশাগী ওইবা লোয়শঙ শাবা, লখিপুর প্রাইমারী হেল্ঠ সেন্তর অসি ফমুং ২০০ লৈবা সিভিল হোসপিতালদা ওন্থোকপা, লখিপুরগী গাঁও পঞ্চায়েত খুদিংদা হকশেলগী সাবসেন্তর অমমম হাংদোকপা লোয়ননা ব্লোক এরিয়া অমদা পিঐইচই অমমম থম্বীনবসু ৱাকৎ ফোঙদোকখি। মসিগা লোয়ননা শিলঘাট - বাসকান্দি, সিঙ্গেরবন্দ - তোলেনগ্রাম গী বরাক তুরেলগী মথক্তা থোং শাবা, লোয়ননা নিংথেমখুলগী থোং অসি শাবা লোয়শিনবা, সিঙ্গেরবন্দা বরাক তুরেলগী লৈরায় নিংখায়বগী অৱাবা অসি অথুবা মতমদা শেমজিনবা হায়বনচিংবগী দাবী তৌখি। আসাম সরকারগী মাইগৈদগী সিঙ্গেরবন্দ গী লৈরায় নীংখায়বা অসি ঙাক্নবগী দমক লুপা কোতি ৮ লাখ ৩৫ কায়থোক্লে হায়বগী পাউ তাবদা হরাওবা ফোঙদোক্নখি। লাক্লিবা ওক্টোবরগী তাং ১ মালেমগী সিনিয়র সিতিজেন্স নুমিৎ অমসুং ওক্টোবরগী তাং ২ দা গান্ধীজীগী ১৫০ শুবা মপোক কুমওন পাঙথোক্নবা ৱারেপ লৌখি। মীফমদা লেফতেনেন্ত কর্ণেল আরাম্বম গৌরকিশ্বর সিংহ, জি নরহরি শর্মা, এনজি বসন্ত কুমার, কেঐইচ গৌরহরি অমসুং লুপকী জেনরেল সেক্রেতরী ইঙুদম বিনোদ শরুক য়াখি। Pao asi YouTube ta yengbiyu
দি মনিপুরী লিতরেরী ফোরাম আসামগী একজিক্যুতিব কমিতিগী মীফম অমা ঙরাং কোরোইকান্দিদা পাঙথোকখ্রে। মীফমদা আসামদা হৌজিক ওইরিবা মনিপুরী লোনগী ফিভমগী মতাংদা খন্ন-নৈনখ্রে। য়ুম্নাম নদিয়াচাঁন্দ না মীফম মপু ওইদুনা পাঙথোকখিবা একজিক্যুতিবা কমিতিগী মীফমদা মনিপুরী লোনবু আসামগী এসোসিয়েত অফিসিয়েল লেঙ্গুয়েজ ওইহনবগী ঈহৌশিংদা দি মনিপুরী লিতরেরী ফোরাম আসামগী মাইগৈদগী শৌগৎকনি হায়না ফোরামগী জেনরেল সেক্রেটরী হুইরেম বাবাতোনগী চেরোল অমদা হায়রি। Pao asi YouTube ta yengbiyu
দিস্ত্রিককী ওইনা হরিনগরগী মোদেল স্কুলদা হাংদোক্কদৌরিবা কোভিদ কেয়ার সেন্তর আগস্তকী চয়োলদা হাংদোক্লগনি হায়না জিরিবামগী দিসি দব্লিউ মালেমঙানবা চেংলৈ আইএএসনা ফোঙদোকখ্রে। মনিপুর লৈঙাকনা মীয়ামগী দমক জিরিবামদা হাংদোক্নবা হায়দুনা জিরিবাম এদমিনিস্ত্রেসন, জিরি পুলিস, পিদব্লিউদি এমএসপিদিসিএল ফেদ ইঞ্জিনিয়ারিং য়াওরগা কন্না শেম শাদুনা লৈরকখিবা অদু হৌজিক লোয়শিল্লক্লবা মরমনা আগস্টকী অহানবা চয়োল অসিদা কোভিদ কেয়ার সেন্তর অসি মীয়ামদা শিন্নরগনি হায়খি। জিরিবামদা কোভিদ কেয়ার সেন্তর অমা হাংদোকপা অসিনা জিরিবামদগী ইম্ফাল তান্না কোভিদ পেসেন্টশিং পুদুনা চৎপদা খুদোং চাদবা কয়া মায়োক্নরম্বা অদু কোকলগনি। Pao asi YouTube ta yengbiyu
কোভিদ ১৯ গী লায়চৎ অসিনা ঙরাং য়ামখ্রবা মীওই ২১১২ গী মশাদা পোজিতিব ওইবা থেংনখ্রে। মসিগী মনুংদা মীওই ২৮৩ না কামরূপ মেত্রোদগী, ২১০ না কামরূপত রুরেলদগী, মীওই ২১১ নগাঁও জিলাদগী অদুগা সোনিতপুর জিলাদা শুপ্না মীওই ১৩২ গী মশাদা লায়চৎ অসিনা নাবা থেংনখি। অদুগা । মসিগা লোয়ননা আসামদা অপুনবা পোজিতিব ওইখিবা কেস মশিং ৩৬,২৯৫ শুখ্রে। অমরোমদা ঙরাং য়ামখ্রবা মীওই ১২৪৮ ফদুনা হোসপিতালদগী য়ুমদা হনখ্রে। আসামদা লায়চৎ অসিদগী ফদুনা য়ুমদা হনখিবা মীগী মশিংনা পুন্না ২৯,০৮০ ওইখি। অদুগা লায়চৎ অসিনা মরম ওইরদুনা লাইয়েং চৎথদুনা লৈরিবা একতিব কেসকী মশিংনা ৯২৩০ নি। ঙরাং মীওই ২ লায়চৎ অসিনা শিখিবগা লোয়ননা রাজ্য অসিদা শিখিবা মীগী মশিংনা ৯৪ শুখ্রে। ঙরাং লৈখিদবা মীওইশিং অদুদি কামরূপ মেত্রোদগী আলেপসি জামির চহী ৫৭ অমসুং দরং জিলাদগী স্বপন সাহা চহী ৪৫ নি। ৱাফমশিং অসি রাজ্যগী হকশেল মন্ত্রী দা হিমন্ত বিশ্ব শর্মানা মহাক্কী টুইটরদা ঙরাং নুমিদাং ফোঙদোকখিবনি। Pao asi YouTube ta yengbiyu
বরাক তম্পাকতা ঙরাং মীওই ১৪৭কী মশাদা কোবিদ ১৯ লায়চৎ অসিনা পোজিতিব ওইখ্রে। কাছার জিলাদা মীওই ৯১, হাইলাকান্দি জিলাদা মীওই ২১ অদুগা করিমগঞ্জ জিলাদা মীওই ৩৫ গী মশাদা পোজিতিব ওইবা থেংনখি। মমিং লৈরবা নেফ্রোলোজিস্ত ডঃ মুনিম রাসুল মজুমদার কোভিদ ১৯ চাংয়েংদা পোজিতিব ওইরে। মহাকপু ঙরাং শিলচর মেদিকেল কোলেজ হোসপিতাল পুখৎতুনা লায়েংখ্রে। Pao asi YouTube ta yengbiyu
মনিপুরগী হকশেল লোয়শঙদগী ঙরাং জুলাই তাং ৩০ নুমিদাংৱাইরম থোকখিবা চেরোল মতুং ইন্না মীওই ৪৭ পোজিতিব ওইবা থেংনখি। মসিগা লোয়ননা মনিপুরগী অপুনবা কোভিদ ১৯ গী কেস ২৫০৫ শুখ্রে। অমরোমদা লায়েংদুনা লৈরম্বা মীওই ১৯ ফদুনা হোসপিতালদগী ময়ুমদা হনখ্রে। ফদুনা য়ুমদা হনখিবা মীগী মশিং পুন্না ১৬৭২ শুরে। অদুগা লাইয়েং চৎথদুনা লৈরিবা একতিব কেসকী মশিংনা ৮২৯ নি। মনিপুরগী ওইনা ঙরাং লায়চৎ অসিদগী ফরকপগী চাং চাদা ৬৬.৯০ ওইখি। মনিপুরগী ওইনা নহান কোভিদ পোজিতিব ওইবা মীওই অমা লৈখিদ্রবা মতুংদা ঙরাং অমুক নৌনা মীওই ৩ লৈখিদবগা লোয়ননা রাজ্য অসিদা লায়চৎ অসিনা শিবা মীগী মশিং ৪ শুখ্রে। Pao asi YouTube ta yengbiyu
ভারতকী হকশেল অমসুং য়াইফ-য়ুম্বাল লোয়শঙগী পাউ মতুং ইন্না ঙরাং ফাওবদা ভারতনা লায়চৎ অসিদগী ফরকপগী চাং চাদা ৬৪.৪৪ ওইখ্রে। লায়চৎ অসিনা লায়কন্নরম্বদগী ফরকতুনা ময়ুমদা হনখিবা মীগী মশিং লাখ ১০ হেনখ্রে। হৌখিবা পুং ২৪ অসিদা লায়চৎ অসিনা লৈবাক অসিদা শিখিবা মীগী মশিং ৭৭৫ ওইখি। মসিগা লোয়ননা লৈবাক অসিদা ঙরাং ফাওবদা লায়চৎ অসিনা লৈখিদবা মীগী মশিং ৩৪,৯৬৮ নি। অদুগা লৈবাক অসিগী তোঙান তোঙানবা লায়েংশঙশিংদা লায়েংদুনা লৈরিবা এক্তিব কেসকী মশিংনা ৫,২৮,২৪২ নি। Pao asi YouTube ta yengbiyu

robotstxt: allowed

filter: keep


text:
প্রধানমন্ত্রীগী লোইশঙ
নবেম্বর ১৩, ২০২০দা পি.এম.না জামনাগর অমসুং জয়পুরদা তুংগী শেম-শারবা আয়ুর্বেদ ইন্সতিত্যুসন অনি শঙ্গাগনি
Posted On:
11 NOV 2020 3:08PM by PIB Imphal
প্রধান মন্ত্রী শ্রী নরেন্দ্র মোদীনা ভিদিও কনফরেন্সকী থোংদা ৫শুবা আয়ুর্বেদ নুমিৎ (হায়বদি) নবেম্বর ১৩, ২০২০দা জামনগরদা ইন্সতিত্যুৎ ওফ তীচিং এন্দ রিসর্স ইন আয়ুর্বেদ (আই.তি.আর.এ.) অমসুং জয়পুরদা নেস্নেল ইন্সতিত্যুৎ ওফ আয়ুর্বেদ শঙ্গাগনি। ইন্সতিত্যুসনশিং অসিনা ২১শুবা চহি চাদা আয়ুর্বেদগী চাউখৎ-থৌরাংদা মালেম্বু লুচিংবগী থৌদাং লৌগনি হায়না পানরি।
য়ুম্ফম:
আয়ুর্বেদগী নুমিৎ অসি ২০১৬তগী হৌরগা, ধনৱন্ত্রীগী মপোক নুমিত্তা চহি খুদিংগী পাংথোক্তুনা লাক্লি। হন্দক্কী চহি অসিদা মসি নবেম্বর ১৩, ২০২০দা তারি। আয়ুর্বেদগী নুমিৎ অসি শিনফম অমসুং খুন্নাইগা লোইননা কুম্মৈ অমসুং হরাও-তয়াম্বা পাংথোক্নবগীদমক্তা থমখিবা ৱাফম অদু অমুক হন্না ফোংদোক্নবগী তাঞ্জানি। চহি অসিগী আয়ুর্বেদ নুমিৎকী কুম্মৈ অসি কোবিদ-১৯ লাইচৎকী শিল-লাংলিবা অসিদা আয়ুর্বেদগী ওইথোকপা য়াবা থৌদাং অদুদা মিৎয়েং থমগনি।
সরকারনা হেল্থকেয়রগী মশিং থিঙমদ্রবা ওইথোকপা য়াবশিং শিজিন্নদুনা ভারতকী মীয়ামগী হকশেলগী শিংনবশিংগীদমক্তা কান্নগদবা অমদি তুং কোইগদবা পাম্বৈ পুথোকপা অসি মরুওইনা লৌদুনা লাক্লি। মসিগী ফল ওইনা, আয়ুশ এজুকেসন নৌথোকহনবা অসিসু মরুওইবা ৱাফম অমা ওইরে। হৌখিবা চহি অহুমদগীনা মরি ফাওবগী মনুংদা খোংথাং কয়ামরুম পায়খৎখ্রে। লৈবাক অসিগী মরুওইবা ইন্সতিত্যুৎ অমা ওইনা জামনগরদা আই.তি.আর.এ. অমসুং জয়পুরদা লৈবাক অসিগীদমক্তা মসিদা শুপনগী আয়ুর্বেদ খক তম্বীবা তুংলমচৎকী ইন্সতিত্যুৎ অমা ওইনা এন.আই.এ. শিন্নবা অসি পুৱারী ওইরবা খোংথাং অমনি। মসিনা আয়ুর্বেদ এজুকেসনগী থাক হেনগৎহন্নবা, হেনগৎলক্লিবা লৈবাক অসিগী অমসুং মালেমগী দিমান্দগী মতুং ইন্না মখল মখাগী কোর্স শেম্নবা অমসুং হেন্না খুদম চাংদম ওইহন্নবা অমসুং অনৌবা রিসর্সকীদমক্তা থোইদোক-হেন্দোকপা ওইহন্নবগীদমক ওতোনোমী পীগনি।
***
(Release ID: 1671975)
Visitor Counter : 107
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
গ্রাসরুত লেভেলদা লৈবা লৌমীশিং এমপাৱর তৌনবা লেপ্তনা তৌরক্লিবা কমিৎমেন্ত অমসুং অচেৎপা ৱারেপ অদুগী মতুং ইন্না, প্রধান মন্ত্রী, শ্রী নরেন্দ্র মোদীনা ঙসি ভীদিও কনফরেন্সিংগী খুত্থাংদা প্রধান মন্ত্রী কিসান সম্মান নিধি (পি.এম.-কিসান)গী মখাদা ফাইনান্সিয়েল বেনিফিতকী ১০শুবা ইন্সতোলমেন্ত থাদোকখ্রে। মসিনা করোর ১০ হেনবা বেননিফিসরী ওইবা লৌমীগী ইমুংশিংদা লুপা করোর ২০,০০০ হেনবা শেনফম অমা ত্রান্সফর তৌবা ঙমহনখ্রে। থৌরম অদুদা, প্রধান মন্ত্রীনা ফার্মর প্রোদ্যুসর ওর্গনাইজেশন (এফ.পি.ও.) চাউরাক্না ৩৫১দা লুপা করোর ১৪ হেনবা ইক্বিতী গ্রান্তসু ধাদোকখ্রে, মসিনা লৌমী লাখ ১.২৪ হেন্না কান্নগনি। থৌরম অদুদা প্রধান মন্ত্রীনা এফ.পি.ও.শিংগা লোইননা ৱারি-ৱাতাই শানখি। থৌরম অদুদা কেন্দ্রগী মন্ত্রী, নরেন্দ্র সিং তোমার অমসুং মুখ্য মন্ত্রীশিং, এল.জি.শিং, লৌউ-শিংউগী মন্ত্রীশিং অমসুং রাজ্য কয়াদগী লৌমীশিং লিঙ্ক তৌখি।
উত্তরাখন্দদগী এফ.পি.ও.শিংগা ৱারি-ৱাতাই শাদুনা, মখোয়না ওর্গানিক ফার্মিংগী চোইস অমসুং ওর্গানিক প্রোদক্তশিংগী সার্তিফিকেশনগী মরমগী অদুগী মতাংদা প্রধান মন্ত্রীনা হংখি। এফ.পি.ও.নসু ওর্গানিক ফর্তিলাইজরশিংগীদমক্তা মখোয়না করম্না শিন-লাংখিবগে হায়বগী মতাংদা প্রধান মন্ত্রীদা হায়খি। প্রধান মন্ত্রীনা হায়খি মদুদি সরকার অসিনসু নেচরেল অমসুং ওর্গানিক ফার্মিংবু পাক-শন্না শৌগৎনবা হোৎনদুনা লাক্লি, মরমদি মসিনা কেমেকেল ফর্তিলাইজরগী মপাল তাংবা হন্থহল্লি অমসুং লৌমীশিংগী ইনকম হেনগৎহল্লি।
পঞ্জাবতগী এফ.পি.ও.না পরালিবু মৈ থাদোক্তনা করম্না দিসপোজ তৌগনি হায়বগী মতাংদসু প্রধান মন্ত্রীদা খঙহনখি। মখোয়না সুপরসীদর অমসুং সরকারগী এজেন্সীদগী ফংখিবা মতেংগী মতাংদসু ৱারি শারকখি। প্রধান মন্ত্রীনা পরালি মেনেজমে্তকি মতাংদা মখোয়না থেংনখিবা এক্সপরিয়েন্স অদুবু মফম খুদিংমক্তা শন্দোক্নবগী অপাম্বা ফোংদোকখি।
রাজস্থানদগী এফ.পি.ও.না খোইহি লোকপগী মতাংদা ৱারি শারকখি। মখোয়না হায়খি মদুদি এন.এ.এফ.ই.দি.গী মতেংগা লোইননা এফ.পি.ও.গী কনসেপ্ত অসি মখোয়গীদমক্তা য়াম্না কান্নৈ।
উত্তর প্রদেশতগী এফ.পি.ও.না প্রধান মন্ত্রীবু লৌমীশিংগী য়াইফনবগী ফাউন্দেশন অমা ওইনা এফ.পি.ও.শিং শেম্বগীদমক্তা থাগৎপা ফোংদোকখি। মখোয়না মেম্বরশিংবু মরুশিং, ওর্গানিক ফর্তিলাইজরশিং, হোর্তিকলচর প্রোদক্তশিংগী মখলশিং পীদুনা মতেং পাংনবগী মতাংদা ৱারি শাখি। মখোয়না লৌমীশিংবু সরকারগী স্কীমশিংগী কান্নবা লৌবদা মতেং পাংনবগী মতাংদসু ৱারি শাখি। মখোয়না ই-নাম ফেসিলিতীশিংগী খুদোংচাবশিং ফংলি। মখোয়না লৌমীশিংগী ইনকম শরুক অনি থোক্না হেনগৎহন্নবা প্রধান মন্ত্রী মঙলান অদুবু মঙফাওননবা থাজবা পীরকখি। প্রধান মন্ত্রীনা হায়খি মদুদি লৈবাক অসিগী লৌমীশিংগী থাজবনা লৈবাক অসিগী মরু ওইবা পাঙ্গল ওইরিবনি।
তামিল নাদুদগী এফ.পি.ও.না খঙহল্লকখি মদুদি নাবার্দকী মতেংগা লোইননা, মখোয়না হেন্না ফবা মমল ফংনবা এফ.পি.ও. শেমখি অমসুং এফ.পি.ও. অসি নুপীশিংনা মপুং ফানা মপু ওইরি অমসুং মপুং ফানা চালাইরি। মখোয়না প্রধান মন্ত্রীদা খঙহনখ্রে মদুদি সোর্ঘুম অসি মফম অদুগী ঈশিং-নুংশিৎ ফিভম অদুনা মরম ওইরগা পুথোক্লিবনি। নারি শক্তিগী মাইপাকপা অসি মখোয়গী নিংহন্নবা লৈত্রবা লিংজেল অদুগী খুদম্নি হায়না প্রধান মন্ত্রীনা হায়খি। মহাক্না লৌমীশিংদা মিল্লেত ফার্মিংগী কান্নবা লৌনবা হায়খি।
গুজরাত্তগী এফ.পি.ও.না মহৌশাগী ওইবা মওংদা লৌউ-শিংউবা অমসুং শনদা য়ুমফম ওইবা লৌউ-শিংউবা অসিনা খরম্না শেল চংবা হন্থবা অমসুং লৈহাওদা শোকহনবা হন্থহননবগে হায়বগী মতাংদা ৱারি শাখি। লমদম অসিগী ত্রাইবল কম্যুনিতীশিংনসু মসিগী কন্সেপ্ত অসিদগী কান্নবা ফংলি।
থৌরম অদুদা ৱা ঙাংলদুনা, প্রধান মন্ত্রীনা মাতা ৱৈস্নো দেবিগী খুভমদা নেৎশিন্নবদগী মরাইবক থিরবশিংগীদমক্তা মহাক্না অৱাবা ফোংদোকখি। প্রধান মন্ত্রীনা অশোকপশিংগীদমক্তা শিন-লাংনবা এল.জি., শ্রী মনোজ সিনহাদা মহাক্না ৱারি শাখ্রে হায়নসু খঙহল্লকখি।
প্রধান মন্ত্রীনা হায়খি মদুদি ঙসি ঐখোয়না অনৌবা চহিনা লাকপসিদা, ঐখোয়না মমাং চহিগী এচীবমেন্তশিং অদুদগী মতৌ তমদুনা অনৌবা খোংচৎ অমগীদমক্তা খোংথাং থাংগদবনি। লৈবাক অসিনা লাইচৎকা লান্থেংনবদা , ভেক্সিন কাপ্পদা অমসুং লুরবা মতমদা খ্বাইদগী খুদোংথিনিংঙাই ওইরবা কাংলুপশিংগীদমক্তা শিন-লাংবদা লৈবাক অসিগী মীয়াম্না হোৎনখিবশীং অদু নিংশিংখি। খ্বাইদগী খুদোংথিনিংঙাই ওইরবা কাংলুপশিংদা রেশন ফংহন্নবা লৈবাক অসিনা লুপা করোর লাখ ২গা লিশিং ৬০ শিজিন্নখি। প্রধান মন্ত্রীনা হায়খি মদুদি সরাকার অসিনা লমদম অসিগী মেদিকেল ইনফ্রাস্ত্রকচর ফগৎহন্নবা লেপ্পা লৈতনা খন্না হোৎনরি। মেদিকেল ইনফ্রাস্ত্রকচরশিং ফগৎহন্নবা ওক্সিজেন প্লান্তশিং, অনৌবা মেদিকেল কোলেজশিং, ৱেলনেস সেন্তরশিং, অয়ুশমান ভারত হেল্থ ইনফ্রাস্তরকচর মিসন অমসুং অয়ুশমান ভারত দিজিতেল হেল্থ মিসন হায়রিবশিং অসি হৌদোকখি হায়না মহাক্না পনখি।
লৈবাক অসি সবকা সাথ, সবকা ৱিকাস অমসুং সবকা প্রয়াসকী মন্ত্রাগা লোইননা চৎলি। মী ময়াম অমা লৈবাক অসিগীদমক্তা মখোয়গী পুনশি কৎথোক্লি, মখোয়না লৈবাক অসি শেমগৎলি। প্রধান মন্ত্রীনা হায়খি মদুদি মখোয়না মসিগী থবক অসি হান্নসু তৌরম্মি, অদুবু হৌজিক্তি মখোয়গী থবক অদু মশক খঙবীরে। “হন্দক্কী চহি অসিদা ঐখোয়না ঐখোয়গী নিংতম্বাগী চহি ৭৫ মপুং ফারগনি। মসি ঐখোয়না অনৌবা ইথিল অমগা লোইননা লৈবাক অসিগী অচেৎপা অনিংবা অদুগী অনৌবা নুংঙাইরবা খোংচৎ অমা হৌনবগী মতম অদুনি ”, হায়না মহাক্না হায়খি। ময়াম পুন্না হোৎনমিন্নবগী পাঙ্গলগী মতাংদা খঙহল্লদুনা প্রধান মন্ত্রীনা “ভারত মচা করোর ১৩০না খোংথাং অমা কানবা মতমদা, মসিগী খোংথাং অসি খোংথাং অমখক্তা নত্তে মসিখোংথাং করোর ১৩০গা পাংখক ওইরিবনি” হায়না তাকলকখি।
ইকোনোমীগী মতাংদা ৱা ঙাংলদুনা প্রধান মন্ত্রীনা হায়খি, হিরম কয়াদা ইন্দিয়াগী ইকোনোমী অসি কোবিদ মমাংগী মতমদগী হেন্না ফগৎলক্লি হায়না হায়খি। মহাক্না খংহল্লকখি “ঙসি ঐখোয়গী ইকোনোমীগী চাওখৎপগী চাং অসি ৮%দগী হেন্না হেল্লিবনি। রেকোর্দ ফোরেন ইনভেস্তমেন্ত ভারত্তা য়ৌরক্লে। ঐখোয়গী ফ়োরেক্স রিজর্ভ রেকোর্দ লেভেল য়ৌবা ঙমখ্রে। জি.এস.তি. খোমগৎপগী মতাংদসু অরিবা রেকোর্দশিংদগী হেনখ্রে। এক্সপোর্ত তৌবগী মতাংদসু মরু ওইনা এগ্রিকল্চরগী মতাংদা ঐখোয়না অনৌবা রেকোর্দশিং শেমখ্রে। “২০২১দা লুপা করোর লাখ ৭০দগী হেন্না য়ু.পি.আই.দা ত্রান্সেক্সন তৌখি হায়না মহাক্না হায়খি। ভারত্তা হৌজিক হৌজিকস্তার্ত অপ লিশিং ৫০গী মথক্তা থবক তৌরি, মসিগী মরক্তা লিশিং ১০ অমদি হৌখিবা থা ৬তা থোক্লকপনি।
প্রধান মন্ত্রীনা হায়খি, ২০২১ চহি অসি, ভারতকী কলচরেল হেরিতেজ শৌগৎপগী চহিসু ওইখি। কাশি বিশ্বনাথ ধাম অমসুং কেদারনাথ ধামবু ফজহন্নবা অমসুং চাওখৎহন্নবা, আদি সংকরাচার্য়গী সমাধিবু শেমগৎপা, অন্নপুর্না দেবিগী হুরানখিবা মুর্তিবু অমুক্কা পুরক্তুনা খিনবা, অয়োধ্যাদা রাম মন্দির শাবা অমসুং ধোলাবিরা অমসুং দুর্গা পুজা ফেস্তিবলবু ৱার্ল্দ হেরিতেজকী স্তেতস ফংবা অমসুং তুরিজম অমসুং লাই খুরমফমবু চাওখৎনবা খোংথাং কয়া লৌখৎখি।
মাত্রা-শক্তিগীদমক্তসু ২০২১গী চহি অসি য়াম্না ফবা চহি অমা ওয়খি। নুপীমচাশিংগীদমক নেস্নেল দিফেন্স একাদমীগা লোইন-লোইননা সৈনিক স্কুলশিংশু হাংদোকখ্রে। হৌখিবা চহি অসিমক্তদা নুপীমচাশিংগী লুহোংবগী চহি অসি নুপামচাশিংগা চপ মান্ননা ২১ ওইহন্নবা হোৎনবসু হৌখি। ভারতকী শানরোইশিংনসু ২০২১দা লৈবাক অসিগী মায় পাকহনখি। লৈবাক অসিনা স্পোর্তসকীদমক্তসু হেন্দোক থোইদোকপা থৌরাং পায়খৎলি হায়নসু প্রধান মন্ত্রীনা হায়খি।
মালেম অসিবু ক্লাইমেত হোংলকপগী মায়োক্তা লুচিংদুনা, মালেমগী মমাংদা ভারতনা ২০৭০ ফাওবদা নেত জিরো কার্বন এমিসন ওইনবগীদমক তার্গেত অমসু থমখ্রে। ভারতনা হায়খিবা মতমগী মমাংদা রিন্যুৱেবল ইনর্জীগী রেকোর্দ কয়াসু শেমখ্রে হায়নসু প্রধান মন্ত্রীনা হায়খি। ঙসি ভারতনা ইলেক্ত্রিক ভেহিকলশিংদা লুচিংদুনা, হায়দ্রোজেন মিশনদা থবক চৎথরি হায়নসু মহাকনা হায়খি। প্রধান মন্ত্রীনা পি.এম. গতিশক্তি নেস্নেল মাস্তর প্লান অসিনা লৈবাক অসিগী কনস্ত্রকশনগী ইন্ফ্রাস্ত্রকচরদা অনৌবা খোংথাং অমা ওইগনি হায়না মখাতানা হায়রকখি। “মেক ইন ইন্দিয়াবু অনৌবা দাইমেন্সন পীরদুনা লৈবাক অসিনা চিপ, সেমিকন্দক্তর মেনুফেক্চর তৌবগী অনৌবা সেক্তরশিংবুসু ইম্প্লিমেন্ত তৌখ্রে” হায়না মহাক্না মখাতানা হায়রকখি।
প্রধান মন্ত্রীনা মতম অসিগী ভারতকী ৱাখল্লোনবু “ লৈবাক মীয়ামগীদমক্তা ‘নেশন ফার্স’ হায়বা ৱাখল্লোন অসিগা লোইননা লৈবাক অসিগী কথোকপা, হায়বসি মতম অসিগী ভারত মচা খুদিংমক্কী হৌজিক লৈরিবা ৱাখললোন্নি হায়না হায়খি। অমসুং, অসিনা মরম ওইদুনা ঙসি ঐখোয়না হোৎনবদা অমসুং ৱারেপ লৌবদা অমত্তা ওইবা ৱাখল্লোন লৈরিবনি। মাইপাক্নবগীদমক্তা খোইরাংবা ফাওই। ঙসিদি ঐখোয়গী পোলিসীশিং লৌবদা অরেপ্পা অমা লৈ অমসুং ৱারেপশিং লৌবদা তুংগী ৱাখললোন য়াওরি।
প্রধান মন্ত্রীনা পি.এম. কিসান সম্মান নিধি অসি ভারতকী লৌমীশিংগীদমক অচৌবা তেংবাং অমনি হায়না হায়খি। ঙসিগী থাজজিনখিবা শেল অসিগা পাশিল্লবদি , লৌমীশিংগী মশা-মশাগী একাউন্ততা লুপা করোর লাখ ১.৮০দগী হেন্না থাজিনখ্রে হায়নসু মহাক্না হায়রকখি।
প্রধান মন্ত্রীনা হায়খি মদুদি এফ.পি.ও.শিংগী খুথাংদা লৌমী মচা-মচাশিংনা অপুনবগী ওইবা পাঙ্গলগী শক্তি অদু ফংলি হায়নসু হায়খি। মহাক্না এফ.পি.ও.শিংগী মরমদা কাননবা মঙা উৎখি। মদুদি মমল হুন্নবগী পাঙ্গল, স্কেল, ইনোভেসন, মার্কেত কন্দিসন অদুগী মতুং ইন্না রিস্ক মেনেজমেন্ত অমসুং এদাপ্তিবিলিতী হেনগৎহল্লি। এফ.পি.ও.শিং অসিনা লুপা লাখ ১৫ ফাওবগী মতেং ফংলি। মসিনা মরম ওইদুনা ওর্গেনিক এফ.পি.ও.শিং, থাউ মরুগী এফ.পি.ও.শিং, বেম্বু ক্লস্তরশিং অমদি খোইহিগী এফ.পি.ও.শিং লৈবাক শিনথুংনা হৌগৎনরক্লি। “ঙসি ঐখোয়গী লৌমীশিংনা ‘ৱন দিস্ত্রিক্ত ৱন প্রোদক্তস’ গুম্বা স্কীমদগী কানবা ফংলি অমসুং মখোয়গীদমক লৈবাক অমসুং মালেম অসিগী মার্কেতশিং মখোয়গীদমক হাংদোরক্লি। লুপা করোর লিশিং ১১গী বজেত লৈবা নেস্নেল পাম ওইল মিসন হায়রিবা স্কীম অসিগুম্বনা ইম্পোর্ত্তা মপাল তাংবা হন্থহল্লে হায়না মহাক্না হায়খি।
প্রধান মন্ত্রীনা হৌখিবা চহি খরা অসিদা এগ্রিকলচরগী সেক্তরদা ফংখিবা মাইলস্তোনগী মরমদা হায়খি। ফুদ গ্রেন প্রোদক্সন্না তোন মিলিয়ন ৩০০ য়ৌবা ঙমখি অমসুং ফ্লোরিকল্চর প্রোদক্সন্না তোন মিলিয়ন ৩৩০ য়ৌখি। শঙ্গোমগী প্রোদক্সনসু হৌখিবা চহি ৬-৭ অসিদা শরুক ৪৫ রোম হেনগৎলে। হেক্তর লাখ ৬০ রোমগী লম মাইক্রো ইরিগেশনগী মখাদা লৈখি; প্রধান মন্ত্রী ফসল বিমা য়োজনাগী মখাদা লুপা করোর লাখ ১ হেন্না কম্পেন্সেসন ওইনা পীখ্রে, অদুগা প্রিমিয়ম্না লুপা করোর শিং ২১ খক্তমক ফংখি। ইথানোল প্রোদক্সন্না চহি তরেত খক্তদা লিতর করোর ৪০দগী লিতর করোর ৩৪০দা হেনগৎখি। প্রাধান মন্ত্রীনা বায়ো-গ্যাস শৌগৎনবগীদমক গোবরধন স্কীমগী মরমদসু হায়খি। করিগুম্বা শন্থিগী মমল লৈরবদি সঙ্গোম থোক্তবা শাশিংসু লৌমীশিংদা অহেনবা অৱাবা ওইরোই হায়না মহাক্না হায়খি। সরকার অসিনা কামধেনু কমিসন শেমখ্রে অমসুং মসিনা দেয়রী সেক্তরগী ইন্ফ্রাস্ত্রকচরবুসু ফগৎহল্লি।
প্রধান মন্ত্রীনা নেচরেল ফার্মিংবু শৌগৎপা ওইনা অমুক্কসু হন্না প্রমোৎ তৌখি। কেমিকেল য়াওদবা ফার্মিং অসি লৈবাক্কী ফিভম কন্নবগীদমক্তা মরু ওইবা লম্বি অমনি হায়না মহাক্না হায়খি। নেচরেল ফার্মিং অসিনা মায়কৈদা মরু ওইবা খোংথাং অমনি হায়নসু হায়খি। মহাক্না লৌমী খুদিংমকপু নেচরেল ফার্মিংগী থৌওং অমসুং কানবশিং খংহনগদবনি হায়নসু হায়খি। প্রধান মন্ত্রীনা লৌমীশিংবু লৌউ-শিংউবগী অনৌ-অনৌবা থৌওং পুথোক্নবা অমসুং লু-নানবগী মুবমেন্তপু শৌগৎনবা হায়দুনা লোইশিনখি।
केंद्र सरकार, जम्मू-कश्मीर प्रशासन के लगातार संपर्क में है। मेरी लेफ्टिनेंट गवर्नर @manojsinha_ जी से भी बात हुई है।— PMO India (@PMOIndia) January 1, 2022
राहत के काम का, घायलों के उपचार का पूरा ध्यान रखा जा रहा है: PM @narendramodi
मैं माता वैष्णो देवी परिसर में हुए दुखद हादसे पर शोक व्यक्त करता हूं।— PMO India (@PMOIndia) January 1, 2022
जिन लोगों ने भगदड़ में, अपनों को खोया है, जो लोग घायल हुए हैं, मेरी संवेदनाएं उनके साथ हैं: PM @narendramodi
आज जब हम नव वर्ष में प्रवेश कर रहे हैं, तब बीते साल के अपने प्रयासों से प्रेरणा लेकर हमें नए संकल्पों की तरफ बढ़ना है।— PMO India (@PMOIndia) January 1, 2022
इस साल हम अपनी आजादी के 75 वर्ष पूरे करेंगे।
ये समय देश के संकल्पों की एक नई जीवंत यात्रा शुरू करने का है, नए हौसले से आगे बढ़ने का है: PM @narendramodi
कितने ही लोग देश के लिए अपना जीवन खपा रहे हैं, देश को बना रहे हैं।— PMO India (@PMOIndia) January 1, 2022
ये काम पहले भी करते थे, लेकिन इन्हें पहचान देने का काम अभी हुआ है।
हर भारतीय की शक्ति आज सामूहिक रूप में परिवर्तित होकर देश के विकास को नई गति और नई ऊर्जा दे रही है: PM @narendramodi
आज हमारी अर्थव्यवस्था की विकास दर 8% से भी ज्यादा है।— PMO India (@PMOIndia) January 1, 2022
भारत में रिकॉर्ड विदेशी निवेश आया है।
हमारा विदेशी मुद्रा भंडार रिकॉर्ड स्तर पर पहुंचा है।
GST कलेक्शन में भी पुराने रिकॉर्ड ध्वस्त हुए हैं।
निर्यात और विशेषकर कृषि के मामले में भी हमने नए प्रतिमान स्थापित किए हैं: PM
2021 में भारत ने करीब-करीब 70 लाख करोड़ रुपए का लेन-देन सिर्फ UPI से किया है।— PMO India (@PMOIndia) January 1, 2022
आज भारत में 50 हजार से ज्यादा स्टार्ट-अप्स काम कर रहे हैं। इनमें से 10 हजार से ज्यादा स्टार्ट्स अप्स तो पिछले 6 महीने में बने हैं: PM @narendramodi
2021 में भारत ने अपने सैनिक स्कूलों को बेटियों के लिए खोल दिया।— PMO India (@PMOIndia) January 1, 2022
2021 में भारत ने नेशनल डिफेंस एकेडमी के द्वार भी महिलाओं के लिए खोल दिए हैं।
2021 में भारत ने बेटियों की शादी की उम्र को 18 से बढ़ाकर 21 साल यानि बेटों के बराबर करने का भी प्रयास शुरू किया: PM @narendramodi
क्लाइमेट चेंज के खिलाफ विश्व का नेतृत्व करते हुए भारत ने 2070 तक नेट जीरो कार्बन एमिशन का भी लक्ष्य दुनिया के सामने रखा है।— PMO India (@PMOIndia) January 1, 2022
आज भारत हाइड्रोजन मिशन पर काम कर रहा है, इलेक्ट्रिक व्हीकल्स में lead ले रहा है: PM @narendramodi
पीएम गतिशक्ति नेशनल मास्टर प्लान देश में इंफ्रास्ट्रक्चर निर्माण की गति को नई धार देने वाला है।— PMO India (@PMOIndia) January 1, 2022
मेक इन इंडिया को नए आयाम देते हुए देश ने चिप निर्माण, सेमीकंडक्टर जैसे नए सेक्टर के लिए महत्वकांक्षी योजनाएं लागू की है: PM @narendramodi
‘राष्ट्र प्रथम’ की भावना के साथ राष्ट्र के लिए निरंतर प्रयास, आज हर भारतीय का मनोभाव बन रहा है।— PMO India (@PMOIndia) January 1, 2022
और इसलिए ही,
आज हमारे प्रयासों में एकजुटता है, हमारे संकल्पों में सिद्धि की अधीरता है।
आज हमारी नीतियों में निरंतरता है, हमारे निर्णयों में दूरदर्शिता है: PM @narendramodi
FPO में चौथी शक्ति है- रिस्क मैनेजमेंट की।— PMO India (@PMOIndia) January 1, 2022
एक साथ मिलकर आप चुनौतियों का बेहतर आकलन भी कर सकते हैं, उससे निपटने के रास्ते भी बना सकते हैं।
और पांचवीं शक्ति है- बाज़ार के हिसाब से बदलने की क्षमता: PM @narendramodi
तीसरी ताकत है- इनोवेशन की।— PMO India (@PMOIndia) January 1, 2022
एक साथ कई किसान मिलते हैं, तो उनके अनुभव भी साथ में जुड़ते हैं। जानकारी बढ़ती है। नए नए इनोवेशन्स के लिए रास्ता खुलता है: PM @narendramodi
देश के छोटे किसानों के बढ़ते हुए सामर्थ्य को संगठित रूप देने में हमारे किसान उत्पाद संगठनों- FPO’s की बड़ी भूमिका है।— PMO India (@PMOIndia) January 1, 2022
जो छोटा किसान पहले अलग-थलग रहता था, उसके पास अब FPO के रूप में पाँच बड़ी शक्तियाँ हैं।
पहली शक्ति है- बेहतर बार्गेनिंग, यानी मोलभाव की शक्ति: PM @narendramodi
हमारी धरती को बंजर होने के बचाने का एक बड़ा तरीका है- केमिकल मुक्त खेती।— PMO India (@PMOIndia) January 1, 2022
इसलिए बीते वर्ष में देश ने एक और दूरदर्शी प्रयास शुरू किया है।
ये प्रयास है- नैचुरल फ़ार्मिंग यानि प्राकृतिक खेती का: PM @narendramodi


text:
ঙাকশেল মন্ত্রালয়
আর্ম ফোর্সেস্তা জেন্দর রেসিও
Posted On:
08 FEB 2021 2:20PM by PIB Imphal
আর্ম ফোর্সেস অহুমদা থবক তৌরিবা নুপা অমসুং নুপীগী মশীং মখাদা পীরি:
* এক্সক্লুসিব মেদিকেল অমসুং দেন্তেল পর্সোন্নেল
# ফিগর অসিদা পীরিবা অসি নুপী ওফিসর খক্তনি হায়রিবা অসি ফোর্মেল ওঅবদা ঙাইরিবা।
২০১৯গা য়েংনবদা ২০২০দা আর্ম ফোর্সেসতা নুপীগী পর্সোন্নেল মশীং হেনগৎলক্লি (মেদিকেল, দেন্তেল অমসুং নর্সিং কাদর য়াওনা)।
নুপী ওফিসরদা লেঙদবা কম্মিসন অমগী প্রোবিজন অমা হাপ্নবা ভারত সরকারনা নুপী ওফিসরগী লেঙদবা কম্মিসন অমা অতোপ্পা আর্ম/সর্বিসেসকী গ্রান্ত অমা লাউথোকখি। মখা তানা, ভারত সরকারনা ফেজ ওইনা মিলিতরী পুলিসতা নুপী ১৭০০ হাপখি।
ইন্দিয়ন এয়র ফোর্স (আই.এ.এফ.)না নহা কয়া অমা থবক হাপ্নবা নুপী য়াওনা খোঙথাং কয়া অমা লৌরি। দাইরেক্ত কন্তেক্ত প্রোগ্রাম, প্রিন্ত অমসুং ইলেক্ত্রোনিক মেদিয়া অসি পাউজেলগীদমক শিজিন্নরি অমসুং ছাত্রশিংদা মসিদা চংনবা মওং কয়া অমা তম্বীরি।
নুপীশিংনা ওফিসর ওইনা ১৯৯২দগী ইন্দিয়ন নেভিদা থবক তৌরক্লি হায়রিবা অসিদা এভেন্যু অহুম মদুদি লো, এজুকেসন অমসুং লোজিস্তিক অসিনি। অদুম ওইনমক মতম কয়াদগী এভেন্যু মশীং কয়া অমা নুপীশিংগীদমক লৈরিবা অসি মখাদা পীরি:
মসিগী পাউ অসি রক্ষা রাজ্য মন্ত্রী শ্রী শ্রীপাজ নাইকনা দাঃ ফৌজিয়া খান্না রাজ্য সভাদা ঙসি হংখিবা ৱাহং অমগী পাউখুমদা অইবা ওইনা পীখিবনি।
******
(Release ID: 1696418)
Visitor Counter : 124


text:
প্রধানমন্ত্রীগী লোইশঙ
পি.এম.না বারানসীদা তোঙান তোঙানবা চাউখৎ-থৌরাংগী প্রোজেক্তশিং শঙ্গাবদা থমখিবা ৱারোল
Posted On:
15 JUL 2021 2:52PM by PIB Imphal
ভারত ইমানা য়াইফরে, ভারত ইমানা য়াইফরে, ভারত ইমানা য়াইফরে। হর-হর মহাদেব!
শাংলবা মতমগী মতুংদা ময়াম পুম্নমক্কা হকথেংননা উনবগী খুদোংচাবা অমা ফংজরে! কাশীগী মীয়াম পুম্নমকপু খুরুমজরি। ঐহাক্না মীয়াম পুম্বগী অৱাবা কোকহনবিরিবা ভোলেনাথ, ইমা অন্নপর্নাগী খুয়া খাদাসু ইকোক নোন্না খুরুমজরি!
য়ু.পি.গী রাজ্যপাল শ্রীমতি আনন্দি পতেলজী, মাই পাক্লবা, থৌনা লৈবা অমসুং হোৎনবা কনবা য়ু.পি.গী মুখ্য মন্ত্রী শ্রী য়োগী আদিত্যানাথজী, য়ু.পি. সরকারগী মন্ত্রীশিং, লেজিস্লেচরশং অমসুং বনারসকী ঐহাক্কী ইচিল ইনাওশিং,
ঙসি ঐহাক্না কাশীগী চাউখৎ-থৌরাংগা মরী লৈনবা লুপা করোর ১৫০০ হেনবা প্রোজেক্তশিংগী উরেপ-উয়ুং তম্বা অমসুং শঙ্গাবগী খুদোংচাবা অমা ফংজরে। বনারসকী চাউখৎ-থৌরাংগীদমক তৌরিবা পুম্নমক অসি মহাদেবকী থৌজালশিং অমসুং বনারসকী মীয়াম্না হোৎঞ্জমল ঙাক্তনি। অৱাবা মতমশিংদসু কাশীনা লেপ্পা লৈখিদে অমসুং চোকথবা লৈখিদে।
ইচিল ইনাওশিং
হৌখিবা থা খরা অসি ঐখোয় পুম্নমক্কী ওইনা য়াম্না অৱাবা ওইখি। কোরোনা ভাইরসকী অহোংবা অমদি তমথিরবা শক্লোন অসিনা অপুনবা শক্তিগী লোইননা লান্দারকখি। অদুবু কাশী য়াওনা য়ু.পি.না অপুনবা পাঙ্গল-থৌনাগা লোইননা অসুক চাউখ্রবা খুদোংথিবা অসি মায়োক্নখি। লৈবাক অসিগী খ্বাইদগী চাউবা রাজ্য ওইরিবা, মালেমগী অচৌবা লৈবাক কয়াগী মীশিংদগী দর্জন কয়া হেল্লিবা য়ু.পি.না কোরোনাগী অনিশুবা ৱেব অসি লাকশিনখিবগী মওং, য়ু.পি.না অনিশুবা ৱেবতা কোরোনা লাইচৎ অসি শন্দোকপদগী ঙাকথোকখিবগী মওং অসি অমুক্তা উবা ফংখিদ্রি। য়ু.পি.গী মীয়াম্না ইন্সেফ্লাইতিসকুম্বা লাইনাশিং থেংনবা মতমদা মায়োক্নখিবা অৱানশিং অদুসু উখ্রে।
মমাংদা হেল্থ ফেসিলিতীশিংগী অৱাৎপা লৈবা অমসুং অখাং কনবগী শক্তিগী অৱাৎপা লৈখিবনা য়ু.পি.দা অপিকপা সহর ফাওবনা খুদোংচাদবা মায়োক্নখি। অমসুং মসি চহি ১০০দা মালেম পুম্বদা থোকপা খ্বাইদগী অচৌবা খুদোংথিবা অমনি, মসি খ্বাইদগী চাউবা লাইচৎনি। মরম অসিনা কোরোনা থেংননবা উত্তর প্রদেশনা হোৎনখিবা অদু শীংথানীংঙাই ওই। ঐহাক্না কাশীগী ঐহাক্কী মরূপশিংদা, মসিদা এদমিনিস্ত্রেসন্দা লৈরিবশিংদগী হৌরগা কোরোনা লান্মীশিং ওইরিবা অপুনবা তিমবু অখন্ননা তৌবিমল খংবা উৎচরি। নখোয়না অয়ুক নুমিদাং খাইদনা কাশীদা মোবিলাইজ তৌরিবা মওং অসি য়াম্না চাউবা শেবা অমনি।
অথেংবা অহিংদা ঐহাক্না মসিগী শিল-লাংলিবদা য়াওবা মীওইশিংদা কোল তৌবা মতমদা মখোয়না মথৌ পাঙথোক্তুনা লৈরম্বা অদু ঐহাক্না নীংশিংলি। মদু য়াম্না ৱাবা তানফমনি অদুবু নখোয়না হোৎনবদা হনবা লৈখিদে। নখোয় পুম্নমক্না অসুম্না হোৎনবনা ঙসি য়ু.পি.গী ফীভম অমুক হন্না ফগৎলক্লিবনি।
ঙসি য়ু.পি. অসি কোরোনা তেস্ত খ্বাইদগী ৱাংনা তৌবা রাজ্য ওইরি। ঙসি য়ু.পি. অসি লৈবাক পুম্বগী ওইনা বেক্সিনেসনগী মশিং খ্বাইদগী ৱাংবা রাজ্য ওইরি। মীপুম খুদিংমক্তা লেম্না বেক্সিন ফংহন্নবা বেক্সিন কেম্পেনগী খুত্থাংদা সরকারনা লায়রবা, মিদল ক্লাস, লৌমীশিং অমসুং নহারোলশিংদা লেম্না বেক্সিন ফংহল্লি।
ইচিল ইনাওশিং
য়ু.পি.দা লুনানবা অমসুং হকশেলগা মরী লৈননা শেমগৎলিবা ইনফ্রাস্ত্রকচর অসিনা তুংদসু কোরোনা লান্থেংনবদা য়াম্না মতেং ওইরগনি। ঙসি য়ু.পি.দা মেদিকেল ইনফ্রাস্ত্রকচরদা, খুঙ্গংগী হেল্থ সেন্তরশিং, মেদিকেল কোলেজশিং, এম্স ওইরবসু অমুক্তা উখিদ্রিবা মওংদা খুমাং চাউশিল্লকপা উবা ফংলি। চহি ৪গী মমাংদা য়ু.পি.দা মেদিকেল কোলেজ দর্জন অমা লৈরম্বা অদু হৌজিক্তি মদুগী মশিং শরুক ৪গী ময়াদা হেনগৎহনখ্রে। মেদিকেল কোলেজ কয়া শাবগী তোঙান তোঙানবা তাঙ্ককশিংদা লৈরি। হৌজিক্কী ওইনা য়ু.পি.দা ওক্সিজেন প্লান্ত ৫৫০ শেমগৎপগী থবক খোঙজেল য়াংনা চত্থরি। ঙসি বনারসমক্তদা ওক্সিজেন প্লান্ত ১৪সু শঙ্গাখ্রে। য়ু.পি. সরকারনা জিলা খুদিংমক্তা অঙাংশিংগী অখন্নবা ওক্সিজেন অমসুং আই.সি.য়ু. শেমগৎপগী পাইখৎলিবা খোঙথাং অসিসু শীংথানীংঙাই ওই। হন্দক্তা কেন্দ্র সরকারনা কোরোনাগা মরী লৈনবা অনৌবা হেল্থ ফেসিলিতী শানবা লুপা করোর ২৩,০০০গী অখন্নবা পেকেজ অমা লাউথোকখি। য়ু.পি.না মসিদগী কান্নবা কয়া অমা ফংলগনি।
মরূপশিং,
কাশী সহর অসি ঙসি পুর্ৱনচলগী য়াম্না চাউবা মেদিকেল হব অমা ওইরক্লি। কনাগুম্বনা দিল্লী অমসুং মুম্বাইদা লায়েংবা চৎপা মথৌ তারম্বা লাইনাশিং অদু ঙসিদি মদু লায়েংবগী খুদোংচাবা কাশীদা ফংলে। ঙসি মফম অসিদা মেদিকেল ইনফ্রাস্ত্রকচরদা লিঙ্ক খরা হাপচিল্লক্লে। ঙসি কাশীদা নুপী অমসুং অঙাংগী মেদিকেলগী লায়েংগা মরী লৈনবা অনৌবা হোস্পিতালশিং লৈরে। মসিগীদমক বি.ঐচ.য়ু.দা ফমুং ১০০ অমসুং দিস্ত্রিক্ত হোস্পিতালদা ফমুং ৫০গী কেপাসিতী হাপচিনখ্রে। প্রোজেক্ত অনিমক্কী উরেপ-উয়ুং তম্বগী খুদোংচাবা অমদি ঙসি মসিবু শঙ্গাবগী খুদোংচাবা ঐহাক্না ফংজরে। মতম খরগী মতুংদা বি.ঐচ.য়ু.দা শেম্লিবা অনৌবা ফেসিলিতী অসিদা ঐহাক্না লাক্কনি। ঙসি বি.ঐচ.য়ু.দা রিজনেল আই ইন্সতিত্যুত অমসু শঙ্গাখ্রে। ইন্সতিত্যুত অসিদা মীয়াম্না মীৎকা মরী লৈনবা লাইনাশিংগী মতমগা চুনরবা লায়েংসু ফংলগনি।
ইচিল ইনাওশিং,
হৌখিবা চহি তরেৎতা কাশীনা মশাগী অশেংবা মশক ঙাক্তুনা চাউখৎ-থৌরাংগী লম্বীদা খোঙজেল য়াংনা চংশিল্লি। মফম পুম্নমক্তা নেস্নেল হায়ৱে, ফ্লাইওভর নত্ত্রগা রেলৱেজ ওভরব্রিদজ ওইরবসু নত্ত্রগা ৱায়রশিং লৌথোক্নবা অরিবা কাশীদা অন্দরগ্রাউন্দ ৱায়রিংগী সিস্তেম ওইরবসু, থক্নবা ঈশিং অমসুং সিৱরগী সমস্যা কোকহন্নবা, তুরিজম হেনগৎহন্নবা ওইরবসু পুম্নমক অসিদা অমুক্তা ওইখিদ্রিবা মওংদা থবক পাইখৎখি। হৌজিক্কী ওইনা মফম অসিদা লুপা করোর ৮,০০০রোমী প্রোজেক্তশিংদা থবক চত্থরি। অনৌবা প্রোজেক্তশিং, অনৌবা ইন্সতিত্যুসনশিংনা কাশীগী চাউখৎ-থৌরাংগী ৱারীদা থৱায় হাপ্লি।
মরূপশিং,
কাশীগী, ইমা গঙ্গাগী লুনানবা অমসুং নীংথিজনা থম্বা অসিনা ঐখোয় পুম্নমক্কী অনীংবসু অমসুং মরু ওইবসু ওইরক্লি। মসিগীদমক লম্বী ওইরবসু, সীৱেজ ত্রীৎমেন্ত ওইরবসু, পার্কশিং অমসুং ঘাতশিং নীংথিজনা থম্বা ওইরবসু অসিগুম্বা মাইকৈ পুম্নমক্তা থবক পাইখৎলি। পঞ্চকোশী মার্গ পাকথোকপগী থবক লোইশিল্লকপগা লোইননা ভক্তাশিংদা খুদোংচাহল্লগনি অমসুং লম্বী অসিদা লৈরিবা খুঙ্গং কয়াগী পন্সি হেন্না নুংঙাইহল্লগনি। বারানসী-ঘজিপুর রুৎতা থোং চৎপা য়ারকপা অসিগা লোইননা বারানসীগী মীয়ামগী মথক্তা প্রয়াগরাজ, গাজীপুর, বলিয়া, গোরখপুর অমসুং বিহারদগী চত্থোক-চৎশিন তৌরিবা মীয়ামদা হেন্না নুংঙাইহল্লগনি। গৌদৌলিয়াগী মল্তিলেবেল তু হ্বিলর পার্কিং শাবা অসিনা বনারসকী মীয়াম্না মী চিনবা কয়াম হন্থহনগনি হায়বা হেন্না খঙলম্লগনি। মসিগা লোইননা লহরতারাদগী চৌকা ঘাত ফ্লাইওভরগী মখাদা পার্কিংদগী হৌরগা অতৈ পব্লিক ফেসিলিতীশিং শাবা অসি অথুবদা লোইশিল্লগনি। বনারসতা, য়ু.পি.দা ইচে-ইচল, ইমুং মনুং অমত্তনা অফবা ঈশিংগী মরমদা অৱাবা থেংনররোই মসিগীদমক ‘হর ঘর জল অভিয়ান’গী থবক খোঙজেল য়াংনা পাইখৎলি।
মরূপশিং,
হেন্না ফবা ফেসিলিতীশিং, হেন্না ফবা কন্নেক্তিবিতী, নীংথিজরবা লম্বীশিং অমসুং ঘাতশিং, মসি কাশীগী চহি কয়াগী অরিবা পুৱারীগী অনৌবা শক্লোনশিংনি। সহরগী মফম ৭০০ হেনবদা এদভান্স সর্ভিলেন্স কেমেরাশিং ইনস্তোল তৌবগী থবক খুমাং য়াংনা চংশিল্লি। সহরগী মফম পুম্নমক্তা হাপ্লিবা অচৌ-অচৌবা এল.ই.দি. স্ক্রীনশিং অমসুং ঘাতশিংদা হাপ্লিবা তেক্নোলোজীগী ইনফোর্মেসন বোর্দশিংনা কাশীদা লাক্কদবশিংদা চাউনা মতেং ওইরগনি। কাশীগী পুৱারী, আর্কিতেকচর, খুৎশা হৈবা, কলা অসিগুম্বা ই-পাউ অসি পুক্নিং চিংশিন্নীংঙাই ওইবা মওং অমদা ফংহনগদৌরিবা ফেসিলিতীশিং অসিনা ভক্তাশিংদা চাউনা কান্নবা পীরগনি। অচৌবা স্ক্রীনগী খুত্থাংদা গঙ্গাজীগী ঘাত্তা অমসুং কাশী বিশ্বনাথ মন্দিরদা তৌগদবা আর্তীগী ব্রোদকাস্ত সহর পুম্বদা শন্দোকপা ঙম্লগনি।
ইচিল ইনাওশিং,
ঙসিদগী মথৌ তৌবা হৌরিবা রো-রো সর্ভিস অমসুং ক্রুজ বোত অসিনা কাশীগী তুরিজম সেক্তর মখা তানা খুমাং চাউশিল্লহল্লগনি। মসিদা নত্তনা ইমা গঙ্গাদা সর্ভিস পীবগী থবক তৌরিবা ঐখোয়গী হীহোনবশিংদা হেন্না খুদোংচাবসু পীরগনি। সিজল বোতশিং অসি সি.এন.জি. ওন্থোক্লি। মসিনা মখোয়গী চাদিং হন্থহল্লগনি অমসুং অকোইবগী ফীভমদা কান্নবা পীগনি অমদি তুরিস্তশিংগী পুক্নিং চিংশিনগনি। মসিগী মতুংদা ঐহাক্না রুদ্রক্ষকী শক্লোন্দা কাশীগী মীয়ামদা ইন্তরনেস্নেল কনভেন্সন সেন্তর খুৎশিন্নবা চৎকনি। কাশীদগী মালেমগী থাক্কী সাহিত্যশিং, ঈশৈ-নোংমাং অমসুং কলাকারশিং অমসুং অতৈ কলাশিং অসি মালেমগী থাক য়াওহল্লি। অদুবু কলাশিং অসি উৎথোক্নবা কাশীদা মালেমগী থাক্কী ফেসিলিতী লৈতে। ঙসি কাশীগী কলাকারশিংনা মখোয়গী হৈশিংবা অমসুং কলা উৎথোকচনবা অনৌবা ফম্পাক অমা ফংগদৌরিবা অসিদা ঐহাক্না নুংঙাইবা পোকই।
মরূপশিং,
কাশীগী মমল য়াম্লবা অরিবা চৎনবী অসি গঙ্গাগা শাগোন্নৈ। অসোগুম্বা ফীভম অমদা কাশীব মতমগা চুনরবা লৌশিং অমসুং সাইন্সকী সেন্তর অমা ওইনা লেপ্পা লৈতনা শেমগৎপা হায়বা অসিসু তঙাই ফদে। য়োগীজীগী সরকার লাক্লবা মতুংদা মাইকৈ অসিদা হোৎনবা অসি হেন্না হেনগৎলকখি। ঙসি কাশীদা মোদেল স্কুলশিং, আই.তি.আই.শিং. পোলীতেক্নিকশিং অসিগুম্বা অনৌবা ইন্সতিত্যুসনশিং অমসুং অনৌবা ফেসিলিতীশিং লৈরে। ঙসি উরেপ উয়ুং তম্লিবা সিপেৎকী সেন্তর ফোর স্কিলিং এন্দ তেক্নিকেল সপ্পোর্ত অসিনা কাশীদা নত্তনা পুর্বনচলগী ইন্দস্ত্রিএল দিবেলপমেন্তদা ইনোৎ পীরগনি। অসিগুম্বা ইন্সতিত্যুসনশিংনা আত্মনির্ভর ভারত ওইহন্নবা কাশীগী স্কিল লৈবা নহাশিং ত্রেন তৌবগী থৌদাং হেন্না মপাঙ্গল হাপ্লগনি। ঐহাক্না বনারসকী নহাশিং, সিপেৎ সেন্তরগী মহৈরোইশিংবু অখন্ননা থাগৎপা ফোঙদোকচনীংই।
ইচিল ইনাওশিং,
ঙসি মালেমগী অচৌবা ইনভেস্তর কয়ানা মহায়গ্যগা মরী থম্লি। মসিদসু উত্তর প্রদেশনা লৈবাক্কী মাংজিল থারিবা ইনবেস্তমেন্ত দেস্তিনেসন অমা ওইরক্লি। চহি খরাগী মমাং ফাওবদা য়ু.পি.দা লালোন-ইতিক তৌবা অসি অৱাবা ওই হায়না লৌনরম্মি, ঙসিদি য়ু.পি. অসি মেক ইন ইন্দিয়াগী খ্বাইদগী পাম্নরবা মফম ওইরক্লে
মসিগী অচৌবা মরমদা য়ু.পি.গী য়োগীজীগী সরকারনা ইনফ্রাস্ত্রকচরদা মীৎয়েং থম্বা অসিনি। অমুক্তা ওইখিদ্রিবা মওংদা লম্বী, রেল অমসুং নোংথক্কী কন্নেক্তিবিতী ফগৎহল্লকপা অসিনা মফম অসিদা পুন্সিবু লাইথোকহনবতা নত্তনা লালোন ইতিক তৌবদা হেন্না খুদোংচাহল্লি। য়ু.পি.গী কাচিন কোয়া খুদিংমক্তা লম্বী থোং শেম্বগী থবক লোইননা এক্সপ্রেসৱে চাউথোকপা অমসুং মতমগা চুনবা লম্বী শেম্বগী থবক খোঙজেল য়াংনা চত্থরি। দিফেন্স কোরিদোর, পুর্বনচল এক্সপ্রেসৱে নত্ত্রগা বুন্দেলখান্দ এক্সপ্রেসৱে, গোরখপুর লিঙ্ক এক্সপ্রেসৱং নত্ত্রগা গঙ্গা এক্সপ্রেসৱে ওইরবসু মসিনা দিকেদ অসিদা উত্তর প্রদেশকী চাউখৎ-থৌরাংদা অনৌবা পন্দোম লোমহনবা ঙম্লগনি। মসিদা গারী চেনবতা নত্তনা মসিগী অকোইবদা অনৌবা ইন্দস্ত্রিএল ক্লসস্তরশিং শেমদুনা আত্মনির্ভর ভারত্তা পাঙ্গল হাপ্লগনি।
ইচিল ইনাওশিং,
আত্মনির্ভর ভারত্তা ঐখোয়গী লৌউ-শিংউগী ইনফ্রাস্ত্রকচর অমসুং এগ্রো-বেজ ইন্দস্ত্রীশিংনা অচৌবা থৌদাং অমা লৌরগনি। হন্দক্তা কেন্দ্র সরকারনা লৌউ-শিংউগী ইনফ্রাস্ত্রকচর ফগৎহন্নবা অচৌবা ৱারেপ অমা লৌখি। লৈবাক অসিদা মতমগা চুনবা লৌউ-শিংউগী ইনফ্রাস্ত্রকচরগীদমক্তা শেমখিবা লুপা করোর লাখ ১গী অখন্নবা ফন্দ অসিনা ঐখোয়গী লৌউ-শিংউগী কৈথেলশিংদসু হৌজিক্তি কান্নবা ফংহল্লগনি। মসি লৈবাক অসিগী লৌউ-শিংউগী কৈথেলশিংগী সিস্তেম অসিবু মতমগা চুনবা অমসুং খুদোংচাহন্নবা মাইকৈদা চংশিনবা অচৌবা খোঙথাং অমনি।
মরূপশিং,
লৌউ-শিংউগা মরী লৈনবা ইনফ্রাস্ত্রকচরগী মতাংদা য়ু.পি.দা থবক লেপ্তনা চত্থরি। বারানসী, পুর্বনচল ওইরবসু পেরিসেবল কার্গো সেন্তর, ইন্তরনেস্নেল রাইস সেন্তর অসিগুম্বা মতমগা চুনবা এরেঞ্জমেন্তশিং অসি ঙসি লৌমীশিংগীদমক শিজিন্নরি। অসিগুম্বা খোঙথাং কয়ানা মরম ওইরগা ঐখোয়গী লঙ্গরা অমসুং দশাহরী হৈনৌশিংগী খোইথুম্লবা মহৌ অসি ঙসি য়ুরোপতগী গল্ফ লৈবাকশিং ফাওবা য়ৌহনবা ঙম্লে। ঙসি উরেপ-উয়ুং তমখিবা হৈনৌ অমসুং মনা-মশিংগী ইন্তিগ্রেতেদ পেক হাউস অসিনা লমদম অসিবু এগ্রো এক্সপোর্ত হব অমা ওইনা শেমগৎপদা মতেং ওইরগনি। মসিনা মরু ওইনা উহৈ-ৱাহৈ অমদি মনা মশিং থারিবা অপিকপা লৌমীশিংদা চাউনা কান্নবা পীরগনি।
মরূপশিং,
কাশী অমসুং অপুনবা য়ু.পি.গী চাউখৎ-থৌরাংগী থবক কয়াগী মতাংদা অসুক শাংনা খন্নরক্লি অদুবু লিস্ত অসি য়াম্না শাংবনা পাকহেক লোইশিল্লোইদৌরি। মতম য়াম্না লৈতবনা ঐহাক্না য়ু.পি.গী করম্বা চাউখৎ-থৌরাংগী থবকশিংগী মতাংদা খন্নশিগে, করম্বা থবক্কী মতাংদা পল্লোইশিগে হায়না কয়ারক হন্না খন্থবা তারি! পুম্নমক অসি য়োগীজীনা লুচিংবা অমসুং লিংজেল মান্নবা য়ু.পি. সরকরগী অঙকপা খুদোল ঙাক্তনি।
ইচিল ইনাওশিং,
২০১৭গী মমাংদা য়ু.পি.গীদমক্তা স্কিম লৈরমদবা নত্তে, শেল থারক্তবনি! মতম অদুদসু দিল্লীদগী খোঙজেল য়াংনা থবক কয়া পাইখৎখি। অদুবু মতম অদুদা লখনৌদা অপনবা থেংনখি। ঙসি য়োগীজী মশামক্না য়াম্না কান্না হোৎনরি। কাশী মীয়াম্না য়োগীজীনা করম্না অমমমতা ওইনা চাউখৎ-থৌরাংগী থবক অসি লেপ্তনা য়েংশিনবা লাকপগে, থবকশিং অসিদা মহাক মশাদা কয়াম মীৎয়েং চংবা অমসুং খুমাং চাউশিন্নবা হোৎনবা হায়বা অদু উরবা ঙাক্তনি। মখোয়না রাজ্য পুম্বগী চপ মান্ননা কন্না হোৎনৈ। মখোয় মশামক্না থবক খুদিংমক্কী জিলা খুদিংমক্তা চৎলি। মসিনা মরম ওইরগা য়ু.পি. হোংলক্লিবা অসিনা ঙসি মতমগা চুনরবা য়ু.পি. অমা ওইহন্নবা খুমাং চাউনা চংশিল্লি।
ঙসি য়ু.পি.দা রুল ওফ লো লৈরে।মাফিয়ারাজ অমসুং লালহৌবা অসি লাকশিনবা ঙমদনা লৈরম্বা অদু হৌজিক আইনগী মখাদা লাকশিনবা ঙম্লে। ইচে-ইচল অমসুং ইচানুপীশিংগী ঙাকশেলগী মতাংদা মমা-মপানা মতম পুম্বদা অকিবা অমসুং চীংনবশিং পোক্তুনা লৈরম্বা ফীভম অদুসু হৌজিক্তি হোংলে। ঙসি ইচে-ইচলশিং অমসুং ইচানুপীশিংদা অরানবা মীৎয়েং য়েংবশিনা মখোয় অসি আইনদগী নন্থোক্তুনা চেনবা ঙম্লোই হায়বা খঙলে। অতোপ্পা মরু ওইবা ৱাফম অমনা, য়ু.পি.দা ঙসি সরকার অসি শেঞ্জা-থুমজা অমসুং নেপোতিজমগী মহুৎ চাউখৎ-থৌরাংদা য়ুম্ফম ওইরগা চল্লাইরি। মরম অসিনা ঙসি য়ু.পি.দা মীয়াম্না স্কিমশিংগী কান্নবশিং হকথেংননা ফংলি। মরম অসিনা ঙসি য়ু.পি.দা অনৌবা ইন্দস্ত্রীশিংদা ইনবেস্ত তৌরি, থবক্কী খুদোংচাবশিং হেনগৎলক্লি।
মরূপশিং,
য়ু.পি.গী প্রজা খুদিংমক্না চাউখৎ-থৌরাংগী খোঙচৎ অসিদা শরুক তম্লি, মসিদা মীপুম খুদিংমক্না শরুক য়ারি। অদোমগী মতেং, অদোমগী থৌজালনা য়ু.পি.না খুমাং চাউশিনবগী অনৌবা পন্দোম লোম্বা ঙমগদৌরিবনি। নখোয়না কোরোনা অসিনা অমুক হন্না নমথবা ঙমহনদনবা অচৌবা থৌদাং অমা লৌফম থোকই।
কোরোনা শন্দোকপগী চাং অসি নেমথরক্লে অদুবু চেকশিনদবা হেনগৎলক্লবদি মসি অচৌবা ৱেব অমা ওইরকপসু য়াই। লৈবাক কয়াগী মসিগী এক্সপরিয়েন্স অসি ঙসি ঐখোয়গী মাংদা উবা ফংলে। মরম অসিনা ঐখোয়না চৎনা কাংলোনশিং চেকশিন্না ঙাক্না চৎপা তাই। মীপুম খুদিংদা বেক্সিন-লেম্না বেক্সিন ফংহনবা হায়বা কেম্পেন অসিদা য়াওশিনবা তাই। মীপুম খুদিংমক বেক্সিন কাপথোকপা তাই। বাবা বিশ্বনাথ অমসুং ইমা গঙ্গানা নখোয় পুম্নমক থৌকানবিবা ওইসনু। য়াইফ পাউজেল অসিগা লোইননা পুম্নমকপু হন্না-হন্না থাগৎচরি!
হর-হর মহাদেব !!
*****
(Release ID: 1736089)
Visitor Counter : 82
Read this release in:
Urdu
,
English
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
ত্রাইবেল এফিয়র্স মন্ত্রালয়
ত্রাইবেল এফিয়র্সকী কেন্দ্র মন্ত্রী শ্রী আর্জুন মুন্দানা ঙসি মালেমগী থালসেমিয়া নুমিৎতা ত্রাইবেল এফিয়র্স মন্ত্রালয়না শিনখিবা “চেলেঞ্জেস ইন থালসেমিয়া ২০২২” হায়বা ৱেবিনারদা ৱা ঙাংখ্রে
থালসেমিয়া থেংননবা তোঙান তোঙানবা সরকারগী স্তেকহোল্দরশিংনা পুন্না হোৎনদুনা লৈবাক শিনবা থুংনা এৱার্নেস কেম্পেন্দ চৎথবগী তঙাই ফদবা লৈরে: শ্রী আর্জুন মুন্দা
Posted On:
08 MAY 2022 6:18PM by PIB Imphal
মালেমগী থালসেমিয়া নুমিৎকী থৌরমদা, ত্রাইবেল এফিয়র্সকী কেন্দ্র মন্ত্রী শ্রী আর্জুন মুন্দানা ঙসি ন্যু দিল্লীদা “চেলেঞ্জেস ইন থালসেমিয়া ২০২২” হায়বা ৱেবিনারদা ভর্চুয়েল্লী ৱা ঙাংখি৷মসি তোঙান তোঙানবা মন্ত্রালয়শিং অমদি থালসেমিয়া এসোসিয়েসনগা লোইননা ত্রাইবেল এফিয়র্স মন্ত্রালয়না খুৎশম্নদুনা শিনখিবনি৷কনফরেন্স অসিদা ভারত অমদি মালেমগী অতোপ্পা শরুকশিংদগী এক্সপর্তশিংনা শরুক য়াখি৷
থৌরম অদুদা, এম.ও.তি.এ.গী সেক্রেতরী শ্রী অনিল কুমার ঝা; এম.ও.তি.এ.গী জোইন্ত সেক্রেতরী শ্রী নবাল জিৎ কাপুর; দিসএবিলিতী দিপার্তমেন্তকী জোইন্ত সেক্রেতরী শ্রী রাজেশ কুমার যাদবনা ৱেবিনার অদুদা ৱা ঙাংখি৷
মহাক্কী ৱারোলদা, কেন্দ্র মন্ত্রী শ্রী আর্জুন মুন্দানা অসুম্না ফোংদোকখি মদুদি ঐখোয়না অজাদি কা অমৃত মহোতসব পাংথোক্লিবনা, অমৃত কালগী মতমদা অত্ম নির্ভম ভারত ফংনবা ভারতপু চাওখৎহনগদৌরিবা অনৌবা রিসোল্বশিং শেম্বা হায়বসি প্রধান মন্ত্রীগী মংলাননি৷ মাইকৈ অসিদা, থালসেমিয়াগী প্রোব্লেম অসি থেংননবগীদমক ঐখোয়না অনৌবা রিসোল্বশিং শেমগদবনি৷
শ্রী আর্জুন মুন্দানা অসুম্না ফোংদোকখি “থালসেমিয়াগী প্রোব্লেমদা এতেক তৌবদা সপোর্ত পীনবগীদমক য়াম্না মরু ওইরিবা ওজাশিং-মহৈরোইশিং, অনগনৱাদি অমসুং অশা ৱর্করশিং য়াওনা রাজ্য সরকারশিং অমদি তোঙান তোঙানবা মন্ত্রালয়শিংগী স্তেকহোল্দরশিংগী খুৎথাংদা লৈবাক শিনবা থুংনা এৱার্নেস কেম্পেন্দ অমা শিনবগী তঙাই ফদবা লৈ৷ ওজা অমনা মহৈরোইশিংগী মরক্তা এৱার্নেস পীনবা অহেনবা মিনিত মঙাগী মতম পীদগদবনি, অসিগুম্না অনগনৱাদি ৱর্করশিংনা লাইনা অসিগী মরমদা অমদি মসিদগী ঙাকথোক্নবা খুঞ্জাশিংদা খঙহনগদবনি হায়না মহাক্না ফোংদোকখি৷
লোকেল লেবেল ৱার্করশিংবু লমজিংনবা অমদি এৱার্নেসশিং শিনবদা মখোয়বু মতেং পাংনবা অচম্বা অমসুং লমদম অদুদা ঙাংনরিবা লোনদা কম্মন ওইবা লিতরেচর থমগদবনি হায়না কেন্দ্র মন্ত্রীনা ফোংদোকখি৷
“এৱার্নেসতগী হেন্দোক্তুনা খুঙ্গংগী লমদমশিংদা কম্ম্যুনিতী ব্লদ দোনেসন পাংথোক্নবা অমদি ফংলিবা অহোংবা হিদাক-লাংথকশিংগী মতাংদা কাউন্সিলিংবু পীববু য়োকখৎকদবনি”,হায়না মন্ত্রীনা তকশিনখি৷
মহাক্কী ৱারোলদা, ত্রাইবেল এফিয়র্স মন্ত্রালয়গী সেক্রেতরী শ্রী অনিল কুমার ঝানা অসুম্না ফোংদোকখি মদুদি এৱার্নেস শিনবা, ইফেক্তিব ওইনা শরুক য়াবা অমদি হোল ওফ গভর্মেন্ত এপ্রোচকী খুৎথাংদা, ভারতনা লাইনা অসি কন্ত্রোল তৌবা, ঙাকথোকপা অমদি লাইয়েংবা ঙমগনি৷
থালসেমিয়াবু কন্ত্রোল তৌবগী ফিল্দদা থবক তৌরিবা প্রাইভেৎ অমদি পব্লিক ইন্সতিত্যুসন পুম্নমক্তা মন্ত্রালয়না সপোর্ত পীগনি হায়নসু মহাক্না ফোংদোকখি৷
মুম্বাই হেমোতোলোজী গ্রুপকা খুৎশম্নদুনা থালসেমিয়া ইন্দিয়া অমসুং থালসেমিয়া এন্দ সিক্কল সেল সোসাইতী (তি.এস.সি.এস.)গুম্বা অতোপ্পা পার্তনরশিং অমদি মালেমগী মরু ওইবা ইন্তরনেসনেল এক্সপর্তশিংনা স্ত্রিনিং অমদি মেনেজমেন্ত তৌবা য়াওনা প্রোগ্রাম অসিনা থালসেমিয়াবু নিংথিনা খঙহন্নবগী মরু ওইবা এস্পেক্তশিং পুথোকখি অমদি মখাতাবদা তাকপি-তম্বিখি অমদি এৱার্নেস শিনখি৷
ভারত্তা থালসেমিয়া অমদি সিক্কল সেল এনিমিয়া অসি অচৌবা পোৎলুম অমনি, B সিন্দ্রোম নাবা পেসেন্ত চাওরাক্না ১০০,০০০ লৈ অমদি পেসেন্ত ১৫০,০০০০রোম্না সিক্কল সেল দিজিজ/ত্রেইত নাই, অদুবু মখোয়গী মনুংদা খরা খক্তনি নিংথিনা য়েংশিনবা ঙম্লিবা, এলোজেনিক স্তেম সেল ত্রান্সপ্লান্ত (বি.এম.তি.) অসি ইমুং অয়াম্বনা তৌবা ঙম্নদে৷
মাই পাক্নবগী য়াম্না মরু ওইবা অমা ওইরিবা, তাকপি-তম্বিবা অমদি এৱার্নেস শিনববু য়োকখৎনবা হোৎনবা হায়বসিনা থালসেমিয়াগী মরু ওইবা এস্পেক্ত অমা ওইরি৷হৌখিবা চহি তরাগী খুজিং ৩দগী ৪ অসিদা সরকার অমদি নন-গভর্মেন্ত ওর্গনাইজেসনশিংনা পান্দম অসি ফংনবগীদমক হোৎনদুনা লাক্লি অদুবু মথক্তা পল্লিবা অসিগীদমক মীশিং ৭০%রোম খন্দারিবা খুঙ্গংগী মফম পুম্নমক য়ৌহন্নবা লৈবাক শিনবা থুংনা পুন্না খুৎশম্নদুনা হোৎনমিন্নবা হায়বসিনা পুংফম অসিগী ওইনা তঙাই ফদবা ওইরি৷
*****
(Release ID: 1824551)
Visitor Counter : 39


text:
মনিপুর জুলোজিকল গার্দেন
ইম্ফাল-কাংচুপ লমীদা ইম্ফাল সহরদগী কিমিঃ 6 চত্লগা উচান পামীশিং হৌরিবা ইরোইশেমা চীংগী চীংখোঙদা জুলোজিকেল গার্দেন অসি লৈ। অকোযবদা উ-বা মরাং কাযনা হৌরিবা মফমসিদা লৈরিবা মালেমগী খআইদগী তাঙলবা শজি মখল অমা ওইরিবা চীরোং পানবা শঙাই যেনবগী খুদোচংবা নােঅ্াকহল্লোইদবনি।
ফোটো গ্যালরী
করম্না য়ৌগনি:
এরোপ্লেন্না
খৱাইদগী নকপা এয়ারপোর্টসি তুলিহল ইন্টারন্যাশনেল ইম্ফাল এয়ারপোর্টনি(৯.৪ কে:এম)
ট্রেন্না
খ্ৱাইদগী নকপা ট্রেনগী লম্বী অসি ডিমাপুর রেলৱেনি।
লম্বীনা
এনঃঐচ-্৩৭ (ইম্ফাল-জিরিবাম হাইওয়ে),এনঃঐচ-্২(ইম্ফাল-ডিমাপুর হাইওয়ে)এন্ড এনঃঐচ-্১০২ (ইম্ফাল-মোড়ে হাইওয়ে) অমসুং অতোপ্পা .প্রাইভেট বুসেস ফঙই।


text:
ইন্দিয়াগী লিন্থোইনা জুদো ৱার্ল্ড চেম্পিয়নশিপতা পুৱারী ওইহৌরগদবা গোল্ড মেদেল লৌখ্রৈ
নিউ দিল্লী, আগস্ট ২৭ : সারাজেভোদা পাঙথোকপা ৱার্ল্ড কেদেট জুদো চিম্পয়নশিপতা ইন্দিয়াগী লিন্থোই চনম্বমনা নুপীমচাগী কেজি ৫৭ কী কাঙলূপ্তা পুৱারী ওইহৌরগদবা গোল্ড মেদেল লৌখিবগা লোয়ননা লৈবাক অসিগী ৱার্ল্ড জুদো টুর্ণামেন্টতা অহানবা গোল্ড মেদেল ফংবা শান্নরোয় ওইবা ঙমখ্রে।
চহী ১৫ শুরবী মণিপুরদগী শান্নরোয় অসিনা এরেনা হোটেল হিলসতা পাঙথোকখিবা নুপীমচাগী কেজি ৫৭ কাঙলূপকী ফাইনেলদা ব্রাজিলগী বিয়ানকা রিসপু মায়থীবা পীদুনা পোদিয়ামগী মকোক্তা লেপ্পা ঙমখিবনি।
লিন্থোইনা মায় পাক্লবা মতুং ফোঙদোকখিবদা, ঐঙোন্দা হৌজিক ফাওরিবা অসি ৱাহৈনা করম্না ফোঙদোক্কনি হায়বা খঙদে, অদুবু মায় পাকপা অসিদা ঐ য়াম্না হরাউই হায়খি। পনবা য়াবদি, চহী অসিগী জুলাই থাদা বেঙ্কোক্তা পাঙথোকখিবা এসিয়ান কেদেট এন্ড জুনিয়র জুদো চেম্পিয়নশিপকী হুম্নি চনবা নুমিৎতা লিন্থোইনা কেদেট কাঙলূপকী কেজি ৬৩ দা গোল্ড মেদেল লৌদুনা ইন্দিয়াগী মেদেল একাউন্ট হাংবা ঙমখিবনি।
মহাক্না ২০১৮ দা পাঙথোকখিবা সাব-জুনিয়র নেসনেল চেম্পিয়নশিপতসু গোল্ড মেদেল ফংবা ঙমখি। মহাক ২০১৭ তগী হৌনা আই আই এস জুদো প্রোগ্রামগী শরুক অমা ওইনা হেদ কোচ মামুকা কিজিলাশভিলিগী গাইদেন্স মখাদা এক্সপোজর ট্রিপ কয়া চৎখ্রে। মহাক্কী ট্রিপকী মনুংদা জাপানগী য়ুনিভার্সিটি ওফ সুকুবা, জোর্জিয়া, বোস্নিয়া অমদি ৱার্ল্ড কেদেট চেম্পিয়নশিপকী মাংওইননা হর্জিগোভিনাদা পাঙথোকখিবা কেম্পশিংদা শরুক য়াখি।
সোর্স : হুইয়েন লানপাউ


text:
লিসিপ্রিয়া কাঙুজম য়ুনাইটেদ নেসন্স জেনারেল এসেমব্লি শরুক য়ানবা ইন্দিয়া থাদোকখ্রে
ইম্ফাল, সেপ্টেম্বর ১৮: মশাগী চহী তরা খক্তা ঙাইরিবী মণিপুরদগী হৌখিবা মালেমগী মশক নাইরবী ক্লাইমেট এক্তিভিষ্ট লিসিপ্রিয়া কাঙুজম য়ুনাইটেদ নেসন্স হেদক্বার্টারস, নিউইয়র্ক, য়ুএসএদা পাঙথোক্লিবা মালেমগী খ্বাইদগী মরুওইবা অমদি অচৌবা মীফম অমা ওইরিবা ৭৭ রকশুবা য়ুনাইটেদ নেসন্স জেনারেল এসেমব্লিদা ইন্দিয়াগী মীহুৎ অমা ওইনা শরুক য়ারুনবা খোংশানখ্রে।
য়ুনাইটেদ নেসন্সকী জেনারেল সেক্রেটারি এন্তোনিও গুতেরেসনা মহাকপু মীফম অসি য়াওরনবা অখন্নবা চেবাও থারকখিবনি হায়রি। মহাক্না য়ুএন ট্রান্সফোর্মিং এদুকেসন সম্মিৎতা শরুক য়াগনি। মহাক্না ইন্দিয়াগী মীহুৎ অমা ওইবতা নত্তনা মালেমগী অঙাং মিলিয়ন্স কয়াগী মীহুৎসু ওইরিবনি। চহী খুদিংগী সেপ্তেম্বর থাদা য়ুনাইটেদ নেসন্সকী মেম্বার ওইবা লৈবাক কয়াগী মালেমগী লুচিংবশিংনা মালেমগী মরুওইবা ৱাফম কয়া খন্ননবগীদমক য়ুএন হেদক্বার্টর, নিউইয়র্কতা মীফম অসি পাঙথোক্লি।
হন্দক চহীগী ৭৭ রকশুবা য়ুএনজিএগী মীফম অসি হৌখিবা লৈবাকপোকপা নুমিৎ সেপ্টেম্বর ১৩ দগী ফম্বা হৌখ্রে। অহানবা অৱাংবা থাক্কী লুচিংবশিংগী জেনারেল দিবেট অসি সেপ্টেম্বর ২০দগী হৌগনি। হন্দক চহীগী মীফম অসিদা হৌজিক হৌজিক থেংনরিবা মালেমগী ইসুশিং মরুওইনা য়ুক্রেনগী লান, ইনার্জি অমদি পোৎ চৈ মমল তাংখৎলকপা, কোবিদ ১৯ পেন্দেমিক অমদি ক্লাইমেট চেঞ্জনা থোকহল্লিবা অৱাবা খুদোংথিবা কয়াগী মরমদা খন্নবা য়াওরি।
লিসিপ্রিয়া হৌজিক রিয়ান ইন্টারনেসনেল স্কুলদা ক্লাস ফাইব তম্লি। মহাক ইকুই কুইদ্রিঙৈদা তিমোল লেষ্টে (ইষ্ট তিমোর) গী প্রেসিদেন্টগী স্পিসিয়েল ইনভোই ওইনা হাপখ্রবনি। মহাক্কী অপোকপীসু মহাক্কা লোয়নরি।
মহাক্না মেদিয়াশিংদা হায় মালেমগী অপীকপা ইথৎ লৈবাক টিমোর লেষ্টে অসি চাদা ০.০ দগী হন্থনা গ্লোবেল কার্বন ইমিসন থাদোক্লি অদুবু মখোয়গুম্বা লৈবাক কয়ানা খ্বাইদগী চাওনা ক্লাইমেট ক্রাসিসনা অৱাবা পীরি। খুঙ্গং কয়া সমুদ্র ঈশিং ঈমায় ৱাংখৎলকপনা ইরোন্নুংদা লুপখিগদৌরে। ঐখোয়না মালেমগী অইং অশাগী খল কায়রক্লিবা অসিগী অচুম্বা পাম্মী অমদি ক্লাইমেট চেঞ্জ থোকহল্লিবা ইনাক খুনবা লৈবাক শিংনা মাঙতাকহল্লবা অমদি অৱাবা তারবা লায়রবা লৈবাকশিংদা কম্পেন্সেসন পীফম থোকই। মদু নত্ত্রবদি ক্লাইমেট জষ্টিস ফংবা ঙম্লোই হায়খি।
অদুগা মীওইবনা লান্দা বিল্লিয়ন্স দোল্লরস কয়া থাদবগী মহুৎতা ক্লাইমেট চেঞ্জ থেংনবদা, লায়রবা কোকহন্নবা অমদি অঙাংশিং লাইরিক তম্বদা থাদবীরবদি ঐখোয়গী মালেম অসি কয়াদা নিংথিজবা মালেম অমা ওইগনি হায়না মহাক্না মখা তানা ৱাহং হংখি।
লিসিপ্রিয়ানা নিউ দিল্লীদা লৈবা য়ুনাইটেদ ষ্টেটস এম্বেসিনা মীফম অসি য়াওরুনবগীদমক মহাক্কী আমেরিকা ভিসা নোংমদা পীবীবগীদমক থাগৎপা ফোঙদোকখি। পৈশা লৈতবা অমদি পাসপোর্ট মতম লোইশিল্লকনা মরম ওইরগা মীফম অসি য়াওররোই হায়না ফাওবা লেপ্লম্লবনি হায়না মহাক্না মখা তাখি।
মহাক্না ফোঙদোকখিবদা ইন্দিয়াদা ঈশিং ঈচাও, ইকং থোকপা, শাবগী চাং হেনগৎলকপা সাইক্লোন, লোকষ্ট, এয়ার পোল্লুসননচিংবা মতম অমদা পুন্না হেক হেক অৱাবা অসি তাই। মসি ক্লাইমেট চেঞ্জনা থোকহল্লকপা ঙাক্তনি। মরাল লৈজদ্রবা অপীকপা অঙাং লীশিং কয়া ক্লাইমেট চেঞ্জনা হাৎলি অমদি মখোয়গী মমা মপা কয়া কায়নহল্লি। মীওই মিলিয়ন কয়ানা য়ুম কৈ কয়া ঈশিং ঈচাও অমদি সাইক্লোননচিংবনা ফুক্তুনা পুখিবদগী লৈফম লৈতবগী অৱাবা মায়োক্নরি।
মেদিয়া অমনা হংলকপা ৱাহংগী পাউখুমদা লিসিপ্রিয়ানা হায় ঐহাক্না চৎলিবা খোঙচৎ অসি ক্লাইমেট জষ্টিস পীয়ু হায়দুনা মালেমগী লুচিংবশিংদা তক্নবা চৎপনি। চেল্লম্বা তুরেল, পাৎ কয়া কংদুনা মাঙখ্রে, শংলম্বা উমং ৱামং কয়াসু মরু কোকখ্রে অমদি থৱায় পানবা জীব কয়াগী লৈফমবসু মীওইবনা ঐখোয়না মাঙ তাকহনখ্রে। ঐখোয়না কমদৌনা মালেম অসি কনগনি খঙদ্রবদি মালেম অসি মাঙতাকহনবা খুদক্তা লেপকদবনি।
মরাল লৈজদ্রবা অঙাং মিল্লিয়না কয়ানা ঐখোয়গী লুচিংবশিংগী অশোইবনা মখোয়গী পুন্সিবু মাঙহনবা অসি ঐখোয়না য়াফম থোক্তে। ঐখোয়না অরুবা নুংশিৎ শ্বর হোনবা পাম্মী, অরুবা ঈশিং থকপা পাম্মী অমদি তরু তনানবা মালেম অমদা লৈবা পাম্মী। ক্লাইমেট চেঞ্জ অসি নং ঐ নৎত্রগা কনাগুম্বা মীওই অমখক্তগী নত্তে। ক্লাইমেট চেঞ্জ হায়বসি মালেম অসিদা লৈরিবা মীওইবা খুদিংমক্কী প্রোব্লেমনি। লৈবাক অসিদা অমদি মালেম অসিদা লৈরিবা অঙাংশিং অসি হেক পোক্লকপদগী ক্লাইমেট চেঞ্জকী চেঞ্জ কী ভিক্তিম ওইরবনি হায়না মহাক্না মখা তানা নুঙাইতনা তমখি।
লিসিপ্রিয়া মালেমগী খ্বাইদগী মরুওইবা ক্লাইমেট চেঞ্জকী খোঞ্জেল অমা ওইরি। মহাক্না চহী অসিগী য়ুনাইটেদ নেসন্স জেনারেল এসেমব্লিদা খ্বাইদগী অঙাং ওইবা মীহুৎ ওইনা শরুক য়ারি। মহাক্না মালেমগী লুচিংবা কয়া উনরম্লবা মতুং সেপ্টেম্বর ২৬ তা ইন্দিয়াদা হল্লক্কনি।
সোর্স: সঙাই এক্সপ্রেস


text:
মৈস্নাম মৈরাবা লুৱাং বেদমিন্টন মশান্নদা থৱানমিচাক্কুম লংনা ঙাল্লকলিবা ইন্টরনেসনেল …
ঙসি (জুলাই ৩০) অয়ুক পুং ১০ দা আসামগী এন.আর.সি. গী ফাইনেল দ্রাফ্ট ফোঙলে। এনআরসি এপ্…
বরাক তম্পাক্কী খোমজিনবা পাউ ১৩ - ০৭ - ২০১৮ লখিপুর সহরদা ই-রিক্সা থৌবা থিংন…
বরাক তম্পাক্কী খোমজিনবা পাউ ১২ - ০৭ - ২০১৮ চীংননিঙাই ওইবা মওংদা নুপি অম…
বরাক তম্পাক্কী খোমজিনবা পাউ ১১-০৭-২০১৮ মপান রাজ্যদগী আসামদা ঙা পুশিল্লকপা থ…
বরাক তম্পাক্কী খোমজিনবা পাউ ১০-০৭-২০১৮ এএনএম নার্স অমা অঙাং উনবদা লৈখিদ্রে,…
বরাক তম্পাক্কী খোমজিনবা পাউ ০ ৯ -০৭-২০১৮ Representative Image মচা অনিদগী হ…
বরাক তম্পাক্কী খোমজিনবা পাউ খরা ০৮-০৭-২০১৮ বরাকভেলি জোনগী উমংলাই কনবা লূপ শ…
বরাক তম্পাক্কী খোমজিনবা পাউ খরা ০৪-০৭-২০১৮ শিলচর সদরঘাট থোং শিলচরদা রাজ্য …
বরাক তম্পাক্কী খোমজিনবা পাউ খরা ০৩-০৭-২০১৮ প্রতিক হাজেলাগীদমক অকনবা…
বরাক তম্পাক্কী খোমজিনবা পাউ খরা ০২-০৭-২০১৮ ফিফা ৱার্লদ কাপতা রাশিয়া অমসু…
বরাক তম্পাক্কী খোমজিনবা পাউ খরা ০১-০৭-২০১৮ ফিফা ৱার্ল্দ কাপতা মেসি অমসুং রোনা…


text:
স্কীমস
Filter Scheme category wise
সি এম গী হকশেলগী তেংবাং
চিফ মিনিষ্টরগী হকশেলগী তেংবাংদা চাউরাকপা মীৎয়েং (CMHT) চিফ মিনিষ্টরগী হকশেলগী তেংবাং অসি মণিপুর লৈঙাক্না পায়খৎপা মীয়ামদা থাজবা পীবা হকশেলগী স্কিম অমনি। স্কিম অসিনা SECC গী মনুং চনবা লায়রবগী পন্খৈ মখাদা লৈবা ইমুংগী মীওইশিংনা খনগৎলবা অনা লাইয়েংশিংদা লূপা লাক্ষ অনি ফাওবা শেল তিংদনা লাইয়েংবা য়াহল্লি। চীফ মিনিষ্টরগী হকশেলগী টেংবাং(CMHT) গী পান্দমশিং স্কিম অসিনা খনগৎলবা অনা লাইয়েংশঙশিংদা মখাদা পীরিবা অরুবা লায়না ৭সিগী প্রাইমারি অমদি সেকেণ্ডরি থাক্কী লাইয়েংশিং ফংহল্লি: কার্ডিওভাস্কুলার(থম্মোয়গী)লায়নাশিং কেন্সর কিডনিগী লায়নাশিং…


text:
বরাক তম্পাক্কী খোমজিনবা পাউ ২৯-০৭-২০২০
মহাকবি হিজম অঙাংহলগী চহী ১২৮শুবা মপোক কুমওন থৌরম অমা লখিপুরদা লৈবা নহারোল খোরিরোল শিল্লুপ আসামগী শঙলেন্দা ঙরাং পাঙথোকখ্রে। প্রোফেসার জি নরহরি শর্মানা মীফম মপু ওইদুনা পাঙথোকখিবা থৌরমসিদা মহাকবি অঙাংহলগী শক্তমদা লৈশু কৎতুনা ইকাই খুম্নবা উৎখি। থৌরমগা মরী লৈননা মহাকবিগী পুন্সি অমসুং সাহিত্যগী মরমদা ইঙুদম বিনোদ অমসুং ঙাঙোম বসন্তনা ৱা ঙাংখি।
ইমালোন কনবগী লেপ্তনা চৎথরকলিবা মনিপুরী য়ুথস্ ফ্রন্ত অফ আসাম মায়ফাগী খোঙজংগী শরুক অমা ওইনা ঙরাং কাছার জিলাগী গুমড়া জলালপুরগী মৈতৈ খুনদা এৱেরনেস কেম্পেইন অমা পাঙথোকখি। থৌরমদা খুন অসিগী অহল কামিনি সিংহ, আমপালগী প্রেসিদেন্ত এ লিলি সিংহ, ভাইস প্রেসিদেন্ত ইমা সনাথোই, মাইফাগী প্রেসিদেন্ত সেরাম হেরাজিৎ, জেনরেল সেক্রেতরী অক্রম লখিকান্ত নচীংবা মীওইশিংনা দাইজতা ফমখি।
থৌরমগী ৱাহৌদোক পীরদুনা অক্রম লখিকান্তনা ভারত সংবিধানগী ৮শুবা সেদ্যুলদা চল্লিবা লোন অমগী ফংফম থোকপা হকশিং ভারত সংবিধানগী আর্তিকল 347/350B1 দা ময়েক শেংনা য়াওরি হায়খি। মসিদা ঐখোয়গী মনিপুরী লোন আসাম সরকারগী এসোসিয়েত অফিসিয়েল লোন ওইহনবা য়াবগী খুদোং চাবা পীরি। ঐখোয় লিংজেল থৌনা উৎপা তাবনি নত্রবদি নোংমদি শোয়দনা ঐখোয় মাংখিগনি হায়বগী মীপায়বা পোকই হায়খি।
সেরাম হেরাজিৎনা ঐখোয়গী ফংফম থোকপা হক অদু সরকারদা দিমান্দ তৌদুনা ফংননবা হোৎনমিন্নসি। মনিপুরী লোন আসামগী এসোসিয়েত অফিসেয়েল লোন ওইদ্রবদি ঐখোয়গী তুংগী মীরোল মীখা পোন্না হীংখ্রগনি মরম অদুনা ঐখোয় অমত্তা ওইনা অকনবা খোংজং চংশিনমিন্নসি হায়খি।
জালালপুরগী কামিনি সিংহনা ফুরূপচা খুদিংমকনা ইমালোনগী দমক চংশিল্লকপা খোঙজংদা মপুঙ ফানা শৌগৎচগনি হায়বগী ৱাফম ফোঙদোকখি।
মীফমদা মায়ফাগী অনিল সিংহ, সিঐইচ বিশ্বজিৎ সিংহ, শ্যামন্ত সিংহ নচিংবা মীওইশিংসু শরুক য়াখি।
ঙসিগী মীফমনা উত্তম সিংহবু প্রেসিদেন্ত অমসুং সুরজ সিংহবু ভাইস প্রেসিদেন্ত খন্দুনা একজিকিউতিব মেম্বর ১৫ না শাবা মায়ফাগী গুমড়া জলালপুর ব্রাঞ্চ অমা শেমখি। Paosing asi YouTube ta yengbiyu
কাছার জিলাদা নুমিদাং পুং ৭ মখায় ফাওবদা ফংখিবা রিপোর্ত মতুংইন্না জিলা অসিদা কোবিদ ১৯ না পোজিতিব ওইখিবা মীগী মশিং ৯০ ওইখি। মসিগী মনুংদা আসাম বিধান সভাগী দেপুতি স্পীকর অমসুং সোনাইগী বিজেপী এমএলএ আমিনুল হোক লস্কর পোজিতিব ওইবা থেংনখি। মহাক্কী দ্রাইভরসু পোজিতিব ওইবা থেংনখি। বরখোলাগী দাক্তর অমগী মশাদসু লাইচৎ অসিনা পোজিতিব ওইখি লোয়ননা কন্তেক ত্রেসিংদগীসু মীওই খরা পোজিতিব ওইবা থেংনখি হায়না জিলা অসিগী হকশেল লোয়শঙগী মেদিয়া এক্সপার্ত সুমন চৌধুরীনা ফোঙদোকখি। মশাগী চহী ৭৮ রোম শুরবা শিলচর মেদিকেল কোলেজ হোসপিতালগী কোভিদ ৱার্দতা লায়চৎ অসিনা লায়কন্নরম্বনি হায়বা বিমল পাল কৌবা মীওই অমা ঙরাং লৈখিদ্রে। মহাক কোরোনা না মরম ওইরগা শিখিব্রা হায়বগী মতাংদা স্তেত দেথ ওদিত বোর্দকী রিপোর্ত ঙায়রি। Paosing asi YouTube ta yengbiyu
আসামদা কোভিদ ১৯ গী লায়চৎ অসিনা ঙরাং য়ামখ্রবা মীওই ১৩৭১ গী মশাদা পোজিতিব ওইবা থেংনখ্রে। মসিগী মনুংদা মীওই ২৯৫ না কামরূপ মেত্রোদগীনি অদুগা ২২১ না কামরূপত রুরেলদগীনি। মসিগা লোয়ননা আসামদা অপুনবা পোজিতিব ওইখিবা কেস মশিং ৩৪,৯৪৭ শুখ্রে। অমরোমদা ঙরাং য়ামখ্রবা মীওই ১২১৬ ফদুনা হোসপিতালদগী য়ুমদা হনখ্রে। লায়চৎ অসিগী ফরকপগী চাং চাদা ৭৬.২ ওইখি। আসামদা লায়চৎ অসিদগী ফদুনা য়ুমদা হনখিবা মীগী মশিংনা পুন্না ২৬,৬১৮ ওইখি। অদুগা লায়চৎ অসিনা মরম ওইরদুনা লাইয়েং চৎথদুনা লৈরিবা একতিব কেসকী মশিংনা ৮২৩৮ নি। ঙরাং মীওই ২ লায়চৎ অসিনা শিখিবগা লোয়ননা রাজ্য অসিদা শিখিবা মীগী মশিংনা ৮৮ শুখ্রে। ঙরাং লৈখিদবা মীওইশিং অদুদি দুলু রানি সরকার চহী ৭০ অমসুং শ্রী হেমন্ত বোরগোহাই চহী ৫০ নি। মখোয় অনিমক কামরূপ মেত্রো দগীনি। ৱাফমশিং অসি রাজ্যগী হকশেল মন্ত্রী দা হিমন্ত বিশ্ব শর্মানা মহাক্কী টুইটরদা ঙরাং নুমিদাং ফোঙদোকখিবনি। Paosing asi YouTube ta yengbiyu
মনিপুরগী হকশেল লোয়শঙদগী ঙরাং নুমিদাংৱাইরম থোকখিবা চেরোল মতুং ইন্না মীওই ৩১ নৌনা পোজিতিব ওইবা থেংনখি। মসিগা লোয়ননা মনিপুরগী অপুনবা কোভিদ ১৯ গী কেস ২৩১৭ শুখ্রে। অমরোমদা লায়েংদুনা লৈরম্বা মীওই ৫৬ ফদুনা হোসপিতালদগী ময়ুমদা হনখ্রে। ফদুনা য়ুমদা হনখিবা মীগী মশিং পুন্না ১৬১৫ শুরে। অদুগা লাইয়েং চৎথদুনা লৈরিবা একতিব কেসকী মশিংনা ৭০২ নি। মনিপুরগী ওইনা ঙরাং লায়চৎ অসিদগী ফরকপগী চাং চাদা ৬৯.৭০ ওইখি। Paosing asi YouTube ta yengbiyu
ভারতকী হকশেল অমসুং য়াইফ-য়ুম্বাল লোয়শঙগী পাউ মতুং ইন্না ঙরাং ফাওবদা ভারতনা লায়চৎ অসিদগী ফরকপগী চাং চাদা ৬৪.২৪ ওইখ্রে। লায়চৎ অসিনা লায়কন্নরম্বদগী ফরকতুনা ময়ুমদা হনখিবা মীগী মশিং ৯,৫২,৭৪৩ ওইরে। হৌখিবা পুং ২৪ অসিদা লায়চৎ অসিনা লৈবাক অসিদা শিখিবা মীগী মশিং ৬৫৪ ওইখি। মসিগা লোয়ননা লৈবাক অসিদা ঙরাং ফাওবদা লায়চৎ অসিনা লৈখিদবা মীগী মশিং ৩৩,৪২৫ নি। অদুগা লৈবাক অসিগী তোঙান তোঙানবা লায়েংশঙশিংদা লায়েংদুনা লৈরিবা এক্তিব কেসকী মশিংনা ৪,৯৬,৯৮৮ নি।


text:
ঐগী নুংশিজরবা ইরৈবাকচাশিং, খুরমজরি! মমাংগী চয়োলদা ঐখোয় পুম্নমক্না চাউথোকচনিংঙাই ওইবা য়াম্না চাউরবা থবক অমা মাইপাক্না ফংবা ঙম্লে। নখোয় ময়াম্না তারম্লগনি মদুদি মমাংগী চয়োলদা, ভারতনা মপাল লমদা বিলিয়ন $ ৪০০ হায়বদি লুপা করোর লাখ ৩০গী পোৎচৈ থাদোকপগী তার্গেত অদু ফংবা ঙমখ্রে। অহানবা য়েংলুবদদি মসি ভারতকী শেনমিৎলোনগা মরী লৈননা উরম্বা য়াই অদুবু মসিদি ভারতকী শেনমিৎলোনদগী হেন্না ভারতকী তৌবা ঙম্বগী শক্তি অদু উৎথোকপনি। মতম অমদদি ভারতকী মপাল লমদা থাদোকপগী স্তেতিস্তিক্স অসি করিগুম্বদা বিলিয়ন ১০০, ১৫০ অমদি ২০০ ফাওবা য়ৌরম্মি অদুবু ঙসিদি বিলিয়ন ৪০০ ফাওবা য়ৌবা ঙম্লে। মসিনা তাকপদি মালেমগী কৈথেল ভারত্তা শাবা পোত্থোকশিং অসি পাম্নবা হেন্নরক্লি লোইননা ভারতকী সপ্লাই চেন অসি নোংম-নোংমগী মপাঙ্গল কনবা হেনগৎলক্লি হায়বনি। লৈবাক অসিনা অচৌবা খোংথাং থাংলকপা অসি খল্লম্বদগী হেন্না চাউনা তৌথোরকপনি, লেপখিবা ফিরেপকীদমক্তা অহিং-নুংথিল নাইদনা পুকচেল শেংনা হোৎনরবদি মাইপাকপা ওই, মসি মীওইবগী পুনশীগশু চাংদম্নদুনা য়েংশি।
মরুপশিং, লৈবাক অসিগী মফম কয়াগী পোত্থোকনা মীরৈবাক্তা চৎলি, অসামগী হাইলাকান্দিগী শাউনগী পোত্থোক নত্রগা উস্মানাবাদকী হেন্দলুমগী পোত্থোক, বিজাপুরগী উহৈ অমদি মনা মশিং অমদি চন্দোলিগী চেং অমুবাপুম্নমক্কী এক্সপোর্তকী চাং হেনগৎলক্লি। হৌজিক্তি অদোম্না মালেমদা ফাওরবা চুম্ব্রৈদু দুবাইদসু ফংবা ঙম্লগনি লোইননা সাউদি অরাবিয়াদা তামিল নাদুদগী থাখিবা লফোই ফংলগনি। খ্বাইদগী চাউবা ৱাফম অমনা হৌজিক্তি অনৌ-অনৌবা পোত্থোক কয়া অনৌ-অনৌবা লৈবাক্তা থারি। হিমাচল উত্তরাখন্দদা হৌবা মিল্লেতস অনৌবা মহৈ-মরোংগী অহানবা তর্ন অমা দেনমার্ক্তা থাবা হৌখ্রে। অন্ধ্র প্রদেশকী কৃষ্ণা অমসুং চিত্তুর জিলাদা হৌবা বঙ্গনপল্লি অমসুং সুবর্নারেকা খোয়া মখলগী হৈনৌদু সাউথ কোরিয়াদা থাখ্রে। ত্রিপুরাদগী থৈবোং অশংবদু লন্দনদা এরোপলেন্না পুখ্রে লোইননা নাগালেন্দগী কিং চিল্লিসু লন্দনদা এক্সপোর্ত তৌখ্রে। মতৌ অসুম্না ভলিয়া গেহুগী অহানবা তর্ন গুজরাত্তগী কেন্যা অমসুং স্রি লঙ্কাদা থাদোকখ্রে, হায়বদি অদোম্না অতোপ্পা লৈবাকশিংদা চৎপা মতমদা মেদ ইন ইন্দিয়াগী পোত্থোকশিং অসি হান্নদগী হেন্না য়াম্না উবা ফংলগনি।
মরুপশিং, লিস্ত অসি অসুক্কী মতিক শাংখ্রে, লিস্ত অসিনা শাংলিবমখৈ মেক ইন ইন্দিয়াগী মপাঙ্গল ওইরিবনি। পাক চা্রবা ভারতকী মতিক মগুন অসি ঐখোয়গী লৌমীশিং, শিনমীশিং, খুৎহৈবশিং, ফিশাবশিং, এঞ্জীনীয়রশিং, অপিকপা ইন্দস্ত্রী তৌবশিং, এম.এস.এম.ই. সেক্তরশিং, তোঙান-তোঙানবা শিনফমগী মীয়ামশিং অসিগী অপুনবগী শক্তিনি। মখোয়না হোৎনবগী মপান্না, বিলিয়ন দোলার ৪০০গী এক্সপোর্তকী তার্গেত য়ৌবা ঙম্লিবনি। ভারতকী মীয়ামগী তৌবা ঙম্বা অসি মালেমগী মফম শিনবা থুংনা য়ৌবসিদা ঐহাক য়াম্না নুংঙাইবা ফাওজৈ। ভারতকী মীয়ম্না লোকেলগীদমক্তা ভোকেল পীরকপা মতমদা, লোকেলদগী গ্লোবেল য়ৌবসি মতম কুইনা চংদে। লিকেলদগী গ্লোবেল ওইহন্দুনা ঐখোয়গী মিংচৎপু অমুক্কা হেন্না হেনগৎহল্লসি।
মরুপশিং, মন কী বাত তাবীরিবশিংনা মসি তাবদা য়াম্না হরাওগনি, হোম সেক্তরদসু অপিকপা ইন্দস্ত্রী তৌবশিংগী মাইপাকপা অসিনা ঐখোয়বু চাউথোকচহল্লিবনি। ঙসিদি অপিকপা এন্তর্প্রেনরশিংনসু গোবর্মেন্ত ই-মার্কেত প্লেস হায়বদি, জেমগী খুত্থাংদা অচোবা থৌদাং য়ারি। তেক্নোলোজীগী মতেংনা য়াম্না ত্রান্সপরেন্ত ওইবা ফিভম অমা শেমগৎলে। হৌখিবা চহিদা, জেম পোর্তেলগী খুত্থাংদা, সরকারনা লুপা কোতি লাখ অমগী চাংদা পোৎ লৈখি। লৈবাক্কী মফম কয়াদা লৈবা এন্ত্রপ্রেনর লাখ আমগা লিশিং ২৫ মুক্না অপিকপা দুকান্দারশিংনা মখোয়গী পোত্থোকশিং অদু সরকারদা হকথেংননা য়োনখি। মতম অমদদি অচৌ-অচৌবা কমপনী খক্তংনা সরকারদা পোৎ য়োনবা ঙম্লম্মি, অদুবু হৌজিক্তি লৈবাক অসি অহোংবা কয়া লাক্লে, অরিবা চৎনবী কয়া হোংদোরক্লি। হৌজিক্তি পিকপদগী পিকখ্রবা দুকান্দার অমনা জেম পোর্তেলদা সরকারদা মহাক্কী পোৎ য়োল্লি, মসিনা অচৌবা মঙলান মঙবদা নত্তনা হান্না য়ৌরমদবা মফম য়ৌনবা হোৎনবগী থৌনা অদু উৎথোক্লি। মসিগী থৌনা অসিগী মপান্দগী ভরতকী মীয়াম পুম্বনা ইরোদোম লেপচবা ভারতকী মঙলান অদু মপুং ফাহনগদৌরি।
ঐগী নুংশিজরবা ইরৈবাকচাশিং, হন্দক্তা পাংথোকখিবা পত্মা সম্মান থৌরমদা ময়াম্না বাবা সিবানন্নদবু উবীরমগনি। চহি ১২৬ শুরবা অহল অদুগী এনর্জী অদু উবদা পুম্নমক ঙক্নখি, লোইননা মিৎনা কুপ্পদা খুরুখুদা কুন্দুনা খুরুমখি। ঐহাক্নসু বাবা সিবানন্দবুসু নোন্থদুনা খুরমজখি। চহি ১২৬ অমদি মহাক্কী ফিৎনেসকীদমক ঙসি লৈবাক পুম্বনা মহাকপু শোন্নরি। ঐহাক্না সোসিয়েল মীদিয়াদা মী কয়াগী কমেন্তশিং উখি, মখোয়না বাবা সিবানন্দ অসি মহাক্কী চহিগী শরুক মরি থোকপগী চাংদা ফিৎ ওইরি হায়না ইখি। মহাক্কী পুনশিং অসিনা ঐখোয়দা ইন্সপিরেশন অমা পীরি। মহাক্কী পুনশিং শাংনবগীদমক ইশ্বরদা নিজরি, মহাক্না য়োগবু য়াম্না পামজৈ লোইননা য়াম্না হেলদি ওইবা লাইফস্তাইল অমদা হিংলি।
জীবেম শরদ: শতম।
ঐখোয়গী চৎন-লোনচত্তা, ঐহাক্না পুম্নকপু চহি চামা হকচাং ফনা লৈনবগীদমক য়াই-পাউজেল পীজরি। ঐখোয়ন এপ্রিল ৭তা মালেমগী হকশেলগী নুমিৎ পাংথোক্কনি। ঙসিদি, মালেম পুম্বদা হকশেলগী মতাংদা পুক্নিং চিংশিনবা হৌনরক্লি, য়োগননি খঙদে, অয়ুর্বেদননি খঙদে, পাম্নবা হেনগৎলক্লি। হৌখিবা চয়োলদা কাতারদা য়োগগী প্রোগ্রাম অমা পাংথোকখি, মসিদা লৈবাক ১১৪গী মীশিংনা শরুক য়াদুনা অনৌবা ৱার্লদ রেকোর্দ অমা থমখি। আয়ুশ ইন্দস্ত্রীগী কৈথেলশু লেপ্তনা হেনগৎলক্লি। চহি ৬কী মমাংদদি অয়ুর্বেদগা মরী লৈনবা হিদাকশিংগী কৈথেলসি শুপ্নতংগী লুপা কোতি লিশিং ২২মুক্তা ওইরম্মি। অদুবু ঙসিদি আয়ুশ মেন্যুফেকচরিং ইন্দস্ত্রী অসি চাউরাক্না লুপা কোতি লাখ অমগা লিশিং নিফুগী চাংদা হেনগৎলক্লি। লেপ্তনা হেনগৎলক্কনি হায়বগী থাজবসু লৈরি। স্তার্ত-অপ ৱার্ল্দদসু আয়ুশ অসি ময়াম্না পাম্নবা হীরম অমা ওইরক্লি।
মরুপশিং, হেল্থ সেক্তরগী অতৈ স্তার্ত-অপসগী মতাংদা হান্নসু ৱাফম কয়া থমখ্রে, হান্দক্তি আয়ুশ স্তার্ত-অপসকী মতাংদা থোইদোকপা ৱাফম খরদং থমজগে। স্তার্ত-অপ অমা লৈ, কাপিৱা! মমিং অসিগী মনুংগী ৱাহন্থোক্তি, কা হায়বদি কাফ, পি হায়বদি পিত অমসুং ৱা হায়বদি ৱাত। মসিগী স্তার্ত-অপ অসি, এখোয়গী মৈহৌরোলগী মতুং ইন্না হেলদী ইতিং হেবিতসতা য়ুমফম ওই। স্তার্ত-অপ অমনা নিরোগ-স্ত্রীতনি, অয়ুর্বেদ হেল্থকেয়র ইকোসীস্তেমদা থোইদোক হেন্দোকপা কন্সেপ অমনি। মসিগী তেক্নোলোজী দ্রিবন প্লেতফোর্ম অসিনা মালেম পুম্বদা লৈরিবা অয়ুর্বেদগী দদোক্তরশিংগা মীয়ামগা দাইরেক্ত শম্নহল্লি। দোক্তর লিশিং ৫০ এনবনা প্রকে্তিস তোরি, মতৌ অসুম্না অত্রেয়া ইন্নোভেশন্স, হেল্থকেয়র তেক্নোলোজী স্তার্ত-অপ অমনি, হোলিস্তিক ৱেলনেসকী লমদা থবক তৌরি। এক্সোরিয়েলনা অস্বগন্ধা খক্তং শিজিন্নবগী এৱেয়র ওইহনবদা নত্তনা তোপ খ্বালিতী প্রদক্সন প্রোসেসতসু য়াম্না চাউনা ইনভেস্ত তৌখি। ক্যোরবেদনা মরু-মরাং, মনা-মশিংশিংগী অনৌবা রিসর্চ অমসুং মৈহৌরোলদগী চৎনরকপা লৌশিংগা পুল্লগা হোলিস্তিক লাইফকীদমক দাইতরি সপ্লিমেন্তসকী থবক তৌখি।
মরুপশিং, ঐনা হায়জরিবদুদি খরখক্তংনি, লিস্ত অসি ওন্থোক্না শাংকখ্রে। মসি ভরতকী নহা ওইরিবা এন্তরপ্রেনরশিং অসদি ভারত্তা লৈবা অনৌবা ওইথোকপশিং অসিগী কুদম্নি। হেল্থ সেক্তর অমদি স্তার্ত-অপশিংদা থোইদোক্না আয়ুশ স্তার্ত-অপশিংদা ঐনা হায়জনিংবদই, অদোম্না ওনলাইন পোর্তেল শেম্বা মতমদা য়ুনাইতেদ নেসন্সনা অয়াবা পীরবা লোলশিংদা শেম্নবা হোৎনসি। মালেমসিদা ইংলিশ লোল খঙদবা অমদি ঙাংদবা লৈবাক কয়াসু লৈরি। ভারতকী আয়ুশ স্তার্ত-অপসনা অফবা ক্বালিতীগী পোত্থোক পুথোক্তুনা য়াম্না থুনা মালেমদা ঙল্লরগনি হায়বসি ঐহাক্কী থাজবনি।
মরুপশিং, হকচাং ফবগা লু-নানবগা মরী য়াম্না লৈনৈ। মন কি বাত্তা লু-নানবগী ৱাফম লু-নানববু পামজবা কয়াগী ৱাফম কয়া ফোংদোকখ্রে। ময়ামসিগী মরক্তগী লু-নানবা পামজবা চন্দ্রকিশোর পাতিলসু অমনি। মহাক মহারাস্তরগী নাসিক্তা লৈ। চন্দ্রকিশোরনা লু-নানবসি অদুক মতিক্কী পামজৈ। মহাক্না গোদাবরি তুরেলগী মপান্দা লেপ্তুনা মফম অদুদা অমোৎ-অকাই হুন্দোক্তনবা মীয়ামদা পাউজেল পী। মহাক্নবু হেক উরবা, মীয়ামদা অদু তৌদনবা হায়জৈ। নুমিদাংৱাইরম য়ৌরকপদা তুরেল মপান্দা হুন্দোকপা লাকপা অমোৎ-অকাইদু পৈদুনা লৈরে। মহাক্না হোৎনজবা অসিনা মীয়ামদা এৱ্যরসু ওইহল্লি লোইননা ইন্সপায়রসু তৌই। মহাকগুম্বা অমসু লৈ, ওরিশাগী পুরিদগী রাহুল মহারানা। রাহুলনা নোংমাইজিং খুদিংগী অয়ুক অঙনবদগী হৌনা, পুরিগী লাইফমশিংদা চৎলি অদুগা মফমদুদগী প্লাস্তিক্কী অমোৎপশিং অদু খোমজিল্লি। হৌজিক মহাক্না প্লাস্তিক্কী অমোৎপা কিলো চা কয়া শেংদোক্লে। পুরিগী রাহুল অমদি নাসিক্কী চন্দ্রকিশোরনা পাউতাক কয়া তম্বীরি। নগরিক অমা ওইনা ঐখোয়না ীশাগী ইথৌ পাংথোক্কদবনি, লু-নানববু ওইরো, অফবা চিঞ্জাকপু ওইরো, অদুদগী তিকা থাববু ওইরো , মসিনা ঐখোয়বু হকচাং ফনা লৈবদা মতেং পাংঙি।
ঐগী নুংশিজরবা ইরৈবাকচাশিং, ঐখোয় কেরলাগী মুপাত্তম স্রি নরায়ননগী মরমদা ৱারী শাসি। মহাক্না পোতস ফোর ৱাতর ফোর লাইফ হায়বা প্রোজেক্ত অমা হৌদোকখি।
মরুপশিং, মুপাত্তম স্রি নরায়নন জীনা কালেনগী অশাবা মতমদা শা-উচেকশিংনা ঈশিং খৌরাংবগী অৱাবা লৈতনবগীদমক্তা লৈবাক্কী চফু য়েন্থোকপগী খোংজং অমা চংশিল্লি। অশাবা মতমদা শা-উচেকশিংগী অৱাবসি উবদা, মা মশাসু ৱাবনা খম থেংঙি। মদুদগী মহাক্না লৈবাক্কী চফু য়েল্লগে, অতোপ্পশিংনা ঈশিং হাপ্পগী থবক্তং তৌনবা হায়না মহাক্না খনখি। নরায়ন্না য়েনখিবা চফুশিংগী মশিং অসি লাখ হেনগদৌরে। মসি তাবদা ময়াম ঙক্লমগনি। মহাক্কী খোংজংসিদা মশিং লাখ শুবা চফু অদু গান্ধি জীনা লিংখৎলম্বা সাবর্মতি আস্রমদা দান তৌগনি। হৌজিক কালেন চংলক্লবনিনা নরায়ননগী থবক অসিনা ঐখোয় পুম্ববু ইন্সপায়র তৌগনি লোইননা ঐখোয়নসু ঐখোয়গী শা-উচেক মরুপশিংগীদমক ঈশিংগী থৌরাং তৌগনি।
মরুপশিং, ‘মন কি বাত’ তাবীরিবশিংবু ঐখোয়না লৌখিবা ৱারেপশিংদু অমুক হন্না নিংশিংনবা হায়জরি। ঈশিংগী ঈরিক অমমমতংবু কন্ননবগীদমক ঐখোয়না তৌবা য়াবা উপায় তৌসি। মসিদসু নত্তনা ঈশিংগী রিসাসিক্লিংসু তৌবা য়াবা তৌসি। ইমুংদা শিজিন্নবা ঈশিংশিংদু, গার্দেনিংদা শিজিন্নবা য়ারবদি, মদু শিজিন্নসি। রহিমদাসনা চহি চা কয়াগী মমাংদা হায়বীরম্মি, ‘ঈশিং য়োকসি, ঈশিং য়াওদনদি পুম্নমক অরেম্বনি’। ঈশিং য়োশিনবগী থবক্তা অঙাংশিগী থৌদাং য়াম্না চাউই। লু-নানববু অঙাংশিংনা ঈহৌ অমা ওইহনখি। মতৌ অদুগুম্না ‘ৱাতর ৱারিয়র’ ওইদুনা ঈশিং য়োকশিংবদা মতেং পাংবা য়াই।
মরুপশিং. ঐখোয়গী লৈবাক্তা ঈশিং য়োকশিনবা, ঈশিং ফংফমশিংবু ঙাক-শেনবা , মসি চহি চা কয়াদগী ঐখোয়গী চৎনবী অমা ওইরক্লি। মীয়াম্না ৱাতর কঞ্জারভেশনবু লাইফ মিসন ওইনা তোবসি উবদা ঐহাক্না নুংঙাইবা ফাওই। চেন্নাইগী অরুন কৃষ্ণমুর্তিনা মহাক্কী এরিয়াদা লৈবা পুখ্রিশিং, পাতশিংবু শেংদোকপগী খোংজং অমা চংশিল্লি। মহাক্না পুখ্রি, পাত ১৫০ রোম্বু শেংদোকপগী থৌদাং লৌখি অমসুং মাইপাক্না পাংথোকখি। মতৌ অসুম তৌনা, মহারাস্ত্রগী ঐচ.আর. প্রোফেস্নেল ওইবা রোহান কালেনা মহারাস্ত্রগী স্তেপৱেল চা কয়াবু ঙাক-শেনবগী থৌদাং লৌরি। গুহা কয়াদি চহি চা কয়া শুরবনি অমসুং ঐখোয়গী পাথাং-পুথাংগী শরুক ওইরবনি। সিকন্দ্রবাদকী বন্সিলাল-পেত গুহাসিং চহি কয়া থৌওইবীদবনা লৈখোম্না পিক থন্দুনা লৈরম্বদগী মীয়াম্না অমুক নৌহৌননা হিংগৎনবা হোৎনরি।
মরুপশিং, ঐহাক্তি ঈশিং য়াম্না তাংবা রাজ্যদগী লাকপনি। গুজরাত্তা, স্তেপৱেলশিংসিবু বো হায়না খঙনৈ লোইননা মসিগী মগুনশু য়াম্না চাউই। গুহাশিং অসিবু ঙাক-শেন্নবগীদমক, ‘জল মন্দির য়োজনা’গী থৌদাং য়াম্না চাউই। গুজরাত অপুম্বদা ঈশিং ফংফমশিং অসিবু নৌহৌননা শেমগত্তুনা ৱাতর লেভেল হেনগৎহন্নবা হোৎনরি। ময়ামসু মসি পাংথোকপা য়াই। চেক দাম শাবা, রেন ৱাতর আরভেস্তিং তৌবসিদা ইন্দিভিজুৱেল হোৎবগা লোইননা অপুনবগী থৌদাংসু চাউই। অজাদি কা অমৃত মাহোতসবকী মতমসিদা লৈবাক অসিগী জিলা খুদিংদা য়ামদ্রবদা অমৃত সারোবর ৭৫দি শেম্বা য়াই। হান্নগী পুখ্রিশিং শেমজিনবা, অনৌবা খরা শেম্বা য়াই। ময়াম্না মসিদা থবক খরা তৌরক্কনি হায়বসি ঐহাক্কী থাজবনি।
ঐগী নুংশিজরবা ইরৈবাকচাশিং, ‘মন কি বাত’কী ফজবা অমনা ঐহাক্না মবামগী মেসেজেসশিং অসি তোঙান-তোঙানবা লোল অমদি দাইলেক্তা ফংই। মী কয়ানা মাইগোবতা ওদিয়ো মেসেজ কয়া থাবীরকই। ভারতকী চৎন-লোনচৎ ঐখোয়গী লোলশিং, ঐখোয়গী দাইলেকশিং, ঐখোয়গি চাকচা-য়ুথক, ফিজেৎ-শাজেৎ খেৎনবা ময়ামসিনা ঐখোয়গী থৌনা ওইরিবনি। নোংপোক্তগীনা নোংচুপ ফাওবা, অৱাংদগী খা ফাওবদা, ভারতকী খেৎনবা অসিনা অমত্তা ওইনা পুল্লি। অপুনবা ভারত, অথোইবা ভারত ওইরি, মসিদা ঐখোয়গী পুৱারিগী মফমশিং, ৱুরানগি ৱারীশিংগ মফম য়াম্না চাউই। ঐনা মসি হায়রিবসিগী মরম করিনো হায়বসিদা ময়াম ঙক্লমগনি। মসিগী মরমদি মাধবপুর মেলা, মাধবপুর মেলা অসি করিনো, কদাইদা তোই হায়বসিদা করম্না ভারতকী খেৎনবশিংগা করম্না মর লৈনবগে হায়বসি তাবীরিবশিংনা য়াম্না নুংঙাইনা থোক্কনি।
মরুপশিং, “মাধবপুরগী মেলা” অসি গুজরাতকী পোর্বন্দরদা, সমুদ্র মপান্দা লৈবা মধবপুর খুঙ্গংদা পাংথোকই। অদুবু মসি হিন্দুস্তানগী নোংপোক থংবা মতাাইগসু মরী লৈনৈ। মতৌ কমদৌনা হায়বদা পুরানগী ৱারীনি, চহি লিশিং কয়াগী মমাংদা ভগবান শ্রী কৃষ্ণনা নোর্থ ইস্তকী রাজকুমারি, রুকমনিগা লুহোংখি। লুহোংবদু পোর্বন্দরগী মাধবপুরদা পাংথোকখি। ইস্ত অমসুং ৱেস্তকা লৈনবা ৱারীনি। মতমগী মতুং ইন্না মেলা অসিদা অহোংবা কয়া লাক্লে। নোর্থ ইস্তগী নুপী ময়ুমদগী মীওই কয়াসু মেলা য়াওবা লাক্নরে। চয়োল অমা চুপ্না চৎথবা মেলা অসিদা নোর্থ ইস্ত রাজ্যশিংদগী আর্তিস্ত কয়া লাকই, হেন্দিক্রাফকা মরী লৈনবা আর্তিস্ত কয়াসু লাকই, মসিনা মেলা অসিগী হেন্না হেনগৎহল্লি। চয়োল অমগী মেলা অসিদা, অপুনবা ভারত, অথোইবা ভারতকী ফজরবা শক্তম উবা ফংই। মেলা অসি অমুক্তংদি য়েংবীনবা হায়জরি।
ঐগী নুংশিজরবা ইরৈবাকচাশিং, হৌজিক লৈবাক অসিদা, অজাদি কা অমৃত, মীয়াম পুন্না শরুক য়ামিন্নবগী শক্তম অমা উবা ফংলি। নুমিৎ খরনিগী মমাংদা, মার্চ ২২৩দা শাহিদ রিৱসতা লৈবাক অসিগী মফম কয়াদা থৌরম কয়া পাংথোকখি। লৈবাক অসিনা নিংতম্বগী নায়ক-নায়কা কয়াবু নিংশিংনখি। নুমিৎ অসিদা ঐহাকসু কোলকাতাগী ভিক্তোরিয়া মেমোরিয়েলদা, বিপ্লোবি ভারত গেলরী হাংদোকপগী খুদোংচাবদু ফংজখি। ভারতকী থৌনা ফবা লালহৌবশিংগী মফমদা স্রধাঞ্জলি কৎচবগী থোইদোক্না মতিক চারবা গেলরী অমনি। মরুপশিং, এপ্রিল থাদা ঐখোয়না অথোইবা মীওইপোক অনিগী মপোক কুমওন পাংথোক্কনি। মখোয় অনি অদুদি মহাত্মা ফুলে অমসুং বাবাসাহেব অম্বেদকর। মআত্মা ফুলেগীনা এপ্রিল ১১ অদুগা বাবাসাহেব অম্বেদকরগীনা এপ্রিল ১৪দা পাংথোক্কনি। মহাত্মা অনি অসিনা অমাং-অশেং কাইবগী মায়োক্তা কন্না লান্থেংনখি। মহাত্মা ফুলেনা নুপীমচাশিংগী স্কুল হাংদোককি। অঙাং নুপীমচা হাৎপগী মায়োক্তা খোল্লাও লাওখি। মহাক্না ঈশিংগী অৱাবা মায়োক্নবগী মতাংদসু খোংজং চংশিনখি।
মরুপশিং, মহাত্মা ফুলেগী মরমদা নৈনদ্রিঙৈগী মতমসিদা সবিত্রি বাই ফুলেগী মরমদা পনবসু তঙাইফদে। সাবিত্রি বাই ফুলেনা সমাইজগী ওর্গনাইজেশন কয়া লিংখৎপদা অচোবা থৌদাং কয়া লৌখি। মহৈ তম্বীবা অমদি সোসিবেল রিফোর্মর অমা ওইবতা নত্তনা সমাজপু এৱ্যর ওইহল্লম্মি অমসুং পাঙ্গল হাপ্লম্মি। মখোয় অনিনা পুন্দুনা অচুম্বা পুথোকপা সমাজ লিংখৎখি, মীয়াম্বু এমপাৱর তৌনবা হোৎনখি। বাবাসাহেবকী থবক-থৌওংশিংদা মআত্মা ফুলেগী ইন্সপিরেশন উবা ফংঙি। মহাক্না হায়খি, সমাজ অমা চাউখৎপা হায়বসি লমদম অদুগী নুপীশিংগী ফিভম উরগা লেপ্পা ঙম্মি। মহাত্মা ফুলে, সাবিত্রি ফুলে, বাবসাহেব অম্বেদকরগী পুনশিদগী ঈথিল লৌরগা ঐহাক্না মমা-মপা অমদি অহল-লমনশিংদা হায়জরি, ঈচানুপীশিংবু শোইদনা লাইরিক তমহনবীয়ু। ইচানুপীশিংবু স্কুলদা মিং চনবা হেনগৎহন্নবগীদমকনুমিৎ খরনিগী মমাংদা কন্য সিক্সা প্রবেশ উৎসবসু হৌখ্রে। মসিনা করিগুম্বা মরম অমদগী স্কুল কাবা লেপ্লুরবা নুপীমচাশিংবু স্কুলদা অমুক লাকহন্নবা ফোকস তৌবনি।
মরুপশিং, ঐহাক্না লাইবক ফবদগী বাবাসাহেবকা মরী লৈনবা মফম মঙাদা থবক তৌবা ফংজখি। মহাক্কী পোক্নফম মহু, মুম্বাইগী চৈত্যভুমি, লন্দনগী মহাক্কী ময়ুম, নাগপুরগী তিখা লৌখিবা মফম, দিল্লীদা বাবাসাহেবনা থুপখিবা মফম, মফমশিং অসিদা চৎপগী লাইবক ফবদু ফংজখি। ঐহাক্না ‘মন কি বাত’পু তাবীরিবশিংদা হায়জরি, মহাত্মা ফুলে, সাবিত্রি বাই ফুলে অমদি বাবাসাহেব অম্বেদকরগা মরী লৈনবা মফমশিংদা শোইদনা চৎপীনবা হায়জরি।
ঐগী নুংশিজরবা ইরৈবাকচাশিং, হন্দক্কী ‘মন কি বাত’ অসিদা, ঐহাক্না হীরম কয়াদা হায়জখ্রে। মথংগী থাদসু কুম্হৈ-ফিয়োং কবা লাক্লি। নুমিৎ খরনিগী মতুংদা, নবরাত্রি লাক্কদৌরি। নবরাত্রিদা ঐখোয়না চরা হেন্দুনা শক্তিবু খুরমজৈ হায়বদি, ঐখোয়গী চৎন-লোনচৎনা হরাও-তায়াম্বসু তম্বী অদুগা খাংবা কনবসু তম্বী। খাংবা কনবা, নিংবা কনবা হায়বসি ঐখোয়গীদি কুম্হৈনি, মরম অসিনা নবরাত্রিসি ঐখোয়গীদমক্তদি য়াম্না মরু ওইরিবনি। নবরাত্রিগী অহৌবা নুমিত্তা গুরি পদ্বাগী কুম্হৈসু লৈ। এপ্রিলদা ইস্তরসু লাকই, লোইননা রামজানগী শেংলবা নুমিৎসু লাকই। ঐখোয় পুন্না ঐখোয়গী কুম্হৈশিং অসি পাংথোকসি। কেন্নবা কয়া লৈরবা ভারতকী মপাঙ্গল কলহনসি। হন্দক্কী ‘মন কি বাত’তা অসিখক্তং হায়জরগে। মথং থাদা অনৌবা হীরমশিংগা লোইননা অমুক উনরসি।
হন্না হন্না থাগৎচরি!
The Prime Minister begins this month's #MannKiBaat by congratulating the people of India for a momentous feat. #MannKiBaat pic.twitter.com/insPTz5EGa— PMO India (@PMOIndia) March 27, 2022
India is now thinking big and working to realise that vision! #MannKiBaat pic.twitter.com/j5JgULUeGL— PMO India (@PMOIndia) March 27, 2022
Taking massive steps towards economic progress. #MannKiBaat pic.twitter.com/83hIrfCPfh— PMO India (@PMOIndia) March 27, 2022
New products are reaching new destinations and this is a great sign! #MannKiBaat pic.twitter.com/PZRI20KF65— PMO India (@PMOIndia) March 27, 2022
I applaud our farmers, youngsters, MSMEs says PM @narendramodi. #MannKiBaat pic.twitter.com/Pnw3kLcInY— PMO India (@PMOIndia) March 27, 2022
Earlier it was believed only big people could sell products to the Government but the GeM Portal has changed this, illustrating the spirit of a New India! #MannKiBaat pic.twitter.com/GnNmYt6gnh— PMO India (@PMOIndia) March 27, 2022
A distinguished Padma Awardee has won the hearts the several Indians... #MannKiBaat pic.twitter.com/qrl37HinDb— PMO India (@PMOIndia) March 27, 2022
One of the encouraging trends in the recent years is the rise and success of several start-ups and enterprises in the AYUSH sector. #MannKiBaat pic.twitter.com/SP7cBAyRxZ— PMO India (@PMOIndia) March 27, 2022
Inspiring efforts in Maharashtra and Odisha to further cleanliness... #MannKiBaat pic.twitter.com/seOr5wBT2v— PMO India (@PMOIndia) March 27, 2022
Here is how a unique effort in Kerala can inspire the nation on the subject of water conservation and on caring for birds... #MannKiBaat pic.twitter.com/2F8hQLr3GT— PMO India (@PMOIndia) March 27, 2022
Emphasising on water conservation, PM @narendramodi talks about efforts in Gujarat like Jal Mandirs. Also urges making Amrit Sarovars across India. #MannKiBaat pic.twitter.com/HRuqV9DEEI— PMO India (@PMOIndia) March 27, 2022
Every #MannKiBaat is enriched by creative and diverse inputs... #MannKiBaat pic.twitter.com/4MuRLRDPDP— PMO India (@PMOIndia) March 27, 2022
How many of know about a fair in the coastal part of Gujarat which is a manifestation of a spirit of Ek Bharat, Shreshtha Bharat! #MannKiBaat pic.twitter.com/cXGeuMi4ZA— PMO India (@PMOIndia) March 27, 2022
In the month of April we remember Mahatma Phule and Dr. Babasaheb Ambedkar. #MannKiBaat pic.twitter.com/QB1qNrOJyV— PMO India (@PMOIndia) March 27, 2022
The greatness of Mahatma Phule... #MannKiBaat pic.twitter.com/7KPYpGmfmb— PMO India (@PMOIndia) March 27, 2022
During #MannKiBaat, PM @narendramodi paid tributes to the great Savitribai Phule. #MannKiBaat pic.twitter.com/C7EvHpTBUQ— PMO India (@PMOIndia) March 27, 2022
I feel honoured to have gone to the Panch Teerth associated with Dr. Ambedkar. I would also urge you all to visit these inspiring places. #MannKiBaat pic.twitter.com/7YcEQzmmGv— PMO India (@PMOIndia) March 27, 2022
Let us further girl child education and strengthen women empowerment. #MannKiBaat pic.twitter.com/eH8BPlmKM1— PMO India (@PMOIndia) March 27, 2022


text:
লখিপুরওনলাইন দিজিতেল দেস্কঃ
শেলথুম মন্ত্রী নীর্মলা সিতারমননা লোকসভাদা ঙরাং ২০২২ - ২৩ গী কেন্দ্রগী বজেত্ পুথোকখ্রে। মমাংগী বজেতকী শেনফমদগী হন্দক্কী বজেতগী চাংনা চাদা ৩৫.৪ দা হেনগৎলে। অৱাং নোংপোক রাজ্যগী চাউখৎ থৌরাংগী দমকতা প্রাইম মিনিস্তর-দি.ই.ভি.আই.এন.ই. কৌবা অনৌবা স্কীম অমা লাউথোকখ্রে, স্কীম অসি নোর্থ-ইস্তর্ন কাউন্সিলগী খুত্থাংদা থবক ওইনা পাঙথোক্লগনি। অনৌবা স্কিম অসিদা অহানবগী ওইনা লুপা ক্রোর ১৫০০ গী ওইবা পোরম য়াৎথোক্লগনি হায়রি। মসিনা অৱাং নোংপোক্কী মথৌতাবা সোসিএল দিবলপমেন্ত প্রোজেক্তশিংদা থাদরগনি। থৌরাং অসিনা নহাশিং অমসুং নুপীশিংগীদমক কান্নবা ফংহল্লগনি হায়না মন্ত্রীনা ফোঙদোকখি। মসিগী মনুংদা মিজোরামগী আইজোল বাইপাস সানবা লুপা ক্রোর ৫০০ খাক্তুনা থমখ্রে। অদুমওইনমক মসিনা হৌজিক লৈরিবা কেন্দ্র নত্রগা রাজ্যগী স্কিমশিংগী মহুৎ শিনবদি ওইরোই হায়খি। মালেমগী থাক্তা দিজিতেল ইউনিভার্সিতি অমা লিংখৎলগনি হায়খি। রিজোনেল লেঙ্গুয়েজ য়াওনা লম লমগী ওইবা লোনগী তিভি চেনেলশিং থম্বগা লোয়ননা মহৈরোয়শিংগী দমক ক্লাস খুদিংগী চেনেল অমমম থম্লগনি লোয়ননা চীপ য়াওবা ই-পাসপোর্ত শিজিন্নরগনি হায়রি। রিজার্ব বেঙ্ক অফ ইন্দিয়ানা ব্লোক চেইন তেক্লোলোজি শিজিন্নদুনা লৈবাক অসিনা অনৌবা দিজিতেল রুপী চৎনহল্লগনি। হন্দক্কী বজেততা ফিরোল, হীরাগী পোৎলমশিং, মোবাইল ফোন, চার্জর, পেত্রোলিয়ামগী পোৎচৈ নচিংবগী মমল হেনগৎলগনি। অদুগা নাকল অমরোমদা য়ানশিন্দ্রিবা আনব্লেন্দেদ পেত্রোল অমসুং দিজেল, এক্সরে মেসিন, হেদফোন,, অসিনচিংবগী মমল তাথরগনি হায়রি।


text:
ভারত ইমানা য়াইফরে!
ভারত ইমানা য়াইফরে!
হিমাচল প্রদেশকী রাজ্যপাল শ্রীমান রাজেন্দ্র সিংহজী, মফমসিগী মীয়াম্না য়াবা অমসুং থৱাই য়াওবা মুখ্য মন্ত্রী, শ্রীমান জয় রাম থাকুরজী, প্রদেশ অসিগী স্পীকর অমসুং ঐহাক্কী অরিবা মরূপ, শ্রীমান সুরেশজী, কেন্দ্রগী মন্ত্রী মন্দলদা লৈরিবা ঐহাক্কী মরূপ, এম.পি., এম.এল.এ., হিমাচলগী মীয়ামগী মীহুৎ খুদিংমক! ঙসিগী নুমিৎ অসি ঐহাক্কী পুন্সিগী য়াম্না অখন্নবা নুমিৎ ওই অমসুং অসিগুম্বা অখন্নবা নুমিৎ অসিদা ঐহাক্না লাইরৈবাক অসিগী মীয়ামদা কোক নোঞ্জবগী খুদোংচাবা ফংলে, মসিদগী হেন্না নুংঙাইববু পুন্সি অসিদা করি লৈরিবগে? অদুগা, ঐখোয়বু থৌজালবীনবগীদমক্তা মশিং য়াম্না লেংবীরক্লিবা মীয়াম খুদিংবু ঐহাক্না থাগৎচরি।
লৈবাক্কী লৌমী করোর কয়াগী একাউন্ততা পি.এম. সম্মান নিধীগী শেল পীখ্রে, মখোয়না শেল ফংবগা লোয়ননা ঐহাক্না শিম্লা লমদম অসিদগী লৈবাক্কী লৌমী করোর ১০ হেনবগী একাউন্ততা শেল হাপ্পগী খুদোংচাবসু ফংলি। লৌমীশিং অসিনা শিম্লাবু নীংশিংগনি, হিমাচলবু নীংশিংগনি, লাইরৈবাক অসিবু নীংশিংগনি। ঐহাক্না লৌমী খুদিংবু অমুক্কা হন্না থাগৎচরি, য়াইফ থৌজালসু পীজরি।
মরূপশিং,
ঙসিগী থৌরম অসি শিম্লাদা পাংথোক্লি, অদুবু থৌরম অসিদি লৈবাক পুনবগীনি। সরকার পায়রকপগী চহি ৮ মপুং ফারকপা অসিদা করি থৌরম পাংথোকসিগে, মতৌ করম্না পাংথোকসিগে হায়না কন্না খন্ন-নৈনখি। অদুদা, হিমাচলদগীসু ওইরিবা ঐখোয়গী নদ্দাজী, জয় রামজীনা ৱাহৌদোক অমা থম্বীরক্লি, ঐহাক্নসু ৱাফম অসিবু পামজৈ। চহি ৮ অসিগী মনুংদা, কোরোনাগী ইরাংনা মরম ওইরগা মমা-মপা লৈখিদ্রবা অঙাংশিংগী থৌদাং লৌবগী ঐহাক্না ঙরাং খুদোংচাবা ফংজখি। অসিগুম্বা অঙাং লিশিং কয়াবু য়েংশিনবগী থৌদাং সরকারনা পায়রে, দিজিতেলগী খুত্থাংদা ঙরাং মখোয়গী মফমদা শেল খরসু পীখ্রে। চহি ৮গী মনুংদা অসিগুম্বা থবক পাংথোকপদা য়াম্না নুংঙাইবা ফাওই। ঐখোয়না মরী লৈনবা থৌরম অমা হিমাচলদা পাংথোকসি হায়বা ৱাহৌদোক লাকই, মদুদা ঐহাক্না মিৎ উইশিল্লগা অদুম হায়খ্রে। মরমদি, ঐহাক্কী পুন্সিদা হিমাচলগী ফম য়াম্না চাউনা লৈ, অদুগা নুংঙাইবা মতমশিংবু হিয়ামচলদা লেঞ্জবা হায়বসিদগী হেন্না নুংঙাইবা করিমত্তা লৈত্রে। অদুনা, চহি ৮গী মনুংদা অসিগুম্বা অখন্নবা থৌরম অমা ঐহাক্কী কর্মভুমী, দেবভুমী অদুগা পুন্যভুমী ওইরিবা হিমাচলদা পাংথোক্লসি হায়বা ঐহাক্না য়ারিবনি। অদুগা, থৌরম অসিদা ঐহাক্না লাইরৈবাক অসিদগী লৈবাক মীয়ামগী মফমদা ৱা ঙাঙবগী খুদোংচাবা ফংলে, মসিদি হরাওবা হেন্না হেন্না হেনগৎহনবা থৌওং অমা অদুমক ওইরে।
মরূপশিং,
ভারতমচা করোর ১৩০গী সেবারী ওইনা থবক তৌনবা ঐহাক্কী ইফমদা খুদোংচাবা পীরিবা, ভারত মীয়াম্না ঐহাকপু থাজরিবা, অদুগা ঐহাক্না ঙসি করিগুম্বা অমা পাংথোকচবা ঙম্লিবা, চেন্থোক-চেন্সিন তৌবা ঙম্লিবা অসি মোদীনা তৌবনি খনবীগনু। মসিদা লৈবাক মীয়াম করোর ১৩০না নুংশিবীবদগী, থৌজালবীবদগী ওইরিবনি, মখোয়গী মথৌনা অমসুং মপাঙ্গলনা ওইহল্লিবনি। ঐহাক্না ইমুং মনুং ওইনা খন্দুনা অদোম্বু ঐহাক্কী ফমগী থাক্তগী খক য়েংদে, য়েংগে হায়নসু খনবা লৈতে, অদুগা ঙসিসু ঐহাক অসি প্রধান মন্ত্রীনি হায়না হায়বসু লৈতে। চে-চাংদা খুৎয়েক পীবা মতমদা, ঐহাক্কী থৌদাংগী মতুং ইন্না প্রধান মন্ত্রী ওইনা খুৎয়েক পীদবা য়াদবগী ৱাফম্বুদি লৈ। ফাইল নত্ত্রগা চে-চাং হেক লাপখিবদা ঐহাক্না প্রধান মন্ত্রী ওইবা অমুক লেপ্পি, মীওই করোর ১৩০গী মরক্তা লৈবা মীওই অমা অদুমক ওই। অদোমগী ইমুংগী মীওই অমগী মওংদা, প্রধান সেবক অমগী মওংদা ঐহাক্না লৈ, থবক তৌই। অদুগা ইমুংগী মীওই অমগী মথৌগুম্না অদোমগী অপাম-পামদবগা মরী লৈনবা, মীওই করোর ১৩০ লৈবা ইমুং, ঐহাক্কী পুন্সিদি মসিখক্তনি। ঐহাক্কী পুন্সিদা অদোমখক লৈ, ঐহাক্কী পুন্সিসু অদোমখক্কীনি। ঐখোয়গী সরকারগী চহি ৮ মপুং ফারে, অদুনা, ঐহাক্না লাইরৈবাক অসিদগী ঐহাক্কী ৱারেপ, পান্দম অমুক্কা হন্না হায়গনি। পান্দম অসিদি হন্না হন্না হায়গদবনি, কৈদৌনুংদা কাওরোইদবনি, মসি ঐহাক্কী ৱাখলনি, ঙসিসু ওইরি, তুংদসু অদুম ওইখিগনি। ঐহাক্না হিংবগী মরম ওইরিবা পান্দম, মরী অদুমক লৈনগদবা পান্দম, অদোমগা তুং কোইনা চৎমিন্নদুনা লৈগদবগী মরম ওইরিবা পান্দম অসিদি ভারত মচা খুদিংগী তেক্ত কায়দবা, ভারত মচাশিংগী মপাঙ্গল করম্না হেনগৎহনসিগে, মখোয়বু তংদু লৈতানা অমসুং নুংঙাই য়াইফনা করম্না লৈহনগনি, লাইরবা ওইরো, দলিত ওইরো, শোত্থরবা ওইরো, মনুং হঞ্জিনবা অমসুং অশুকপা জংগল মনুংদা লৈবশিং ওইরো, চিংদোন্দা খুন্দা লৈতাদুনা লৈরিবা ইমুংগী মীওই ওইরো, মীওই খুদিংগী য়াইফবা ওইনবা ঐহাক্না তৌবা ঙম্বমখৈ তৌগনি। ৱাখল্লোন অসিগা লোয়ননা ঐহাক্না ঙসি লৈবাক মীয়ামদা ইশাবু কত্থোক্লি।
মরূপশিং,
নীংতম্বগীদমক্তা থৱাই থাখিবা মীওইশিংনা পাম্লম্বা থাক্তুদা ঐখোয়না পুন্না ভারতপু য়ৌহনগনি। ঙসিগী নীংতম্বগী অমৃত মহোৎসব অসিদা ভারতকী তুংগী মতম্না নুংঙাই য়াইফবা ওইগনি থাজবগা লোয়ননা, ভারতকী নহারোলগী পাঙ্গল, নুপীশিংগী পাঙ্গলশিংদা থাজবা থমদুনা ঐহাক্না ঙসি অদোমগী নাক্তা লাক্লিবনি।
মরূপশিং,
ঐখোয়না পুন্সিদা অচৌবা পান্দম অমগীদমক্তা চঙশিনবা মতমদা ঐখোয়না কদাইদগী হৌখি হায়বা য়েংবগী তঙাই ফদবা লৈ। মদুবু নীংশিংলবা তুংদা, ঐখোয়না কদাই ফাওবা লাক্লে, খোঙজেল কয়া য়াঙনা লাক্লে, মায় পাকপা কয়া ফংলে, কয়া য়াম্না চাউখৎপা ঙম্লে হায়বা ঐখোয়না খঙবা ঙম্মি। ঐখোয়না ইং ২০১৪গী মমাংগী মতমশিং নীংশিংলুবা মতমদা, মতমশিং অদু কাঅবা য়াদেকো মরূপশিং, ঙসিগী থৌরমগী মগুন খঙবা ঙম্লিবনি। ঙসিগী ফিভমশিং য়েংলুবা মতমদা ঐখোয়না কয়া য়াম্না শাংনা লাক্লে খঙবা ঙমগনি।
ইং ২০১৪গী মমাংগী মতমগী পাউচেগী হেদলাইনশিংদা হুরান চিন্থী, শেঞ্জা থুমজা, ৱাথোক, মরী মতাশিংগী কান্নবা ঙাক্তা তৌনবগী, খাংঙুথক্তা মাঙখিবা স্কিম কয়াগী ই-পাউনা পীক থল্লম্মি। অদুবু, হৌজিক্তি মতম অদু হোংলে, ঙসিদি সরকারগী স্কিম্না কয়া য়াম্না কান্নবা পীগনি হায়বগী ৱারী ঙাক্তা ঙাইরে। মীওই কয়ানা ঐখোয়না মসিগী কান্নবা ফংলে হায়নরি। খ্বাইদগী অরোইবা য়ুম ফাওবদা খুদোংচাবা ফংহন্নবা ঐখোয়না হোৎনরি। লাইরবশিংগী হক্কী ফংফম থোকপা শেল মখোয়গী একাউন্ততা হকথেংননা য়ৌহনবা, মালেমদা ভারতকী স্তার্ত-অপকী থাক্কী ৱারী কয়া ঙসি শান্নরি। ৱর্ল্দ বেঙ্ক ফাওবনা ভারতনা কারবার তৌবদা লাইহন্নবা হোৎনরিবসিগী ৱারী শারি। হিন্দুস্তানগী অচম্বা মীয়াম্না মরাল লৈবশিংগী মাইয়োক্তা লেপ্পা ঙম্বগী ঐখোয়গী থৌনা, শেঞ্জা থুমজাগী মাইয়োক্তা জিরো তোলরেন্স লৈদুনা তুংলমচত্তা চঙশিনবগী ৱারী শারি।
ইং ২০১৪গী মমাংগী সরকারনা শেঞ্জা থুমজাবু সীস্তেমগী মরু ওইবা শরুক ওইনা লৌখি, মসিগী মাইয়োক্তা চৎপগী মহুত্তা মঙক নোন্থদুনা চৎখি। মতমদুদা, স্কিমশিংনা তঙাই ফদবশিংগী নাক্তা য়ৌদ্রিঙৈদা মতৌ করম্না হুরানখি হায়বা লৈবাক্না উখি। ঙসিদি, জন ধন একাউন্তকী কান্নবশিংগী ৱারী শানরি, জন ধন-আধার অমসুং মোবাইলগী পাঙ্গল অহুমগী ৱারী শানরি। মমাংদা, চাকখুমদা মৈখু মরক্তা হিংবা তারম্মি, হৌজিক্তি উজ্বালা স্কিমগী সিলিন্দর ফংলে। মমাংদা, মপান্দা অমাংবা তৌদবা য়ারমদে, ঙসিদি, য়ুম্থোং খুদিংদা অমাংশঙ লৈবদগী ইকায় খুম্ননা হিংবা ঙম্লে। মমাংদা, লাইয়েংবগী শেল তুংশিনবগী অৱাবা লৈরম্মি, ঙসিদি লাইরবশিংনা অয়ুশমান ভারতকী মতেং ফংলে। ত্রিপল তলাক্কী অকীবা লৈরম্মি, ঙসিদি, ইশাগী হক্কীদমক্তা লান্থেংনবগী পাঙ্গল লৈরে।
মরূপশিং,
ইং ২০১৪গী মমাংদা, লৈবাক্কী ঙাক-শেলগী মতাংদা ৱারম্মি। ঙসিদি, সর্জিকেল স্ত্রাইক, এয়র স্ত্রাইক্কীদমক্তা চাউথোকচরে, ঐখোয়গী ঙমখৈনা হান্নদগী হেন্না তেক্ত-কায়দবা ওইরে। লৈবাক্কী অৱাং নোংপোক লমদম্না মমাংদা অচান মীরাই নাইবা, খল নাইদবা চাউখৎ-থৌরাংনা ৱাহল্লম্মি। ঙসিদি, লমদম অসি থম্মোগসু নক্নরে, মতমগা চুনবা ইনফ্রাস্ত্রকচরসু ফংলে। সেবা, অফবা লৈঙাক অমসুং লাইরবগী য়াইফ য়ুম্বালগীদমক্তা শেম্বা ঐখোয়গী স্কিমশিংনা মীয়াম্না সরকারদা য়েংবা মিৎয়েং হোংহল্লে। সরকারনা পুম্নমক্কী মপুনি খল্লম্বা মতমদু হৌখ্রে, সরকারদি মীয়ামগী তেংবাংবা লৈবনি। হৌজিক্তি, সরকারনা অদোমগী পুন্সিদা অয়েৎপা পীবগী মহুত্তা অদোমগী পুন্সিবু য়াইফবা ওইনবগীদমক্তা থবক পাংথোক্লি। হৌখিবা চহিশিংদা, ঐখোয়না চাউখৎ-থৌরাংগী রাজনিতীবু লৈবাক্কী মরু ওইবা শক্তাক ওইহল্লে। অসিগুম্বা চাউখৎপা পামদুনা মীয়াম্না সরকার শেম্লি, দবল ইঞ্জিনগী সরকার খল্লি।
মরূপশিং,
সরকার অমা লাক্কনি, অমুক চৎখিগনি অদুবু সীস্তেমদি মান্ননা অদুমক লৈ হায়না মীয়াম্না হায়নবা ঐখোয়না তাই। ঐখোয়গী সরকারনা সীস্তেম অসিবু লাইরবগী হেন্না নুংঙাইবা ওইহন্নবা লেপ্তনা অহোংবা পুরক্লি। পি.এম. অৱস য়োজনা, স্কোলর্শিপ পীবা, পেন্সনগী স্কিম কয়াদা শেঞ্জা থুমজা তৌবগী থৌওংবু তেক্নোলোজীগী মতেংনা য়াম্না হন্থহনখি। পর্মানেন্ত ওইরে খল্লম্বা শিংনবা কয়াগী ঐখোয়না পর্মানেন্ত ওইবা ৱারোইশিন পুরক্না লেপ্তনা হোৎনরি। সেবা তৌবা, অফবা লৈঙাক লৈবা অমসুং লাইরবগী য়াইফবনা পান্দম ওইরকপগী অফবা খুদম অমদি দাইরেক্ত বেনেফিত ত্রান্সফর স্কিম্নি। ঐহাক্না হৌজিক্তসু হায়খ্রে, দি.বি.তি.গী পাম্বৈদগী করোর ১০ হেনবা লাইরবশিংগী ইমুংগী বেঙ্ক একাউন্তশিংদা লুপা করোর ১২ হেনবগী শেনফম হকথেংননা পীখ্রে। মসিদি ঐখোয়গী অপীকপা লৌমীশিংগী তেংবাং অমসুং মখোয়গী পুন্সিবু ইকায় খুম্নবা ওইহন্নবা থৌওংনি। ঐখোয়না মমাংগী চহি ৮ অসিদা লৈবাক মীয়ামগী বেঙ্ক একাউন্তশিংদা লুপা করোর লাখ ২২গী শেনফম দি.বি.তি.গী খুত্থাংদগী হকথেংননা য়ৌহনখি। অদুগা, পৈশা ১০০ থাবা মতমদা পৈশা ৮৫না মফম মরাং খঙদবদু হৌজিক লৈত্রে। অথাবা শেনফম অদুমক বেনিফিশরীশিংগী মফমদা চপ চানা অমসুং কাংলোন চুম্না ফংলে।
মরূপশিং,
ঙসিদি, স্কিম অসিগী মতেংদগী লুপা করোর লাখ ২.২৫গী লিকেজ লৈত্রে। শেনফম অসি মমাংগী মতমদা মিদ্দলমেনশিংগী মনাক্তা চৎলম্বনি। দি.বি.তি.না মরম ওইরগা, সরকারগী স্কিমশিংগী অরানবা খুদোংচাবা লৌরম্বা শাশিন্নবা মমিং করোর ৯ হেন্না ককথৎখ্রে। অরানবা মিংদা য়াম্লবা শেনফম অসি মীওই খরনা হীরম খুদিংদগী লৌরম্মিবনি, অদোমসু অমুক্তা খন্থদুনা য়েংবীয়ু। মসিবু লৈবাক্কী লাইরবগী মফমদা অরানবা তৌবা নত্তবরা? তুংগীদমক্তা অফবা তৌরক্কনি হায়বগী থাজবা থম্লিবা অঙাংশিংগী মফমদা অরানবা তৌবা নত্তবরা? মসি পাপ নত্তবরা? করিগুম্বা কোরোনাগী মতমদা অরানবা মিং করোর ৯ লৈরম্লবদি, সরকারনা লাইরবশিংদা পীরিবা কান্নবশিং অসি মখোয়গী মফমদা য়ৌবা ঙম্লমগদরা হায়বা অমুক্তা খনবীয়ু।
মরূপশিং,
লাইরবশিংনা নুংতিগী থেংনরিবা অৱাবশিং হন্থরকপা মতমদা মখোয়গী মপাঙ্গল লৈরক্কনি। লাইরবগী খয়াত্তগী করম্না থোকসিগে হায়না অনৌবা পাঙ্গলগা লোয়ননা হোৎনবা ঙম্লক্কনি। ৱাখল্লোন অসিগা লোয়ননা, ঐখোয়না অহানবা নুমিত্তগী লাইরবশিংগী পাঙ্গল হাপ্নবা হোৎনদুনা লাক্লিবনি। মখোয়গী পুন্সিদা থেংনবা অৱাবা অমমম ওইনা হন্থহন্নবা লেপ্তনা হোৎনরি। ঙসিদি, লৈবাক্কী লাইরবা করোর ৩গী নাক্তা মশাগী পক্কা য়ুম লৈরে, লাইরবা করোর ৫০ হেনবগী মফমদা লুপা লাখ ৫ ফাওবা লেম্না লাইয়েংবগী খুদোংচাবা লৈরে। লৈবাক্কী লাইরবা করোর ২৫গী নাক্তা লুপা লাখ ২-২গী এক্সিদেন্ত অমসুং তর্ম ইন্স্যুরেন্স লৈরে। লৈবাক্কী লাইরবা চাউরাকপা করোর ৪৫গী জন ধন বেঙ্ক একাউন্ত হাংলে। সরকারগী স্কিমগী কান্নবা ফংদবা ইমুং অমত্তা লৈবাক অসিদা ঙসি লৈরম্লোই হায়না ঐহাক্না চাউথোক্না হায়বা ঙম্মি। ঐখোয়না মনুং হঞ্জিনবা অমসুং অথাপ্পা মফমদা চত্তুনা ভেক্সিন কাপ্পি, কোরোনাগী মনুংদা থবক পাংথোকখিবা মতৌগীদমক্তা ঐহাক্না জয় রামজীবু থাগৎচনীংই। লমদম অসিনা তুরিজমগী মফম ওইবনা, তুরিজমদা অকায়বা লৈহন্দনবা খোঙজেল য়াঙনা ভেক্সিন কাপখি। হিন্দুস্তানগী মনুংদা ভেক্সিন কাপ্পগী থবক য়াম্না ঙন্না লোইশিনখিবগী মরক্তা জয় রামজীগী সরকারসু মনুং চল্লিবনি। ঐখোয়না খুঙ্গংগী ইমুং করোর ৬তা তোতি ঈশিংসু য়ৌহনখি।
মরূপশিং,
ঐখোয়না মুদ্রা লোন করোর ৩৫ পীদুনা খুঙ্গং অমসুং অপীকপা শহরগী নহারোলশিংদা মশানা থবক পীজবগী খুদোংচাবা পীরি। মুদ্রা লোনগী মতেংদগী কনা অমনা তেক্সি থৌরি, ফুরিত তুবগী দুয়াকন হাংলি, নুপীমচা কয়ানা মশানা পামজবা কারবার তৌনরি। থেলা ইন্দুনা শেল তানবা মীওইশিংসু খ্বাইদগী অহানবা ওইনা বেঙ্কতগী তেংবাং ফংলি। মশাগী শেন্থোক হেনগৎহনবগী পাম্বৈ ফংলে। অদুগা প্রধান মন্ত্রী মুদ্রা য়োজনাগী মখাদা বেঙ্কতগী লোন ফংবশিংগী মরক্তা ৭০%না ঐখোয়গী নুপী ওন্তোপ্রিনরশিংনা ওইবসিদা ঐহাক্না নুংঙাইবা ফাওই।
মরূপশিং,
হিমাচলগী ওইনা ইমুং অমদা লান্মী ওইদবা ইমুং কয়া লৈরম্লোই হায়না ঐহাক্না খল্লি। লমদম অসিদি অথৌবশিংগী লমদম্নি। মফমসিগী অথৌবী মমাশিংনা অথৌবা মচাশিংবু মতম্বাক্তা চাউনবা য়োক্লিবনি। অদুগা অসিগুম্বা অথৌবশিং অসিনা লৈবাক্কী ঙাক-শেনবগীদমক্তা মশাগী মতম খুদিং কত্থোক্লিবনি।
মরূপশিং,
লমদমসিদি লান্মীশিংগী মফম্নি। লান্মীগী ইমুংগী লমদম্নি। মমাংগী সরকারনা মখোয়গী মফমদা করম্না তৌরম্মি হায়বসি লমদমসিগী মীয়াম্না কৈদৌনুংদা কাওরোই। ৱান রেঙ্ক, ৱান পেন্সনগী মিংদা মখোয়দা করম্না নম্থাক তৌবীখি হায়বা কাওরোই। ঐহাক্না হান্না লান্মী ওইরম্বা লদাখকী মীওই অমগা ৱারী শারম্বনি। মহাক্না মশাগী পুন্সি আর্মীদা লেনখি, ঐখোয় লাক্লবা তুংদা মহাক্না পক্কা য়ুম ফংখি। মহাক্না থবক্তগী পোত্থাবা চহি ৩০-৪০ শুরে। লান্মীগী ইমুংনা ঐখোয়না হোৎনরিবা নীংথিনা খঙই। দিকেদ মরি হেন্না ঙাইদুনা লাক্লবা ৱান রেঙ্ক ৱান পেন্সন স্কিম চৎনহনখিবা অসি ঐখোয়গী সরকারনি। লান্মী ওইরম্বশিংদা মখোয়গী এরিয়রগী শেল পীথোকখ্রে। মসিগী খ্বাইদগী য়াম্না কান্নবা ফংবসি হিমাচলগী ইমুং অয়াম্বনি।
মরূপশিং,
লৈবাকসিদা মতম কয়াদগী ভোতবেঙ্ককী রাজনিতী তৌদুনা লাক্লি। মসিনা লৈবাক্কী মফমদা অকায়বা য়াম্না পীখি। ঐখোয়দি অসিগুম্বা রাজনিতী তৌদে, অনৌবা ভারত শেম্বগী থবক ওইনা পাংথোকই। লৈবাক চাউখৎপা, মরোমদোম লেপচবা ঙম্নবা হোৎনবাগী মতাংদা লাকপদা ঐখোয়না ভোতবেঙ্ক উদে, লৈবাক মীয়াম করোর ১৩০গী য়াইফ য়ুম্বাল উই। মরম অদুনা ঐখোয়না সবকা সাথ, সবকা বিকাস, সবকা বিশ্বাস, অমসুং সবকা প্রয়াসকী ৱাখল্লোনগা লোয়ননা তুংলমচত্তা খোঙদারি। অচান মীরাই নাইদনা সরকারগী স্কিম খুদিংগী কান্নবা মীপুম খুদিংদা ফংহনবা হায়বসি ঐখোয়গী পান্দম্নি। জয় রামজীগী লুচিং মখাদা হিমাচল প্রদেশতা মাইকৈ অসিদা থবক পায়খৎলি খঙবদা ঐহাক্না নুংঙাইবা ফাওই। হর ঘর জলগী মতাংদা হিমাচলনা য়ুম ৯০% কোনবা ঙমখ্রে। কিস্নোর, লাহোল, স্পিতি, চম্বা, হমিরপুরগুম্বা জিলাশিংদদি ১০০% কোনবা ঙমখ্রবনি।
মরূপশিং,
ভারতমা মালেমগী মাংদা কোক নোন্দনা, কোক থাংগত্তুনা ৱারী শাগনি হায়না ঐহাক্না ইং ২০১৪গী মমাংদা অদোমগী নাক্তা লাকপদা হায়খিবদু ঙসিসু নীংশিংলি। ঙসিদি, ভারতনা উপাই লৈতবদগী মরুপ ওইবগী খুৎ থাংদোক্তে, তেংবাংগে হায়বগী ৱাখল্লোন্দা খুৎ থাংদোকই। ঐখোয়না কোরোনাগী মতমদা লৈবাক ১৫০ হেনবদা হিদাক লাংথক অমসুং ভেক্সিন পীখি। মসিদা হিমাচলগী ফার্মা হবনা অচৌবা শরুক য়াখি। ঐখোয়গী মতি লৈ, থবক ওইনা পাংথোকপসু ঙম্মি হায়না ভারতনা উত্তুনা তাকখ্রে। ভারত্তা লাইরবা মশিং হন্থরক্লি, মীয়ামগী খুদোংচাবা হেনগৎলক্লে হায়না মালেমগী লুপ্না খঙবা হৌরে। মরম অদুনা, ঐখোয়না ঐখোয়গী মীয়ামগী তঙাই ফদবা ফংহনবতা নত্তনা মীয়ামগী অনৌবা অপাম্বা লীরক্লিবশিংসু ফংহনবা তাবনি। ২১শুবা চহি-চাগী মতিক লৈবা ভারতকীদমক্তা, লাক্কদৌরিবা চারোন-শুরোনগী অফবা তুংগী মতমগীদমক্তা ইশাবু কত্থোকপা তাবনি। শক্তাক্তা অৱাৎপা লৈবা নত্তবা, মতমগা চুনবা ভারত অমগী শক্তাক শেম্বা তাবনি। লোকেল মেন্যুফেকচররশিংনা লোকেলগী অপাম্বা পীবতা নত্তনা মালেমগী কৈথেলদা ঐখোয়গী পোত্থোক য়োনবা ঙম্বা ভারত অমা শেম্বা তাবনি। আত্মানির্ভর ওইবা, ভোকেল ফোর লোকেল ওইবা অমসুং ইশাগী পোত্থোক্তা চাউথোকচবা ভারত অমা ঐখোয়না শেম্মিন্নবা তাবনি।
হিমাচলগী হোস্পিতাল, মফমসিগী বাস্তু কলাদি হান্নদগী মমিং লৈরে। চম্বাগী ধাতুগী থবক, সোলনগী উচান, আর্ত, কাংগ্রাগী মিনিএচর পেন্তিংগীদমক্তা মীয়াম কয়া ইয়েংবা লাক্নৈ, মদুদা ঙাওনৈ। অসিগুম্বা পোত্থোকশিংনা লৈবাক্কী কাচিন কোয়া, মালেমগী কৈথেলদা য়ৌহন্নবা ঐখোয়না কন্না হোৎনরি।
হিমাচলগী মশাগী পোত্থোক্কী মশেক মঙালনা কাশিগী বাবা বিশ্বানাথ মন্দির ফাওবা য়ৌরে। ঐখোয়গী ইমা, ইচে-ইচলশিংনা কুল্লুদা শাবা পুহবু কাশিগী বিশ্বানাথ মন্দিরগী পুজারী অমসুং মসিবু ঙাক-শেনবগী থৌমীশিংনা নিংথমথাদা য়াম্না কান্ননা শিজিন্নরি। বনারসকী এম.পি. অমা ওইনা ঐহাক্না অসিগুম্বা খুদোলগীদমক্তা হিমাচল প্রদেশকী মীয়ামদা থাগৎপা ফোংদোকলি।
মরূপশিং,
ঐখোয়না মমাংগী চহি ৮গী হোৎনজমনগী মহৈ য়াল্লে। মসিনা ঐখোয়দা থাজবা য়াম্না লৈহল্লে। ঐখোয় ভারত মচাশিংগী মতিক্কী মাঙদা ওইথোক্লোইদবা করিমত্তা লৈতে। ঙসিদি, ভারত অসি মালেমগী খ্বাইদগী খোঙজেল থুনা চাউখৎলিবা শেন্মিৎলোন ওইরি। মীরমদা এক্সপোর্ত তৌবগী লমদসু রেকোর্দ থমখ্রে। চহি ৮গী মমাংদা ঐখোয় অসি স্তার্ত-অপকী মতাংদা করিসু ওইরমদে, ঙসিদি, মালেমগী খ্বাইদগী অহুমশুবা চাউবা স্তার্ত-অপ ইকোসীস্তেম ঐখোয়না ওইরে। ঐখোয়গী নহারোলশিংনা লুপা করোর লিশিং কয়াগী কম্পেনী কয়া চয়োল খুদিংগী পুথোকপা ঙম্লি। লাক্কদৌরিবা চহি ২৫গী ৱারেপ কয়া মঙফাওনহন্নবগীদমক্তা ঐখোয়না অনৌবা শেন্মিৎলোন অমসুং ইনফ্রাস্ত্রকচর কয়া খোঙজেল য়াঙনা শেম্লি। ঐখোয়না হন্দক্কী বজেত্তা পর্বতমালা স্কিম লাউথোকখ্রে, মসিনা হিমাচলগুম্বা চিংগী লমদমগী কন্নেক্তিবিতী হেন্না ফগৎহনগনি। মসিদা নত্তনা, ঐখোয়না ভাইব্রেন্ত বোর্দর ভিলেজকী স্কিমগী ৱাহৌদোকসু বজেত্তা হাপখি। মসিনা মরম ওইরগা, ঙমখৌদা লৈবা খুঙ্গংশিং ভাইব্রেন্ত ওইরগনি, লমকোয়বশিংগী পন্থুংফম ওইরগনি, থবক থৌরমশিংগী ময়োল ওইরগনি। ঙমখৈদা লৈবা খুঙ্গংগী চাউখৎ-থৌরাংগীদমক্তা ঐখোয়না অখন্নবা স্কিম শেম্লিবনি। মসিনা হিমাচলদা মশক থোকপা কান্নবা পীগনি।
মরূপশিং,
ঙসিদি, ঐখোয়না মালেমগী খ্বাইদগী চাউবা দিজিতেল ইনফ্রাস্ত্রকচর শেম্বদা মিৎয়েং চঙলি। লৈবাক্কী হকশেলগী সেবাশিংবু মতমগা চুনহন্নবা থবক পায়খৎলি। অয়ুশমান ভারত হেল্থ ইনফ্রাস্ত্রকচর মিসনগী মখাদা জিলা অমসুং ব্লোক্কী থাক্তা ক্রিতিকেল হেল্থকেয়রগী খুদোংচাবা শেম্লি। জিলা খুদিংদা মেদিকেল কোলেজ অমা লৈহন্নবা থবক পায়খৎলি। মসিদা নত্তনা, লাইরবা মমাগী মচাশিংগী দাক্তর ওইবগী মঙলান মঙফাওহনবা য়ারে। মমাংগী মতমদা, স্কুল তম্বদা ইংলিশ মিদিয়মদা তম্লক্ত্রবা ওইরবদি, দাক্তর তম্বা য়ারোই হায়না খন্নরম্মি। অদুবু, মেদিকেল অমসুং ইঞ্জিনিয়রিংবু মমালোন্দা তমহনবা য়াহন্নবা ঐখোয়না ৱারেপ লৌরে, মসিনা মরম ওইরগা লাইরবা অঙাংশিংনা দাক্তর, ইঞ্জিনিয়র ওইবা য়ারগনি অমসুং ইংলিশ লোলগী মখা পোনবগী মথৌসু তাররোই।
মরূপশিং,
লৈবাক অসিদা এমসকুম্বা অফবা ইন্সতিত্যুতপু লৈবাক্কী মফম খুদিংদা লৈহল্লে। বিলাসপুরদা শারিবা এমস অসিসু মসিগী খুদম অমনি। হৌজক্তি, হিমাচলগী মীয়াম্না চন্দিগর নত্ত্রগা দিল্লীদা চৎপগী মথৌ তাররোই।
মরূপশিং,
হোৎনরিবশিং অসিনা হিমাচলগী চাউখৎ-থৌরাংগী খোঙজেল য়াঙখৎহনবগী থৌদাং লৌগনি। শেন্মিৎলোন্না মপাঙ্গল লৈরবা, রোদ কন্নেক্তিবিতী, ইন্তর্নেত কন্নেক্তিবিতী, হকশেল সেবাশিংনা ফগৎলকপা মতমদা তুরিজম্বুসু হেন্না ফগৎহনগনি। ভারতনা মরমদম অসিদা দ্রোন শারিবা, দ্রোন শিজিন্নবগী থৌওং হেনগৎলক্লিবা, মসিনা অথাপ্পা মফম, জংগলগী মফমশিংদা দ্রোন সেবাগী কান্নবা য়াম্না ফংলগনি।
ইচিল ইনাওশিং,
মমাংগী চহি ৮ অসিদা নীংতম্বগী চহি ১০০ মপুং ফাবগী মতম, হায়বদি ইং ২০৪৭কী অকনবা ফম্বাক অমা শেমখ্রে। অমৃতকাল অসিদা ঐখোয়গী পান্দম ফংবগী মন্ত্রা অমখক লৈ – সবকা প্রয়াস। মীয়াম পুনমিন্নসি, হোৎনমিন্নসি অমসুং পুন্না তুংলমচত্তা খোঙদামিন্নসি – ৱাখল্লোন অসিগা লোয়ননা ঐখোয়না থবক তৌবা তাবনি। চহি কয়া, চারোন-শুরোন কয়াগী মতুংদা ঐখোয়না হৌজিক্কী খুদোংচাবা অসি ফংলিবনি, ঐখোয়গী চারোন শুরোন্না ফংলিবনি। মরম অদুনা, লাকপীরো, ৱারেপ লৌরসি, ঐখোয়না পুম্নমক্না “ঐখোয় পুম্নমক্না হোৎনমিন্নবা” হায়বা থৌওং অসিদা ইশাগী থৌদাং হেনগৎহল্লসি, শরুক য়াবগী চাং হেনগৎহল্লসি।
থাজবা অসিগা লোয়ননা, ঙসি হিমাচলনা থৌজাল পীবিরি অমসুং লৈবাক্কী ব্লোক খুদিংগী মীয়াম্না ঙসি থৌরম অসিগা মরী লৈনরি। ঙসিদি, ভারত মচা করোর কয়ানা শিম্লাগা পুল্লি। অদুগা ঐহাক্না শিম্লাগী লমদমদগী ভারত মচা করোরশিং অসিগা ৱারী শারি। ঐহাক্না অদোম করোরবু য়াইফ পাউজেল পীজরি অমসুং অদোম্না লেপ্তনা থৌজানবীয়ু, ঐখোয়না অদোমগীদমক্তা অহিং নুংথিল নাইদনা থবক তৌজগনি। ৱাখল্লোন অসিবু মখা তানা পুথরদুনা, অদোমগী থৌজালগীদমক্তা ঐহাক্না পুম্নমকপু থম্মোই শেংনা থাগৎচরি।
ভারত ইমানা য়াইফরে!
ভারত ইমানা য়াইফরে!
ভারত ইমানা য়াইফরে!
অমুক্কসু হন্না-হন্না থাগৎচরি!


text:
কেন্দ্রগী মন্ত্রী মন্দলদা লৈরিবা ঐহাক্কী মরূপ, বাইওতেক সেক্তরগা মরী লৈনবা শক্নাইরবা মীওই, লৈবাক অমসুং মীরমদগী লাক্লিবা মীথুংলেন, অখঙ-অহৈ, ইনভেস্তর, এস.এম.ই. অমসুং স্তার্তঅপ মনুং চন্না ইদস্ত্রীগী মরুপ খুদিংমক অমদি ইবেম্মা অমসুং ইবুংঙোশিং!
লৈবাক্কী অহানবা বাইওতেক স্তার্তঅপ এক্সপোগী অসিগুম্লবা থৌরম অসিদা শরুক য়াবা অমসুং ভারতকী অসিগুম্বা পাঙ্গল অসিবু মালেমদা শক্তাকপগীদমক্তা ঐহাক্না অদোম্বু থাগৎচরি। এক্সপো অসিনা ভারতকী বাইওতেক সেক্তরগী মশক থোকপা গ্রোথ লৈরিবা অসিগী খুদম অমা ওইরি। মমাংগী চহি ৮দা ভারতকী বাইও-ইকোনোমীনা শরুক ৮গী চাংদা শাহৌ লৌখি। ঐখোয়না বিলিয়ন দোল্লর ১০দগী বিলিয়ন দোল্লর ৮০দা য়ৌখি। ভারতনা বাইওতেক্কী গ্লোবেল ইকোসীস্তেমদা মালেমগী লৈবাকশিংগী মকোক থোংবা ১০ য়ৌগদবা য়াম্না লাপ্ত্রে। অনৌবা ভারতকী অসিগুম্লবা অনৌবা শাহৌ লৌবসিদা বাইওতেক্নোলোজী ইন্দস্ত্রী রিসর্চ এসিস্তেন্স কাউন্সিল (বি.আই.আর.এ.সি.)গী থৌদাং য়াম্না চাউনা য়াওরি। মমাংগী চহিশিংদা ভারত্তা বাইও-ইকোনোমী, রিসর্চ অমসুং ইন্নোভেসনগী মশক থোকপা থবক কয়া পাংথোকখিবা অসিদসু বিরাক্কী অচৌবা থৌদাং য়াওরি। ঐহাক্না বিরাক্কী মীওই খুদিংদা মখোয়গী চহি ১০গী মায় পাক্লবা খোঙচৎ অসিগীদমক্তা হৌজিক্কী নীংশিংনীংঙাই ওইরবা মতমসিদা থাগৎপা ফোংদোক্লি। ঙসি পাংথোক্লিবা এগজিবিসন অসিদা ভারতকী নহাশিংগী তেলেন্ত, ভারতকী বাইওতেক স্তার্তঅপ, মখোয়গী পাঙ্গল অমসুং বাইওতেক সেক্তরগী তুংগী মতমগী রোদমেপ্পু য়াম্না নীংথিজনা উৎলি। ভারতনা নীংতম্বগী চহি ৭৫ মপুং ফাবগী থৌরম পাংথোক্লি, মথংগী চহি ২৫গী লম্বী য়াৎলি, মসিদা বাইওতেক সেক্তরনা লৈবাক্কী চাউখৎ-থৌরাংদা খোঙজেল হাপ্নবগীদমক্তা বাইওতেক ইন্দস্ত্রীগী থৌদাংসু য়াম্না মরু ওই। এগজিবিসন অসিদা উৎলিবা বাইওতেক স্তার্তঅপ, বাইওতেক ইনভেস্তর অমসুং ইনক্যুবেসন সেন্তরনা অনৌবা ভারতকী অপাম্বগা লোয়ননা চৎলি। অদুগা, ঙৈহাক্কী মমাংদা লোঞ্চ তৌখিবা ই-পোর্তেল অসিদা ঐখোয়গী বাইওতেক্কী অপুনবা পোত্থোক ৭৫০ য়াওরবনি। মসিনা ভারতকী বাইও-ইকোনোমীগী মপাঙ্গল অমসুং মখোয়না মখল য়াম্বগী মতৌসু উৎলি।
মরূপশিং,
ঙসিগী হোল অসিদা বাইওতেক সেক্তরগা মরী লৈনবা সেক্তর অয়াম্বা লোইনা লৈরে। বাইওতেক প্রোফেস্নেল কয়ানা ঙসি ঐখোয়গী নাক্তা ওনলাইনগী খুত্থাংদসু য়াওরি। অদোম্না লাক্কদৌরিবা নুমিৎ নিনি অসিদা বাইওতেক সেক্তরগী মাঙদা লৈরিবা খুদোংচাবা অমসুং শিংনবা কয়াগী মতাংদা এক্সপো অসিদা ৱারী শাগদৌরিবনি। মমাংগী দিকেদশিংদা ঐখয়না ঐখোয়গী দাক্তর, হেল্থ প্রোফেস্নেলশিংগী মিংচৎ হেনগৎপগী মতৌ উবা ফংখ্রে। মালেমসিদা ঐখোয়গী আই.তি. প্রোফেস্নেলশিংগী স্কিল অমসুং ইন্নোভেসন্দা লৈরিবা থাজবনা অনৌবা অৱাংবা থাক্তা লৈরি। হৌখিবা দিকেদশিংদা ঐখোয়গী আই.তি. প্রোফেস্নেলশিংবু ইকায় খুম্নবগী মওং-মতৌগা মান্ননা ঐখোয়গী বাইওতেক সেক্তরগী বাইও প্রোফেস্নেলশিংগী মফমদসু ইকায় খুম্নবগী মতৌ উবা ফংলি। মসি ঐহাক্না অদোমগী মফমদা থাজবনি, বাইওতেক সেক্তরদা থাজবনি। মসি করিগী থাজরিবনো, মসিগী মতাংদা ঐহাক্না শন্দোক্না হায়জগে।
মরূপশিং,
ঙসি বাইওতেক্কী লমদা ভারতপু খুদোংচাবশিংগী মফম্নি হায়না খন্নবা তারবদি, মসিগী মরম কয়া অমগী মনুংদা ঐহাক্না মরম মঙাগী মতাংদা হায়জগে। অহানবা – দাইভর্স পোপ্যুলেসন অমসুং দাইভর্স ওইবা ক্লাইমেতিক জোন, অনিশুবা – ভারতকী তেলেন্ত লৈরবা হ্যুমেন কেপিতেলগী মীশিং, অহুমশুবা - ভারত্তা কারবার তৌবদা লাইহন্নবগীদমক্তা হোৎনরিবশিং লেপ্তনা হেনগৎলিবা। মরিশুবা - ভারত্তা বাইও-প্রদক্তকী অপাম্বনা লেপ্তনা হেনগৎলিবা, অমসুং মঙাশুবা – ভারতকী বাইওতেক সেক্তর অমসুং মসিগী মায় পাকপগী থৌওংশিংনি। হায়রিবা হীরম মঙা অসিনা ভারতকী পাঙ্গলবু শরুক কয়া হেন্না কনখৎহল্লিবনি।
মরূপশিং,
মমাংগী চহি ৮দা সরকারনা লৈবাক্কী অসিগুম্বা পাঙ্গল অসিবু হেনগৎহন্নবা লেপ্তনা হোৎনদুনা লাক্লি। ঐখোয়না হীরম খুদিংমক অমসুং হোল ওফ গভর্নমেন্ত এপ্রোচতা অহেনবা মিৎয়েং চঙদুনা লাকখি। ঐহাক্না সবকা সাথ-সবকা বিকাসকী ৱারী শাবা মতমদা মন্ত্রা অসি ভারতকী তোঙান-তোঙানবা সেক্তরশিংদসু চৎনৈ। মতম অমদা, সেক্তর খরখক্তদা অহেনবা মিৎয়েং চঙবা অদুগা অতোপ্পা সেক্তরশিংবুনা মরন্নাই লৈজৌ হায়না ইন্থোকপগী ফিভম অমা লৈরম্মি। ঐখোয়না ৱাখল্লোন অসি হোংদোক্লে, থবক তৌবগী থৌওং হোংদোক্লে। ঙসিগী অনৌবা ভারতকী সেক্তর খুদিংনা চাউখৎলকপা লৈবাক্কী চাউখৎপগী খোঙজেল হেনগৎকদৌরিবনি। মরম অদুনা, সেক্তর খুদিংগী ‘সাথ’ অমসুং সেক্তর খুদিংগী ‘বিকাস’ হায়বসি হৌজিক্কী মতমগী খ্বাইদগী তঙাই ফদবা ওইরিবনি। ঐখোয়গী শাহৌবু খোঙজেল হেন্না য়াঙখৎহনগদবা লম্বীশিং ঐখোয়না ঙসি থিরিবনি। ৱাখল্লোন অমসুং থবক তৌবগী মওংদা অহোংবা লাক্লিবা অসিনা লৈবাক অসিদা মহৈসু য়ালহল্লি। ঐখোয়না পাঙ্গল লৈবা সর্ভিস সেক্তরদা মিৎয়েং চঙখিবা মতমদা, সর্ভিস এক্সপোর্ত বিলিয়ন দোল্লর ২৫০ তৌবা ঙম্বগী রেকোর্দ থমখি। ঐখোয়না পোত্থোকশিংদা মিৎয়েং চঙবা মতমদা বিলিয়ন দোল্লর ৪২০গী পোত্থোক এক্সপোর্ত তৌবগী রেকোর্দসু থমখি। মসিগা লোয়ন-লোয়ননা ঐখোয়না তোঙানবা অতোপ্পা সেক্তর কয়াদসু মিৎয়েং চঙলি। মরম অসিনা, ঐখোয়না করিগুম্বা তেক্সতাইল সেক্তরদা পি.এল.আই. স্কিম পুরক্লবদি, দ্রোন, সেমিকন্দক্তর অমসুং হাই ইফিসিএন্সী সোলর পি.ভি. মোদ্যুলগী ওইনসু শাহৌ লৌনবা খুদোংচাবা পীরি। বাইওতেক সেক্তরগী চাউখৎ-থৌরাংগীদমক্তা ভারতনা ঙসি পায়খৎলিবা থবক খুদিংমক মশক থোকপা অমসুং মরু ওইবা ঙাক্তনি।
মরূপশিং,
সরকারনা করি হোৎনরি হায়বসি অদোম্না স্তার্তঅপ ইকোসীস্তেমদগী ময়েক শেংনা উবা ফংগনি। হৌখিবা চহি ৮দা লৈবাক্কী স্তার্ত-অপ মশিংনা চাম্মা খরদগী লিশিং ৭০ য়ৌখ্রে। মসিগী স্তার্ত-অপ লিশিং ৭০ অসি চাউরাক্না ইন্দস্ত্রী ৬০দা শেমখিবনি। মসিগী মরক্তগী, লিশিং ৫দগী হেনবা স্তার্ত-অপশিংদি বাইওতেক্কা মরী লৈনৈ। ১৪শুবা স্তার্তঅপ খুদিংনা বাইও তেক্নোলোজী সেক্তরগী ওই অমসুং মমাংগী চহি খক্তদা বাইও তেক স্তার্তঅপ ১১০০ থোক্লকখি। লৈবাক্কী কয়া য়াম্না চাউবা তেলেন্তনা সেক্তর অসিদা চঙশিল্লি হায়বা অদোমসু হায়বা ঙমগনি।
মরূপশিং,
মমাংগী চহিশিংদা ঐখোয়না অতল ইন্নোভেসন মিসন, মেক ইন ইন্দিয়া অমসুং আত্মানির্ভর ভারতকী মখাদা পায়খৎখিবা খোঙথাং কয়ানা বাইওতেক সেক্তরবুসু কান্নহল্লি। স্তার্তঅপ ইন্দিয়া হৌদোক্লবা মতুংদা ঐখোয়গী বাইওতেক স্তার্তঅপশিংদা ইনভেস্ত তৌনীংবশিংগী মশিংনা ঙসিদি শরুক ৯ হেল্লে। বাইওতেক ইনক্যুবেতর অমসুং মখোয়গীদমক্তা ফন্দিং তৌবগী চাংসু শরুক ৭ হেনগৎলে। বাইওতেক ইনক্যুবেতরগী মশিংনা ইং ২০১৪দা ওইরম্বা ৬তগী হৌজিক ৭৫ য়ৌরে। বাইওতেক্কী পোত্থোকশিংগী মশিংসু হান্নগী ১০দগী ঙসিদি ৭০০ হেন্না লৈরে। ভারতনা হৌজিক মশাগী ফিজিকেল ইনফ্রাস্ত্রকচর অমসুং দিজিতেল ইনফ্রাস্ত্রকচরশিংদা মশক থোকপা ইনভেস্ত তৌরিবশিং অসিনা বাইওতেক্নোলোজী সেক্তরদসু য়াম্না কান্নবা পীগদৌরিবনি।
মরূপশিং,
ঐখোয়গী নহাশিংদা অনৌবা পাঙ্গল লৈরক্লিবা, নৌনা থৱাই য়াওরক্লিবা অসিসু য়াম্না চাউবা মরম অমনি। অসিগুম্বা অফবা অকোয়বগী ফিভম অমা লৈরিবসিগী মরমদি হৌজিক লৈবাক অসিদা ইন্নোভেসন, আর. অমসুং দি.গী মতমগা চুনবা সপ্পোর্ত সীস্তেম অমা মখোয়না ফংবগীনি। লৈবাক অসিদা তঙাই ফদবগী মতুং ইন্না পোলিসী অমসুং ইনফ্রাস্ত্রকচরশিংদা রিফোর্ম পাংথোক্লি। সরকারনা লোইনা খঙবনি, মখোয়না লোইনা পাংথোক্কনি হায়বগী ৱাখল্লোন তুংদা থনম্লবনি। হৌজিক্তি সবকা প্রয়াসকী ৱাখল্লোনগা লোয়ননা তুংলমচত্তা চঙলবনি। মরম অদুনা, সরকারনা অনৌবা ইন-এব্লিং ইন্তর্ফেস পীবগী চৎনবী অমবু পুক্নিং থৌগৎলি, মসিদা বিরাক প্লেৎফোর্ম্বুসু মপাঙ্গল হাপ্লি। স্তার্তঅপশিংগী ওইবা স্তার্তঅপ ইন্দিয়া, স্পেস সেক্তরগী ইন-স্পেস, দিফেন্স স্তার্তঅপকী আইদেক্স, সেমি কন্দক্তরগী ওইনা ইন্দিয়া সেমিকন্দক্তর মিসন ওইরো, নহারোলশিংগী মরক্তা ইন্নোভেসন লৈহন্নবা পুক্নিং থৌগৎপগী ওইনা স্মার্ত ইন্দিয়া হেক্কাথোন অমসুং বাইওতেক্কী ওইনা স্তার্ত-অপ এক্সপো অসি ওইরো, সবকা প্রয়াসকী ইথিলগা কোন্ননা, সরকার অসিনা অনৌবা ইন্সতিত্যুসন কয়াগী খুত্থাংদা লৈবাক্কী খ্বাইদগী ফবা ৱাখল্লোনশিংবু অমত্তা ওইবা প্লেৎফোর্ম অমদা পুরক্লি। মসিদি লৈবাক্কী অতোপ্পা অচৌবা কান্নবা অমনি। লৈবাক অসিনা রিসর্চ অমসুং একাদমিয়াদগী অনৌবা লৌশিং কয়া ফংই, ইন্দস্ত্রীনা রিএল ৱর্ল্দ ভ্যু করিনো হায়বদা তেংবাংই অমসুং সরকারনা তঙাই ফদবা পোলিসী অমসুং ইনফ্রাস্ত্রকচর পী।
মরূপশিং,
ঐখোয়গী মন্ত্রা অহুম্না অমত্তা ওইদুনা থবক পাংথোকপা মতমদা অতেনবা মতমদা শীংথানীংঙাই ওইবা মহৈ ফংই হায়বা ঐখোয়না কোরোনাগী অপুনবা মতমদা উখ্রবনি। তঙাই ফদবা মেদিকেল দিভাইস, মেদিকেল ইনফ্রাদগী হৌদুনা ভেক্সিন রিসর্চ, মেন্যুফেকচরিং অমসুং ভেক্সিনেসন ফাওবদা ভারতনা পাংথোকখিবশিং অদু কনা অমত্তনা খনবা ফাওবা খনখিবা নত্তে। মতম অদুদা লৈবাক অসিদা ৱাহং য়াম্না হংনবা মতম্নি। তেস্তিং লেবসু লৈতনা করম্না তেস্ত তৌগনি? তোঙানবা বিভাগ কয়া অমসুং প্রাইভেত সেক্তরগী মরক্তা করম্না থবক তৌমিন্নগনি? ভারতনা করম্বা মতমদা ভেক্সিন ফংগনি? ভেক্সিন ফংলে হায়রবসু, অসুক য়াম্বা মীশিং অসিদা করম্না কাপ্পা ঙমগনি? চহি কয়া চঙগনি? অসিগুম্বা ৱাহং কয়া অমা ঐখোয়গী মাঙদা হন্না-হন্না লাকখিবনি। অদুবু, ঐখোয়না সবকা প্রয়াসকী পাঙ্গলদগী চিংনবা ময়াম অসিগী পাউখুম পীখি। ঐখোয়না লৈবাক মীয়াম চাউরাক্না করোর ২০০দা ভেক্সিন কাপখ্রে। বাইওতেক্তগী হৌদুনা অতোপ্পা সেক্তরশিংগী চুনবা মওংদা তেংবাংনবা, সরকার, ইন্দস্ত্রী অমসুং একাদমিয়াগী চুনবা, ময়াম অসিনা ভারতপু অচৌবা শিংনবা অমদগী কনখিবনি।
মরূপশিং,
বাইওতেক সেক্তর অসি দিমান্দনা খ্বাইদগী হেন্না শাফু পীবা সেক্তরশিংগী মরক্তা অমনি। চহি খরসিদা ভারত্তা পুন্সি মহিং লাইহনবগী চত্থরকপা খোঙথাংশিংনা বাইওতেক সেক্তরগী অনৌবা খুদোংচাবা কয়া পুরক্লি। অয়ুশমান ভারতকী মখাদা খুঙ্গং অমসুং লাইরবশিংগী হিদাক লাংথক মমল হোঙনা ফংহনখিবা অসিদা হেল্থকেয়র সেক্তরগী অপাম্বা য়াম্না হেনগৎখি। মসিনা বাইও ফার্মাগী অনৌবা খুদোংচাবা পীখি। খুদোংচাবশিং অসিবু ঐখোয়না তেলিমেদিসিন, দিজিতেল হেল্থ আই.দি. অমসুং দ্রোন তেক্নোলোজীগী খুত্থাংদা হেন্না পাকথোক চাউথোক্লি। লাক্কদৌরিবা চহিশিংদা লৈবাক অসিদা বাইওতেক্কী অচৌবা কঞ্জ্যুমর বেজ অমা লৈরক্কদৌরবনি।
মরূপশিং,
ফার্মাগা লোয়ননা ভারতনা লৌউ-শিংউ অমসুং ইনর্জী সেক্তরদসু অচৌবা অহোংবা পুরক্লি, মসিনসু বাইওতেক সেক্তরদা অনৌবা থাজবা অমা পীরি। কেমিকেল য়াওদনা লৌ-উবগী থৌওংবু পুক্নিং থৌগৎনবগীদমক্তা ভারত্তা ঙসি বাইওফর্তিলাইজর অমসুং ওর্গানিক ফর্তিলাইজরবু অঙকপা ফংনা পুক্নিং থৌগৎলি। লৌশিংদা অইং-অশা হোংবগী চৈথেং নংলিবসি হন্থহন্নবা, মেলন্যুত্রিসনবু হন্থহন্নবা বাইও-ফোর্তিফাই তৌরবা মরুশিংবু খুমাং চাউশিনহল্লি। বাইওফুএলগী হীরমদা দিমান্দ হেল্লকপগা লোয়ননা, আর. অমসুং দি.দা পাকথোক চাউথোরক্লিবা, মখোয়শিং অদু বাইওতেক্কা মরী লৈনবা এস.এম.ই. অমসুং স্তার্তঅপশিংগী অচৌবা খুদোংচাবা অমনি। ঐখোয়না পেত্রোলদা ইথানোলগী ১০% ব্লেন্দিং তৌবগী পান্দম হন্দক্তা ফংবা ঙমখি। ভারতনা পেত্রোলদা ইথানোলগী ২০% ব্লেন্দিং তৌবগী পান্দমবু ইং ২০৩০দগী চহি ৫ ঙনখত্তুনা ইং ২০২৫দা থমখ্রে। অসিগুম্না হোৎনরিবা কয়ানা বাইওতেক সেক্তরদা থবক্কী অনৌবা খুদোংচাবা কয়া লৈহনগনি, বাইওতেক প্রোফেস্নেলশিংগী অনৌবা খুদোংচাবা কয়া পীগনি। ভারত সরকারনা হন্দক্তা বেনিফিশরীশিংগী সেচ্যুরেসন, লাইরবশিংগী চাদা চাম্মগী চাংদা পাঙ্গল হাপ্নবা খোঙথাং অমা পায়খৎলিবা অসিনা বাইওতেক সেক্তরদা অনৌবা পাঙ্গল অমুক্কা হাপ্পা ঙমগনি। মসিনা হায়বদি বাইওতেক সেক্তরগী গ্রোথকী খুদোংচাবা ঙাক্তা ঙাইরে হায়বনি। ভারতকী জেনেরিক হিদাক, ভারতকী ভেক্সিন্না মালেমদা থাজবা অমা পোকহল্লি, অৱাংবা থাক অমদা হেক্তা থবক তৌবা ঙমগনি, মসিসু বাইতেক সেক্তরগী য়াম্না চাউবা খুদোংচাবা অমনি। মথংগী নুমিৎ নিনি অসিদা অদোম্না বাইওতেক সেক্তরগা মরী লৈনবা হীরমশিংদা নীংথিনা খন্ন-নৈনগনি হায়না ঐহাক্না থাজবা থম্মি। হৌজিক, বিরাক্না মখোয়গী চহি ১০ মপুং ফারে। বিরাক্না মখোয়গী চহি ২৫ মপুং ফাগনি, মতমদুদা বাইওতেক সেক্তরনা করম্বা থাক্তা লৈগনি হায়বগী মতাংদা পায়খৎফম থোকপা থবকশিংদা হৌজিক্তগী হৌনা থবক হৌবা য়ারে হায়না ঐহাক্না হায়জনীংই। ঙসিগী নীংথিরবা থৌরম অসিনা লৈবাক্কী নহারোলশিংবু সেক্তর অসিদা পুক্নিং চিংশিন্নবা অমসুং লৈবাক্কী স্কিলবু মালেমগী মাঙদা লৈজবা পাঙ্গলগা লোয়ননা উৎপগীদমক্তা অদোম্বু ঐহাক্না থাগৎচরি। অদুগা পুম্নমকপু ঐহাক্না য়াইফ পাউজেলসু পীজরি।
হনা-হন্না থাগৎচরি!


text:
বরাক তম্পাক্কী খোমজিনবা পাউ ১১ - ০২ - ২০১৯ অসাম মণিপুরী সিটিজেন্স …
ফেন্সিংদা শরুক য়ারিবী কাছারদগী থৌদাম কবিতা দেবী ইন্দোনেসিয়ানা য়ুম্বু ওইদুনা জাক…
এন.আর.সি. গী ফাইনেল দ্রাফ্টতা মীং য়াওরক্তবা মীওইশিংনা মখোয়গী মীং করিগীদমক্তা দ্র…
ঙসি (জুলাই ৩০) অয়ুক পুং ১০ দা আসামগী এন.আর.সি. গী ফাইনেল দ্রাফ্ট ফোঙলে। এনআরসি এপ্…
বরাক তম্পাক্কী খোমজিনবা পাউ ২২ - ০৭ - ২০১৮ এশিয়ান গেমসতা থৌদাম কবিতা ফেন…
বরাক তম্পাক্কী খোমজিনবা পাউ ১৬ - ০৭ - ২০১৮ ফার্স্ট দিবিজনদা মায়পাক্লবা …
বরাক তম্পাক্কী খোমজিনবা পাউ ১৪ - ০৭ - ২০১৮ ভারতকী জাতিগী ফিরাল অমসুং আসা…
বরাক তম্পাক্কী খোমজিনবা পাউ ১৩ - ০৭ - ২০১৮ লখিপুর সহরদা ই-রিক্সা থৌবা থিংন…
বরাক তম্পাক্কী খোমজিনবা পাউ ১২ - ০৭ - ২০১৮ চীংননিঙাই ওইবা মওংদা নুপি অম…
বরাক তম্পাক্কী খোমজিনবা পাউ ১১-০৭-২০১৮ মপান রাজ্যদগী আসামদা ঙা পুশিল্লকপা থ…
বরাক তম্পাক্কী খোমজিনবা পাউ ১০-০৭-২০১৮ এএনএম নার্স অমা অঙাং উনবদা লৈখিদ্রে,…
বরাক তম্পাক্কী খোমজিনবা পাউ ০ ৯ -০৭-২০১৮ Representative Image মচা অনিদগী হ…
বরাক তম্পাক্কী খোমজিনবা পাউ খরা ০৮-০৭-২০১৮ বরাকভেলি জোনগী উমংলাই কনবা লূপ শ…


text:
লুই পাস্তর (photo credit : https://en.wikipedia.org/wiki/Nadar) রেবিজ ভেক্সিন…
ভারত সরকারনা লোঞ্চ তৌখ্রবা কোরোনাভাইরাস ট্রেক তৌনবা মোবাইল এপ্ "আরোগ্যা সেতু&qu…
কোরোনাভাইরাসকী মতাংদা খঙজিনবা য়াবা ৱাফম খরা চেকশিলহৌবা তায় অদুবু পাখৎনিঙাইদি ওইদে…
Hegra Conference 2020 দা শরুক য়াখিবা নোবেল মনা ফংখ্রবশিংগা লোয়ননা অতৈ মালেমগী শক্নাই…
(রিপ্রেজেন্টেটিব ফোতো) শিদ্রিঙৈদা মশাগী মীৎ অনিমক্কা লোয়ননা হকচাং দান তৌথোক্লম্বা …
In India, today the 10th January 2020 you will be able to watch it from 10.37 pm ton…
লুহোংবদা তঙাইফদনা রেজিস্ট্রেসন তৌহন্নবা অমসুং অঙাংওইনা লুহোংবা থীংনবগী পান্দম ওইনা আ…
মপুঙ ফাবা নুমিৎকী গ্রহন উগদবা লম্বী পরিং দিসেম্বরগী তাং ২৬ থোক্কদৌরিবা সুর্য্যগ্র…
ৱাটসএপ শিজিন্নরিবা মীওই লিশিং অমমখায়রোইমগী নেটৱার্ক হেক্ তৌখ্রে। অসিগুম্বা থৌদোক…
ভোটর আই দি ওনলাইনদা ভেরিফিকেসন তৌবগী মতম নভেম্বরগী তাং ১৮ ফাওবা শাংদোকহনখ্রে। ইলেকসন ক…
জিও হান্নগী জিও ওইদ্রে! ইনকামিং অমসুং আউটগোইং কোল অনিমক ফ্রি ওইরম্বদু হন্দকতগীদি আউ…
ভারতকীসু মশাগী স্পেস স্তেসন অমা থম্নবা থবক পায়খৎপা হৌরগনি। ভারতকী নোংথকলোন থিজিল্ল…
সেপ্তেম্বর ১৭ দা নমলকখিবা চন্দ্রয়ানা-২ না থাগী লৈমায়দা তাখিবা মফম (ফোতোঃ নাসা ) ল…
Bengaluru (Karnataka) [India], Sept 8 (ANI): Indian Space Research Organisation (ISR…
Asteroids pose greatest danger to the Earth and human life on it. Aren’t the…
The Met Department says on Saturday Assam will witness heavy to very heavy rainfall…
লখিপুরওনলাইন দিজিটেল দেস্কঃ চীংনবা ইপাউ অমবু অচুম্বনি অরানবনি হায়বগী মতাংদা তাংদাং…
লখিপুরওনলাইন দিজিটেল দেস্কঃ ভারতনা মশাগী মিসাইল থাগৎতুনা নেম্না পাইরিবা কান্নদ্রবা…
ঈপাউ ফাওনবগী লমদা য়াম্না নৌবা টেক্নোলোজি শিজিন্নরগা ইরায় লায়না পৃথিবী অমসুং শুন্দ্র…
The State Bank of India, the largest public service lender in the country, h…


text: লখিপুরওনলাইন দিজিতেল দেস্কঃ আসাম মনিপুরী মৈরা পায়বী অপুনবা লূপ (আমপাল) হেদ ওফিস রোংপুরদা ফমখিবা মীফম অমদা ৱারেপনখিবা মতুং ইন্না লাক্লিবা দিসেম্বরগী তাং ১২ দা ৮১ শুবা নুপী লান নীংশিং নুমিৎ হন্দক চহীগী ওইনা পোইলাপুল কমিউনিতি হোল দা পাঙথোক্লগনি হায়রি। থৌরম অসিদা ওল মনিপুরী মুসলিম মৈরাপায়বী সংস্থা সু সরুক য়াদুনা পুন্না পাঙথোকমিন্নগনি হায়না আমপালগী প্রেসিদেন্ট এ. লিলি সিংহ না থাদোরকপা চেরোল অমদা হায়রি। থৌরম অসি অয়ুক পুং ৯ দা লূপকী ফিরাল চীংখৎতুনা পুং ১০ দা আমপালগী ফম শিন্দোক শিনজিন তৌবা অদুগা পুং ১ দা অফোঙবা মীফম পাঙথোক্কনি হায়না চেরোল অসিদা মখা তারি।